
— 

Hoc  opusculum  de  rebus  praecipuis  Chemiae, 
Pharmaceutices,  atque  Botanices,  in  manus  ve- 
stras,  Viri  Studiosi,  longe  ante  hoc  tempus 
traderem,  mihi  consilium  fuit ; nisi  multae  res 
inopinatae,  quas  nunc  referre  non  opus  est, 
animum  a proposito  abduxissent,  operisque 
progressum  diutius  retardassent.  Ut  res  tam 
multas  variasque  in  hoc  parvulum  volumen  re- 
digerem, negotio  mihi  haud  exiguo  fuit ; nam, 
dum  brevitati  quam  maximae  consuluerim,  ne 
oratio  obscura  fieret,  metuendum  erat. 

In  ordinem  simplicia  Chemiae  redigere,  et 
de  effectibus  eorum  inter  se  disserere ; deinde 
sub  bases  peculiares  singulorum  composita 
Chemica,  atque  praeparationes  Pharmaceuti- 
cas referre,  ut  omnes  relationes  ante  oculos 
lectoris  semel  ponantur,  conatus  sum. 

Res  varias,  quas  Vegetabilia  gignunt,  Che- 
mice  tractare;  deinde  germinationem,  incre- 
mentum, partesque  earum  diversas  singulatim 
Botanice  investigare ; tum  conspectum  brevem 
quidem  Systematis  Plantarum  Sexualis  Lin- 
naei  exhibere ; tum  plantas  fere  omnes  in 
Pharmacopceia  Edinburgensi  editas  sub  Clas- 
sibus et  Ordinibus  propriis  exponere  ; et  de- 
nique effectus  earum  in  corpus  humanum,  at- 
que virtutes  ad  morbos  submovendos  cum  do- 
sibus  praeparationum  singularum  solitis  ho- 
mini adulto,  indicare,  cura  mihi  maxima  fuit. 

In  Chemica  parte  hujus  libelli  componenda 
Chemicis  multis  hodiernis,  praesertim  Docto- 
ribus  Thomson,  Murray,  et  Henry ; in  Bo- 

tanica  multis  Botanicis  clarissimis,  nempe 
Linnaeo,  Smith,  Willdenow,  aliisque,  plurima 
debui  ; et  in  Pharmaceutica  parte  Pharmaco- 
poeiam  Edinburgensem  secutus  sum. 

In  rebus  adeo  multis  interrogandis,  atque 
respondendis  verba  pene  eadem  haud  facile 
evitare  licuit.  Brevitas  quoque  me,  ut  veri*, 
tates  nudas,  factaque  physica  verbis  ornarem, 
vetuit : sermonis  igitur  simplicis  lucidique 
semper  studiosus  fui. 

• 

Quanquam  maximam  curam  adhibuerim, 
verisimillimum  tamen  est  errores  haud  paucos 
et  in  argumentum,  et  in  ordinem  operis  ipsum 
admissos  esse ; quos  experientia  posthac  do- 
cebit. 

if  •* 

In  hoc,  caeterisque  duobus  tomis,  quos  in 
lucem  prius  edidi,  doctrinas  praecipuas  Scien- 
tiae Medicae  in  curriculo  nostro  Academico 
Edinburgensi  traditas  proferre ; operique, 
quod  jamdudum  mihi  decreveram,  finem  im- 
ponere licuit. 

Accipite  hunc  animo,  quo  priores  meos 
labores  benevolo,  quem,  ut  utilitati  vestrae 
inserviat,  vobis  in  manus  jam  tradidi  ; et,  si 
mea  sententia  non  exciderit,  res  mihi  grata  et 
jucunda  erit.  Valete. 

COLLOQUIA 


DE 

REBUS  PRAECIPUIS 

CHEMIAE, 
PHARMACEUTICES, 
ATQUE  BOTANICES, 

QUAESTIONIBUS  ET  11ESPONSIS. 


COLLOQUIUM  PRIMUM. 

i 

Q.  (^uae  est  Chemia  i* 
li.  Chemia  scientia  est,  quae  actiones  re- 
rum saepius  minutarum  inter  se  indicat ; ea- 
rumque  mutationes,  sive  conjunctiones,  sive 
disjunctiones,  ostendit. 

Q.  Quae  his  mutationibus  favent  ? 
jR.  Varia  sunt;  praecipue  vero  caloricum, 
aflinitas,  fluiditas,  agitatio,  frictio,  et  contactus. 


DE  CALORICO,  &C. 

Q.  Quid  de  Calorico  intelligis? 

R.  Res  subtilissima  est,  cujus  particulae  se 
fortiter  repellunt,  corpora  omnia  penetrant, 
atque  cum  iis  avidissime  se  conjungunt. 

Q.  Quid  significat  Caloricum  latens,  et  libe- 
rum seu  manifestum  ? 

jR.  Caloricum,  cum  in  rebus  existit,  quibus 
nullum  temperiei  incrementum  manifestum 
dat,  latens  vocatur  ; cum  autem  sensibus  nos- 
tris, vel  thermometro,  calorem  communicat,  //- 
herum  seu  manifestum  esse  dicitur. 

Q.  Quibus  legibus  generalibus  Caloricum 
latens  obtemperat  ? 

R.  Res  fere  omnes,  quae  ex  statu  rariore  in 
densiorem  transeant,  Caloricum  manifestum 
evolvunt;  aut,  vice  versa,  absorbent. 

Q.  Quid  significat  Affinitas  rerum  Che- 

M1CA  ? 

R.  Ea  vis,  adhuc  quidem  incognita,  qua 
particulae  corporum  etiam  minutissimae  certos 
inter  limites  sese  attrahant,  Affinitas  nominata 
est. 

Q.  Nonne  sunt  varietates  Affinitatis  ? 

R.  Plurimae;  affinitas  chemica  inter  parti- 
culas ejusdem  corporis  homogenea ; et  inter 
particulas  diversorum  corporum  hcterogenea, 
appellata  est. 


DE  OXYGENIO.  & 

Q.  Quibus  rebus  Affinitas  praecipue  afficia- 
tur ? 

R.  Massa  seu  quantitate  particularum  ma- 
teriae, et  earum  inter  se  distantiis,  potissimum 
afficitur. 

Q.  Quid  significat  Fluiditas? 

R.  Res  solida  est,  quae  cum  calorico  com- 
posita est,  quo  particulae  ejus  remotiores  et 
mobiles  factae  sunt. 

Q.  An  igitur  caloricum  cum  rebus  conjunc- 
tum differentiam  inter  res  solidas  et  fluidas  ; 
«t  inter  fluidas  et  vapores  aut  gasa,  constituit  ? 

R.  Ita ; vix  enim  totum  caloricum  ex  ali- 
quo corpore  extrahere  possumus  ; hinc  solidae 
res  quidem  caloricum  retinent ; calorico  tamen 
addito,  rariores  et  fluidae  fiunt ; plure  calorico 
addito,  adhuc  rariores,  et  in  aeriformes  conver- 
tuntur. 


DE  OXYGENIO. 

Q.  Quid  est  Oxygenium  ? 

R.  Gas  est  invisibile,  sive  aer,  quod  semper 
in  eadem  conditione  remanet,  nisi  cum  aliis 
rebus  chemice  conjunctum  sit. 

Q.  Quibus  ex  rebus  facillime  Oxygenium 
paratur  ? 


DE  OXYGENIO. 

R.  Ex  Oxido  Manganesii  nigro  in  tubo,  aut 
retorta  ferrea  ad  ruborem  calefacta : vel  ex  eo- 
dem Oxido  cum  dimidio  sui  ponderis  Acidi 
Sulphurici  commisto  in  vase  vitreo  lampade 
calefacto,  Oxy  genium  prodit  in  excipulum. 

U.  Quae  ratio  est,  qua  Oxygenium  absolva- 
tur ? 

R.  Caloricum  igne  communicatum  primo ; 
et  Acidum  Sulphuricum  altero  exemplo,  affi- 
nitatem inter  Oxygenium  et  Manganesium 
debiliorem  reddit,  partemque  Oxygenii  sol- 
vit, quod  sub  forma  gasis  surgit. 

Q.  Nonne  Oxygenium  obtineatur  etiam  ex 
aliis  rebus  ? 

R.  Ita ; ex  plurimis  rebus,  praesertim  ex 
Oxido  Plumbi  rubro,  Oxido  Hydrargyri  ru- 
bro, aere  atmospherico.  Nitrate  Potassae,  cae- 
terisque  multis  obtineri  potest  auxilio  caloris. 

Q.  Quantum  Oxygenii  in  centum  mensuris 
aeris  almospherici  continetur  ? 

R . Viginti  mensurae  et  un  1 Oxygenii,  et 
reliquae  septuaginta  novem  Nitrogenii  sunt. 

Q.  Nonne  Oxygenium  in  aliis  rebus,  prae- 
ter quas  enumeravimus,  existit  ? 

R.  Cum  plerisque  rerum  naturae  in  con- 
junctione chemica  latet ; et  sub  forma  simpli- 
cissima, cui  id  subjici  possit,  cum  calorico, 
luce,  et  electricitate,  conjungi  videtur. 


DE  NITROGENI-O. 


Q.  An  Oxygenium  respirare  possunt  ani- 
malia ? 

R.  Brevi  tempore  solum ; pulmones  enim 
nimis  stimulat,  ibique  inflammationem  incitat : 
cum  autem  Nitrogenio  dilutum,  respirando 
aptum  redditur. 

DE  NITROGENIO. 

Q.  Quibus  ex  fontibus  praecipuis  Gas  Nit- 
rogenium  haberi  potest? 

R.  Ex  aere  atmospherico,  et  carne  anima* 
lium. 

Q.  Qua  operatione  Nitrogenium  ex  aere  at-* 
mospherico  obtinetur  ? 

R.  Si  aer  communis  in  vase  vitreo,  cujus 
ore  sub  aqua  inverso,  misturae  ferri  limatu- 
rae et  Sulphuris  cum  pauxillo  aquae  subjicia- 
tur ; limatura  ferri  Oxygenium  aeris  inclusi 
attrahit,  et.  in  Oxidum  convertitur  ferrum ; 
dum  Nitrogenium  solum  in  vase  relinquitur. 

Q.  Quo  modo  Nitrogenium  ex  carne  evol* 
vitur  ? 

R.  Cum  caro  macra  in  vase  simul  cum  Aci- 
do Nitrico  miscetur,  et  calori  circiter  gradum 
centesimum  objicitur,  Nitrogenium  prodit : e- 
volvitur  etiam  calore  ipso. 

Q.  Quae  sunt  proprietates  Nitrogenii  ? 

R.  Nitrogenium  aere  atmospherico  levius 
est ; aqua  non  absorbetur ; combustionem,  et 
vitam  animalem,  dicto  citius  extinguit. 

Q.  An  Nitrogenium  aeris  chemice  cum  Oxy- 
genio  conjungitur,  an  mechanice  miscetur? 

R.  Illud  multum  inter  chemicos  disputa-, 
tum  est ; sed  hodie  a chemicis  creditur  opti- 
mis haec  gasa  in  aere  atmospherico  quam  inti- 
me tantum  commisceri. 

Q.  Quantum  Nitrogenii  in  partibus  centum 
aeris  atmospherici  continetur  ? 

R.  Partes  septuaginta  novem ; haeque  in 
omnibus  regionibus  terrarum  repertae  sunt. 

Q.  Quas  res  conjunctio  chemica  Nitrogenii 
et  Oxygenii  constituit  ? 

R.  Acidum  Nitricum,  Acidum  Nitrosum, 
Qxidum  Nitricum  seu  Gas  Nitrosum,  et  Oxi- 
dum  Nitrosum,  constituit. 

Q.  Quo  modo  AfciDUxM  Nitricum  formatur  ? 

R.  Partes  tres  Nitratis  Potassae,  et  unam 
Acidi  Sulphurici  distillando ; Acidum  Sulphu- 
ricum  Potassam  sibi  attrahit,  et  Acidum  Nitri- 
cum in  excipulum  prodit. 

Q.  Quantum  Nitrogenii  in  Acido  Nitrico  con- 
tinetur ? 

R.  Partes  viginti  novem  cum  dimidio,  pon« 

dere  in  centum  ; et  septuaginta  cum  semisse 
Oxygenii  sunt. 

Q.  Quo  modo  Acidum  Nitrosum  paratur  ? 

R.  Si  duae  mensurae  Gasis  Nitrosi,  et  una 
Oxygenii ; aut  una  Nitrogenii  et  duae  Oxyge- 
nii, humore  remoto,  in  vase  aeris  experte  mis- 
ceantur, Acidum  Nitrosum  constituent. 

Q.  Quantum  Nilrogenii  et  Oxygenii  in  Acido 
Nitroso  sub  forma  vaporis  est  ? 

R.  Vix  inter  chemicos  constat : sed  partes 
centum  ex  triginta  quatuor  cum  semisse  Nit- 
rogenii ; sexaginta  quinque  cum  semisse  Oxy- 
genii, constare  creduntur. 

Q.  Quo  modo  Oxidum  Nitricum  paratur? 

R.  Si  metallum,  sicut  Argentum,  aut  Cup- 
rum in  Acidum  Nitricum  injiciatur ; Oxygeni- 
um  ex  portione  Acidi  attrahit,  et  in  Oxidum 
convertitur;  dum  Acidum  Nitricum,  portione 
ejus  Oxygenii  amissa,  in  Oxidum  Nitricum  seu 
Gas  Nitrosum  mutatur,  quod  cum  effervescen- 
tia evolat. 

Q.  Quae  sunt  constitua  Oxidi  Nitrici  seu 
Gasis  Nkrosi  ? 

R.  Sunt  in  centum  partibus  hujus  gasis, 
circiter  quadraginta  quatuor  Nitrogenii,  et 
quinquaginta  sex  Oxygenii. 

Q.  Quo  modo  paratur  Oxidum  Nitrosum? 

R,  Cum  limatura  ferri  per  aliquot  dies  in 

vase  tenetur  Gase  Nitroso  impleto,  Oxy genium 
ex  gase  absorbet,  quod  tum  in  Oxidum  Nitro- 
sum convertitur. 

Q.  Enumera  mihi  seriem,  in  qua  Niirogeni - 
um,  et  Oxygenium  earum  rerum,  pondere  vari- 
antur  ? 


Nit. 

Oxy. 

R.  Sunt  in  Acido  Nitrico  - 

29-50 

70.50 

In  Vapore  Acidi  Nitrosi 
In  Gase  Nitroso  seu  l 

34A9 

44.05 

65.51 

55.95 

Oxido  Nitrico  - j 

In  Oxido  Nitroso 

63. 30 

36. 70 

In  aere  Atmospherico  - 

79.00 

21.00 

DE  HYDROGENIO. 

Q.  Quibus  ex  fontibus  Gas  Hydrogenium 
obtinetur  ? 

R.  Ex  aqua,  vel  rebus  aquosis. 

Q.  Quomodo  purum  paratur  Hydrogenium  f 

R.  Si  Acidum  Sulphuricum  quinquies  aqua 
dilutum,  in  vas  limaturam  ferri  continens  in- 
fundatur ; aqua  disjungitur,  limatura  Oxyge- 
nium ejus  attrahit,  atque  in  Oxidum  ferri  re-, 
ducitur:  dum  Hydrogenium  ejus  per  efferves- 
centiam  surgit. 


DE  SULPHURE. 

Q.  Quae  sunt  proprietates  Hydrogenii  ? 

R.  Hydrogenium  aere  duodpcies,  Oxygenio 
pene  quatuordecies  levius  est : aqua  vix  absor- 
betur: cum  Oxygenio  inflammabile,  etiamsi 
per  se  flammam,  vitamque  animalem  extinguat. 

Q.  An  cum  Oxygenio  sese  conjungit  ? 

R.  Ita ; partes  quindecim  Hydrogenii  par- 
tibus  Oxygenii  octoginta  quinque  pondere 
junctae;  aut  duae  mensurae  Hydrogenii  ad 
unam  Oxygenii,  aquam  constituunt. 

Q.  An  Hydrogenium  cum  Nitrogenio  sese 
conjungit? 

R.  Partes  octodecim  Hydrogenii  pondere, 
«d  octoginta  prope  duas  Nitrogenii,  Ammoniam 
faciunt. 

DE  SULPHURE. 

Q.  Quo  ex  fonte  sulphur  paratur  ? 

R.  Quibusdam  in  locis  terrarum  sulphur 
nativum  abundat. 

Q.  Quae  sunt  ejus  proprietates  praecipuae  ? 

R.  Sulphur  aeri  expositum  non  mutatur ; 
neque  in  aqua  solubile ; calore  liquescit,  et  in 
flores  sublimatur;  facile  inflammatur. 

Q.  An  sulphur  Oxygenio  sese  jungere  potest? 

R.  Cum  sulphur  in  gase  Oxygenio,  vel  in 
aere  atmospherico,  Nitrati  Potassae  mistum, 

In  camera  plumbea  paululum  aquae  tenente 
comburitur,  fumos  emittit,  qui  Oxygenium  at- 
trahunt, condensique  frigore  Acidum  Sulphv- 
ricum  et  Sulphurosum , quae  aqua  absorbentur, 
formant. 

Q.  Quantum  sulphuris  partibus  centum 
Acidi  Sulphurici  inest  ? 

R.  Partes  circiter  quadraginta  sulphuris 
sunt,  et  reliquum  Oxygenium  est. 

Q.  Quantum  est  in  centum  Acidi  Sulphu - 
rosi  ? 

R.  Circiter  partes  quinquaginta  tres  sui-, 
phuris  detectae  sunt. 

Q.  An  sulphur  conjunctionem  cum  Nitro^ 
genio  facit  ? 

R.  Non  unquam. 

Q.  An  sulphur  sese  Hydrogenio  jungit  ? 

R.  Ita ; cum  Acidum  Muriaticum  dilutum 
Sulphureto  ferri  miscetur,  Hydrogenium  liber- 
atur, quod  secum  aufert  aliquid  sulphuris  sub 
forma  gasis,  quod  appellatum  est,  Gas  Hydro- 
genium Sulphuratum,  aut  vernaculo,  (sui* 
phuretted  hydrogen. ) 

Q.  Quae  sunt  proprietates  Gasis  Hydrogcnii 
Sulphurati  ? 

R.  Odorem  ovi  putridi  habet ; inflammabile 
est ; neque  combustionem,  nec  vitam  animali- 

um  fovere  potest,  aqua  ponderi  suo  aequali  ab- 
sorbetur; infusum  violarum  in  rubrum  colorem 
vertit,  eoque  cum  Acidis  consentit. 

Q.  Nonne  solutiones  metallicas  afficit  ? 

R.  Ita;  Oxida  metallorum  omnia;  Ferro, 
Nickele,  Cobalto,  Manganesio,  Titanio,  et  Mo- 
lybdena, exceptis  ; ex  solutionibus  demittit. 

Q.  Gasne  Hydrogenium  Sulphuratum  Alca- 
linis  et  terris  omnibus  absorbetur  ? 

R.  Facillime  absorbetur  solutione  Alcalina- 
rum,  aut  Terrarum  ; quam  ita  mutat,  ut  virtu- 
tem Alcalinam  perdat,  atque  conjunctionem 
faciat  crystallos  formandi  capacem  ; et  in  hoc 
quoque  Acidis  simile  est.  Nec  Alumina  nec 
Zirconia  tamen  absorbetur. 

Q . Quo  nomine  appellantur  res  compositae 
ex  junctione  chemica  gasis  Hydrogenii  Sul- 
phurati et  Alcalinarum,  et  Terrarum  ? 

R.  Hydro- Sulphureta  nominata  sunt. 

Q.  Quae  sunt  proprietates  Hydro- Sulphure* 
iorum  ? 

R.  Omnia  in  aqua  solubilia,  et  sine  colore, 
sunt;  aeri  tamen  exposita,  viridia  vel  subfla- 
va  fiunt,  et  sulphur  demittunt.  Colorem  cae- 
ruleum Vegetabilium  mutant  in  rubrum;  et 
sales  medios,  seu  neutros , Alcalinis  juncta  faci- 

unt ; et  plurima  metallorum  ex  solutione  prae- 
cipitant. 


DE  PHOSPHORO. 

Q.  Quid  est  Phosphorus  ? 

R.  Res  inflammabilis  est,  quae  ex  urina,  aut 
ossibus  paratur. 

Q.  Quomodo  Phosphorus  ex  urina  paratur  ? 

R.  In  urinam  solutionem  Acetatis  Plumbi 
infundendo,  aliquid  album  cadit,  quod  separa- 
tum, siccatum,  Carbone  ligni  mixtum,  et  ex 
retorta  terrena  auxilio  caloris  fortis  distillatum, 
Phosphorum  cerae  similem  sub  aqua  praebet. 

Q.  Quomodo  Phosphorus  ex  ossibus  obtine- 
tur ? 

R.  Ossa  usta,  et  in  pulverem  redacta,  Aci- 
do Sulphurico  multum  diluto  miscenda  sunt ; 
et  auxilio  caloris  per  duos  tresve  dies  digeren- 
da. Pars  fluida  separata,  et  ad  siccitatem  va- 
porate; aut  Acetate  Plumbi  mista,  praecipi- 
tatum dat,  quod  lavandum  aqua,  et  siccandum 
est:  residuum  vel  post  evaporationem,  vel 
praecipitationem  Carbone  ligni  mixtum,  et  dis- 
tillatum, Phosphorum  praebet. 

Q.  Da  mihi  rationem  ejus. 

jR,  Acidum  Sulphuricum  sc  calci  ossium 
jungit,  et  Sulpliatem  calcis  format,  quiinsolu* 

biii3  cadit;  Super-Phosphas  calcis  in  solutione 
remanet ; Acetate  Plumbi  addito.  Acidum 
Phosphoricum  plumbum  sibi  attrahit,  et  imum 
petit:  Phosphas  Plumbi  siccatus,  et  Carbone 
ligni  mistus,  calore  forti  disjungitur:  Carbo 
ligni  Acidum  Phosphoricum  diducit,  Oxyge- 
nium  ejus  sibi  arripit,  Phosphorumque  liberat, 
qui  in  excipulum  sub  aqua  prodit. 

Q.  An  ratio  Phosphori  faciendi  ex  urina 
eadem  est  ? 

jR.  Ita ; Carbo  ligni  Phosphati  Plumbi  sic- 
cato additus,  caloris  auxilio  fortis  Acidum 
Phosphoricum,  ut  antea,  privat  Oxygenio,  et 
tunc  Phosphorus  in  excipulum  stillat. 

Q.  An  Phosphorus  conjunctionem  chemicam 
cum  Oxygenio  facit  ? 

R.  Ad  gradum  centesimum  quadragesimum 
octavum  Fahrenheitii  calefactus  Phosphorus 
flamma  alba  ardet,  fumumque  copiosum  emit- 
tit, qui  collectus  et  aeri  caute  objectus,  deli- 
quescit, atque  Acidum  Phosphoricum  est.  Phos- 
phorus quoque  sine  combustione  Oxygenium 
ex  aere  aquae,  sub  qua  vulgo  servatur,  attra- 
hit, faciliorque  inflammatu  fit. 

Q.  Quantum  Oxygenii  in  partibus  centum 
Acidi  Phosphorici  continetur  ? 

R.  Phosphorus  inter  urendum  suum  pondus 

c 


14 


DE  CARBONIO. 


cum  semisse  Oxygenii  consumit ; hinc  in  con- 
stitutione Acidi  Phosphorici  sunt  partes  circi- 
ter sexaginta  Oxygenii,  et  quadraginta  Phos- 
phori. 

Q.  An  Phosphorus  sese  Hydrogenio  jungere 
potest  ? 

R.  Ita;  nam  si  paululum  Phosphori  in  re- 
torta cum  solutione  Potassae  concoquatur,  aqua 
disjuncta,  Oxygenium  ejus  parti  Phosphori  sese 
applicat,  Acidumque  Phosphoricum  format, 
quod  se  Alcalinae  jungit ; dum  Hydrogenium 
aquae  disjunctae  alteram  partem  Phosphori  sol- 
vit, et  sub  forma  gasis  evolat,  quod  appellatum 
est  Gas Hydrogenium  Phosfhoratum. 

DE  CARBONIO. 

Q.  Quid  est  Carbonium  ? 

R.  Basis  pura  est  Carbonis  ligni,  Diadema- 
tis, aut  Plumbaginis. 

Q.  Quae  sunt  proprietates  Carbonii  ? 

R.  Carbo  ligni  aqua  insolubilis  est ; neque 
calore  fortissimo,  aere  excluso,  mutatur ; 
aquam,  aera,  et  gasa,  avide  absorbet. 

Q.  Quibus  in  rebus  aliis  maxime  abundat  ? 

R . Omnibus  animalibus,  et  vegetabilibus > k > 

principiis  inest ; et  multis  etiam  regni  miner- 
alis. 

Q.  Quomodo  Carbo  Ligni  paratur  ? 

-R.  Lignum,  sicuti  quercum,  fagum,  salicem, 
corylum,  et  alia,  comburendo  ex  aere  exclu- 
sum sub  arena  in  vase  ad  calorem  fortem  ex- 
posito per  aliquot  horas ; humorem  suum 
amittit,  nigrum  fit,  et  splendore  pulcherrimo 
fractum,  Carbonium  haud  impurum  esse  re- 
pertum est. 


Q.  An  Carbonium  Oxygenio  sese  jungit? 

R.  Cum  Carbo  ligni  comburitur,  Oxy genium 
ex  aere  attrahit,  atque  gas  constituit,  quod  vo- 
catum est  Acidum  Carbonicum. 

Q.  Quantum  Carbonii  in  partibus  centum 
Acidi  Carbonici  continetur  ? 

R.  Partes  viginti  octo  Carbonii ; et  reliquae 
septuaginta  duae  Oxygenii,  sunt. 

Q.  Quae  sunt  proprietates  hujus  Acidi  Car - 
Ionici  ? 

R.  Aere  atmospherico  multum  gravius  est ; 
flammam  et  vitam  animalem  instanter  extin- 
guit;  aqua  adeo  copiose  absorbetur,  ut  meH- 
fcuram  ejus  priorem  duplicare  faciat;  colorem 
Vegetabilium  caeruleum  in  rubrum  vertit ; 

I putredini  obstat,  herbis  et  arboribus  pabulum 
praebet ; Alcalinas  et  Terras  acritudine  privat. 

Q.  Nonne  conjunctio  Carbonii  et  Oxygenii 
accidere  potest  sine  Acidi  Carbonici  formatione? 

B.  Ita ; cum  partes  aequales  cretae,  et  li- 
maturae ferri,  quae  separatim  siccatae  essent, 
ad  calorem  rubrum  in  retorta  ferrea  objiciun- 
tur, gas  evolvitur,  quod  partim  ex  Acido  Car- 
bonico,  praecipue  vero  ex  Oxido  Carbonico , 
constat : cum  per  aquam  transire  cogitur,  Aci- 
dum Carbonicum  aqua  absorbetur,  et  Oxidum 
Carbonicum  sub  forma  gasis  remanet. 

Q.  In  quo  differt  Oxidum  Carbonicum  ab 
Acido  Carbonico? 

B.  Oxidum  Carbonicum  Acido  plus  Carbo- 
nii, et  minus  Oxygenii,  continet. 

Q.  Quae  sunt  proportiones  ? 

B.  Oxidum  Carbonicum  partes  quadraginta 
et  unam  Carbonii,  et  quinquaginta  novem 
Oxygenii,  in  centum  continet. 

Q.  An  Carbonium  cum  Hydrogenio  et 
Oxygenio  conjunctionem  facit  ? 

B.  In  Gas  e Hydrogenio  Carburato,  quod 
oritur  ex  aqua  stagnante  et  foetida,  aut  e dis- 
tillatione  carbonis,  aut  e vapore  aquae  per  tu- 
bum ferreum  candentem,  in  quo  est  Carbo  lig- 
ni, transeunte,  pauxillum  Oxygenii  detectum 
est ; sed  hoc  gas  praecipue  ex  Carbonio  et 
Hydrogenio  constat. 

Q.  Nonne  Hydrogenium  Carburatum  ex 
Alcoholis  et  Acidi  Sulphurici  mixtura  obtine- 
ri potest  ? 

R.  Cum  mensura  una  Alcoholis  et  tres  Aci- 
di Sulphurici  miscentur ; bullae  auxilio  caloris 
copiose  surgunt,  quae  sunt  inventae  esse  Gas 
Olejians  seu  Hydrogenium  Super-Carburatum. 

Q.  Quantum  Carbonii  et  Hydrogenii  parti- 
bus centum  hujus  gasis  inest? 

R.  Partes  circiter  septuaginta  duae  Carbo- 
nii, et  viginti  octo  Hydrogenii  sunt. 

DE  BORO. 

Q.  Quid  est  Boron  seu  Boracium  ? 

R.  Pulvis  est  subviridis,  fuscus,  et  combus* 
tibilis,  qui  basin  Acidi  Boracici  constituit. 

Q.  Quae  sunt  ejus  proprietates  ? 

R.  Bcron  insipidum  est  ; haud  ita  durum  ; 
clectricitatem  non  conducit ; in  tubo  Platinae 
ad  albedinem  calefacto  non  disjungitur,  sed 

Iplus  gravitatis  specifici  acquirit;  luce  nitida 
in  Gase  Oxygenio  comburit,  quod  sibi  attra- 
hit, et  Acidum  Boracicum  format. 

Q.  Quo  processu  Boron  formari  potest  ? 
i.  R.  In  tubum  Cupri  pondera  aequalia  Potas- 
sii  et  Acidi  Boracici  siccati  inserantur,  et  ca- 
i lori  subrubro  brevi  tempore  objiciantur;  et 

H 

massa  frigefacta  e tubo  aqud  lavetur,  et  Potas- 
sa  Acido  Muriatico  saturetur;  dein  totum  co- 
letur. Boron  supra  remanet,  quod  bene  la- 
vandum est,  et  inter  chartae  bibulae  plicas  sic* 
candum. 

Q.  Unde  Acidum  Boracicum  paretur? 

R.  Ex  Borate  Sodae,  qui  ex  quibusdam  pu- 
teis, et  lacubus  Persiae , evaporatione  extrahi- 
tur, obtinetur. 

de  iodina. 

Q.  Quae  est  Iodina  ? 

R.  Res  est,  quae  nuper  ex  solutione  Baril- 
lae  extracta  est. 

Q.  Dic  mihi  processum,  quo  Iodina  obti- 
neatur ? 

R.  Lixivium  Barillae  vaporetur,  ut  Murias 
Sodae  formetur,  qua  separata,  adhuc  vapore- 
tur ; deinde  aeri  exponatur,  ut  Carbonas  Sodae 
in  crystallos  abeat,  quibus  colando  remotis; 
liquori  residuo  Acidum  Sulphuricum  adda-  • Ii 
tur,  quamdiu  sulphur  praecipitatur,  aut  gas  i Ij 
Hydrogenium  Sulphuratum,  vel  gas  Acidum  i i: 
Muriaticum  evolvitur;  tum  ad  siccitatem  va-- 
poretur.  Massa  siccata  in  retortam  ponatur, 

et  dimidium  ejus  ponderis  Acidi  Sulphuric 

infundatur,  calore  leni  admoto,  Iodina  sub  for- 
ma vaporis  violacei  surget,  et  laminas  crystal- 
linas in  collo  retortae  formabit. 

Q.  Quae  sunt  Iodinae  proprietates? 

R.  Iodina  sub  temperie  aeris  communi  in 
squamis  aut  laminis  rhomboidalibus  existit ; 
coloris  Plumbagini  similis,  splendoris  metalli- 
ci est ; electricitatem  non  conducit ; ad  finem 
apparatus  Galvanici  positivum  attrahitur.  In 
aqua  parce  solubilis ; Hydrogenium  nascens 
avide  attrahit,  Acidumque  Hydriodicum  con- 
stituit. 

Q.  Nonne  Iodina  cum  Oxygenio  se  conjun- 
git ? 

R.  Non  directe ; ne  calefacta  quidem  cum 
gase  Oxygenio,  aut  cum  Hyper-Oxy-Muriate 
Potassae;  gasi  autem  Euchlorino  sese  jungit, 
liquescit,  deinde  calore  leni  applicato  gas  colo- 
ris aurei  seu  crocei  compositum  ex  Chlorina  et 
Iodina,  seu  gas  Acidum  Chlorionicum,  surgit; 
et  Oxy- Iodina  in  forma  solida  alba  semitrans- 
parente  relinquitur,  quae  adeo  gravis  est,  ut 
in  Acido  Sulphurico  imum  petat. 

Q.  Quae  sunt  proprietates  Oxy-Iodinae  ? 

R.  Oxy-lodina  facile  in  aqua  solubilis,  cae- 
ruleum colorem  Vegetabilium  in  rubrum  pri- 
mo convertit,  deinde  perdit ; cum  Alcalinis, 

Terris  Alcalinis,  et  Metalliscom  posita  facit,  A- 
cidisque  consentit  ; hinc  aqua  diluta  vocata  est 
Acidum  Oxyiodicum , 


COLLOQUIUM  SECUNDUM. 

DE  ACIDIS. 

Q.  Quot  Acida  hodie  cognita  sunt  ? 

R.  Circiter  quadraginta. 

Q.  Quomodo  divisa  sunt? 

R.  Plerumque  in  Acida  mineralia,  et  vege- 
tabilia. 

Q.  Quae  necessaria  sunt  ad  Acidum  consti- 
tuendum ? 

R.  Basis  peculiaris,  quae  nomen  isti  Acido 
dat,  in  conjunctione  chemica  cum  Oxygenio 
pleraque  Acidorum  format. 

Q.  Quid  cum  basi  peculiari  conjunctum  cae- 

tera  Acida  facit  ? 

R.  Hydrogenium. 

Q.  Nonne  Hydrogenium  omnibus  Acidis 
inest  ? 

R.  Nuperrime  Doctori  Murray,  et,  ni  fal- 
lor, aliis  persuasum  est,  Hydrogenium  simul 
cum  basibus  singulis  non  solum  Acida  pauca 
constituere,  quibus  Oxygenium  inesse  non  vi- 
detur; verum  etiam  in  constitutionem  eorum 
Acidorum  intrare,  in  quibus  Oxygenium  evi- 
denter est;  hinc  operationi  eorum  conjunctae 
haec  Acida  vires  fortiores  debent. 

Q.  Quas  proprietates  Acidum  ostendit  ? 

R.  Saporem  acerbum  excitat ; colorem  cae- 
ruleum vel  purpureum  Vegetabilium  mutat  ia 
rubrum ; cum  aqua  avide  se  conjungit ; se  Al- 
calinis,  Terris,  et  Oxidis  metallicis,  jungit,  for- 
matque,  proportionibus  justis  adhibitis,  res 
medias ; quae  proprietates  neque  Acidi,  neque 
alterius  basis,  exhibent. 

Q.  Quid  principium  aciditatis  acidis  dare  pu- 
tatum est  ? 

R.  Oxygenium  olim  existimatum  est  vel 
causa  esse,  vel  aciditatem  rebus  certis  imper- 
tire, cum  quibus  in  conjunctionem  chemicam 
abiit:  nuperius  tamen  quasdam  res,  in  quibus 
Oxygenium  non  adhuc  detectum  est,  exhibere 
characteres  Acidorum  observatum  est ; hinc 
aciditas  solum  in  Oxygenio  non  nitatur. 

Q.  Quae  res,  in  quibus  Oxygenium  non  de- 
tectum est,  characteres  Acidorum  exhibent? 

R.  Gas  Hydrogenium  Sulphuratum ; Aci - 
dum  Prussicum,  Acidum  Fluoricum , Acidum 
Hydroionicum  seu  Hydriodicum , et  Acidum 
Muriaticum. 

Q.  Nonne  aciditas  alteri  rei  nuperrime  at- 
tributa est  ? 

R.  Certe ; Hydrogenio  cum  basi  peculiari 
conjuncto  imputata  est,  et  non  sine  ratione; 
nam  Hydrogenium,  quum  basi  Acidi  Prussici, 
Carbonio  nimirum  et  Nitrogenio,  addatur,  aci- 
ditatem  composito  dare  videtur ; Acidumque 
Prussicum  constituere. 

Q.  Nonne  Hydrogenium  Sulphuratum  ean- 
dem explicationem  admittit? 

R.  Ita ; ea  res  nullum  Oxygenium  continet, 
pro  certo  autem  Hydrogenium  ; quod  rei  com- 
positae aciditatem  praebet;  nam  proprietates 
fere  omnes  Acidi  ostendit. 

Q.  Nonne  Hydrogenium  sit,  quod  omnibus 
acidis  principium  acidi  tatis  communicat  ? 

R.  Verisimile  est ; multa  enim  vel  fortasse 
omnia  Acida  attractionem,  seu  affinitatem  ad 
aquam  adeo  fortem  habent,  ut  in  constitutione 
sua,  quum  purissima  quidem,  multam  aquam 
contineant,  ex  qua  separari  non  possunt. 

Q.  An  Hydrogenium  in  constitutione  Aci- 
dorum sub  forma  aquae  existit  ? 

R.  Non  ita  videtur  ; nam,  aqua  Acidis  ad- 
dita, vires  suas  imminuit : verisimilius  est  igi- 
tur Hydrogenium  et  Oxygenium  separatim 
existere  in  chemica  conjunctione  intima  cum 
basi  peculiari  Acidorum. 

Q.  Da  mihi  exemplum,  in  quo  Oxygenium 
basi  peculiari  junctum  Acidum  format  ? 

R . Exempla  plurima  sunt,  sed  cum  Sul- 
phure Acidum  Sulphuricum  constituit. 

Q.  Quo  modo  formatur  Acidum  Sulphuri- 
cum ? 

R.  Sulphur  comburendo  simul  cum  parte 
octava  ejus  ponderis  Nitratis  Potassae  in  plum- 
bea domo,  cujus  fundus  aquam  continet. 

Q.  Quid  accidit  in  eo  processu  ? 

R.  Sulphur  Oxygenium  partim  ex  aere,  par- 
tim  ex  Nitrate  Potassae,  inter  comburendum 
attrahit,  Acidumque  Sulphurosum  facit,  gas 
Oxidum  Nitricum,  quod  relinquitur,  Oxygenio 
multo  ex  Acido  Nitrico  abstracto,  per  domum 
diffunditur ; se  cum  Oxygenio  aeris  atmos- 
pherici  inclusi  conjungit,  atque  vapores  Acidi 
Nitrosi  format,  qui  invicem  Oxygenium  Aci- 
do Sulphuroso  dant,  quo  statim  in  Acidum 
Sulphuricum  convertatur. 

Q.  Quantum  Oxygenii  in  partibus  centum 
Acidi  Sulphurici  continetur  ? 

R.  Circiter  quadraginta  duae  partes  sunt. 

Q.  In  quo  differt  Acidum  Sulphurosum  ab 
Acido  Sulphurico  ? 

R.  Acidum  Sulphurosum  in  constitutione 
sua  minus  Oxygenii  habet ; nam  si  partes  duae 
Acidi  Sulphurici  simul  cum  una  parte  Argenti 
vivi,  vel  Stanni,  in  retortam  immittantur,  aux- 
ilio caloris  modici  metallum  sibi  attrahit  Oxy- 
genium  ab  Acido  Sulphurico,  quod  tum  con- 
vertitur in  Acidum  Sulphurosum. 

Q.  Nonne  haec  Acida  sales  medios  formant  ? 

R.  Certe ; sales  Acido  Sulphurico,  Oxidis 
metallorum,  Alcalinis,  aut  Terris,  juncto  for- 
mati appellantur  Sulpkates ; Acido  Sulphuro- 
so Sidphiles. 


Q.  Quos  characteres  habent  Sulphalcs? 

R.  Sunt  fere  amari,  in  Alcohole  insolubiles, 
et  Alcohole  ex  solutione  aquosa  praecipitantur. 
Eorum  solutio  praecipitatum,  Muriate  Barytae 
addito,  album  in  Acido  Sulphurico  frigido  in- 
solubile demittit. 

Q.  Quae  notae  Sulphites  designant  ? 

R.  Saporem  sulphureum  injucundum  ha- 

bent,  atque  calore  Acidum  Sulphurosum  emit- 
tunt. 

Q.  An  Acidum  Nitricum  cum  Alcalinis, 
Terris,  et  Oxidis  metallicis  conjunctum  Nitra - 
tes  eorum  format  ? 

R.  Ita. 

Q.  Quibus  indiciis  Nitrates  cognoscuntur  ? 

R.  In  aqua  solubiles,  et  frigefacti  crystallos 
formant ; calore  disjunguntur,  et  g as  Oxy ge- 
nium primo  emittunt ; Acido  Sulphurico  ad- 
dito fumos  Acidi  Nitrici  praebent. 

Q.  Quibus  notis  Mtiriales  cognoscere  pos- 
sumus ? 

R.  Omnes  in  aqua,  et  quidam  in  Alcoliole 
solubiles ; cum  Acido  Sulphurico  effervescunt, 
et  fumos  Acidi  Muriatici  edunt. 

Q.  Quo  modo  Acidum  Phosphoricum  para- 
tur ? 

R.  Phosphorum  urendo ; aut  in  Acido  Nitri- 
co  eum  solvendo,  et  liquorem  ad  siccitatem  va- 
porando. 

Q.  Quantum  Oxygenii  in  constitutione  sua 
habet  ? 

R.  Varie  exhibitum  est,  sed  partes  quinqua- 
ginta sex  Oxygenii  in  centum  detectae  sunt. 

D 


26 


DE  ACIDIS. 


Q.  An  Acidum  Phosphoricum  Alcalinis, 
Terris,,  et  Oxidis  metallorum  junctum  Phos- 
phates  constituit  ? 

R.  Ita ; qui  Phosphates  auxilio  fistulae  ven- 
to oris  flatae,  (blorv  pipe ) calefacti  globulum 
vitri  faciunt.  In  Acido  Nitrico  sine  efferves- 
centia solubiles,  et  ex  ea  solutione  praecipitan- 
tur Aqua  Calcis,  aut  Ammonia. 

Q.  Quae  principiorum  quantitates  sunt  in 
Acido  Carbonico  ? 

R.  Viginti  octo  Carbonii  partes,  et  septua- 
ginta duae  Oxygenii  in  centum  existunt. 

Q.  Quae  Carbonates  designant  ? 

R.  Carbonates  effervescentiam.  Acido  Muri- 
atico, vel  Nitrico  addito,  movent,  Acidumque 
Carbonicum  edunt. 

Q.  Quo  modo  Acidum  Boracicum  paratur  ? 

R.  Boratem  Sodae  in  aqua  calida  solvendo, 
et  dimidium  ejus  ponderis  Acidi  Sulphurici 
addendo, squamae  exiguae  molles  cadunt,  quae, 
cum  aqua  frigida  laventur,  et  siccatae,  Acidum 
Boracicum  exhibent. 

Q.  Quantum  Boracii  in  partibus  ejus  cen« 
tum  est  ? 

jR.  Varie  datae  sunt,  sed  circiter  triginta 

tres  in  centum;  caeterae  sexaginta  septem  Oxy- 
genii  sunt. 

Q.  Quos  characteres  Borates  ostendunt  ? 

R.  Calore  forti  in  vitrum  liquescunt ; Oxidis 
metallicis  misti  in  fluidum  simul  transeunt, 
globulosque  colorati  vitri  formant ; rebus  com- 
bustibilibus  non  mutantur ; in  Acido  Sulphu- 
rico  cocti,  et  frigefacti  laminas  splendidas  Aci- 
di  Boracici  deponunt. 

Q.  Quo  modo  Acidum  Fluoricum  paratur? 

R.  Cum  Fluor- Spar  in  pulverem  redactum 
cum  pari  pondere  Acidi  Sulphurici  miscetur 
in  retorta  plumbea,  Acidum  Fluoricum  calore 
modico  sub  forma  gasis  in  plumbeum  excipu- 
lum  prodit. 

Q.  Quae  signa  Fluates  indicant  ? 

R.  Acido  Sulphurico  addito  vapores  acres 
Acidi  Fluorici  emittunt,  qui  vitrum  corrodunt ; 
calefacti  prius  lucem  in  loco  tenebroso  osten- 
dunt ; neque  calore  disjunguntur,  neque  com- 
bustibilibus  mutantur ; in  aqua  difficulter  so- 
lubiles sunt. 

Q.  Quo  modo  Acidum  Muriaticum  paratur  ? 

R.  Acidi  Sulphurici  libras  duas  cum  aquae 
unciis  octo  miscendo,  dein,  cum  refrixerit, 
Muriatis  Sodae  prius  igne  rubefacti  libris  dua- 

bus,  retortae  vitreae  inditi,  affundatur ; tum 
adaptetur  excipulum  aquae  libram  cum  se- 
misse  continens,  et  ex  arena  igne  modico  fiat 
distillatio. 

Q.  Quae  ratio  est  hujus  processus  ? 

R.  Acidum  Sulphuricum  Sodam  attrahit, 
aqua  praesens  conjunctioni  favet,  dum  Gas 
Acidum  Muriaticum  in  excipulum  transit,  et 
aquae  se  miscet. 

Q.  Quo  modo  paratur  Acidum  Oxy-Muria* 

TICUM  ? 

R.  Acidi  Muriatici  liquidi  uncias  octo,  et 
pulveris  Oxidi  Manganesii  nigri  uncias  quatuor 
calore  lampadis  distillando,  Gas  Acidum  Oxy- 
Muriaticum  in  excipulum  prodit. 

Q.  Quae  sunt  proprietates  hujus  gasis  ? 

R.  Aqua  absorbetur ; aere  atmospherico 
gravius ; odoris  injucundissimi  et  suffocantis, 
et  coloris  subflavi  viridis  est ; omnes  colores 
vegetabiles  perdit ; et  radiis  solis  expositum  in 
forma  liquida  disjungitur,  Oxy genium  evolvi- 
tur, et  Acidum  Oxy-Muriaticum  reducitur  ad 
Acidum  Muriaticum. 

Q.  Nonne  hoc  Gas  Acidum  Oxy-Muriati- 
cum alterum  nomen  habet  i 

R.  Nuper  Chlorina  appellata  est  ex  colore 
ejus  subviridi. 

Q.  Quid  accidit  in  Gase  Acido  Oxy -Muria- 
tico formando  ? 

R.  Calor  Acidum  Muriaticum  surgere  in 
formam  ejus  Gaseam  facit,  eodemque  tempore 
partem  Oxygenii  ex  Oxido  Manganesii  nigro 
expellit,  quod  protinus  se  Gasi  Acido  Muria- 
tico chemice  jungit,  atque  sic  Gas  Acidum 
Oxy-Muriaticum,  sive  Chlorinam  constituit. 

Q.  Nonne  formatio  hujus  Gasis,  seu  Chlo- 
rinae  explicationem  diversam  admittit  ? 

R.  Ita  ; Chlorina  sive  Acidum  Oxy-Muriati- 
cum putatur  esse  simplex,  et  Acidum  Muriati- 
cum compositum  est  ex  Chlorina  et  Hydroge- 
nio.  In  processu  Gasis  Acidi  Oxy-Muriatici 
seu  Chlorinae  formandae,  Oxidum  Manganesii 
nigrum  Hydrogenium  abstrahit  ex  Acido  Mu- 
riatico, et  postea  Gas  Chlorinum  surgit  in  ex- 
cipulum. Cum  contra  Hydrogenium  Chlori- 
nae  seu  Acido  Oxy-Muriatico  additur.  Aci- 
dum Muriaticum  iterum  constituit. 

Q.  Quo  modo  Gas  Acidum  Hyper-Oxy- 
Muriaticum,  sive  Gas  Euchloricum  paratur? 

R.  Gas  Chlorinum,  seu  Gas  Acidum  Oxy- 
Muriaticum  per  solutionem  Potassae  transmit- 
tendo, crystalli  splendidi  deponuntur,  ex  qui- 
bus perdistillationem  plurimum  Oxygenii  evol- 
vatur: Eucklorina  autem,  seu  Gas  Acidum  Hy- 

per-Oxy-Muriaticum  vix,  vel  ne  vix  quidem, 
per  se  haberi  potest. 

Q.  Quas  proprietates  Muriales  indicant  ? 

R.  In  aqua  omnes  sunt  solubiles  ; et  quidam 
ex  iis  in  Alcoliole  : Acido  Sulphurico  addito 
fumos  albidos  acres  cum  effervescentia  et  odore 
Acidi  Muriatici  emittunt. 


Q.  Quo  modo  Acidum  Arsenicum  paiatur? 

R.  Oxidum  album  Arsenici  cum  Acido  Nit- 
rico  iterum  iterumque  distillando,  Oxidum  seu 
Acidum  Arsenosumplus  Oxidi  ex  disjunctione 
Acidi,  Nitrici  acquirit,  et  Acidum  Arsenicum 

fit. 


Q.  Quo  modo  Acidum  Hydroionicum  for- 
matur? . ' 

R.  Iodinam  in  gase  sicco  Hydrogemo  cale- 

faciendo,  volumen  augetur,  atque  formatur  gus 
Acidum  Hydroionicum,  quod  aqua  copiose  ab- 
sorbetur. Vel  transmittendo  gas  Hydrogem- 
um  Sulphuratum  per  aquam  in  quam  pu  vis 

lodinae  jactus  esset. 

Q.  Quid  accidit  in  Acido  formando ! 

R , Iodina  auxilio  caloris  gas  Hydrogenium 
in  primo  processu  attrahit ; in  altero  gas  J - 
rogenium  Sulphuratum  disjungit,  Hydro 
nium  ejus  absorbet,  Acidumque  lormat, 

aquae  sese  jungit:  dum  Sulphur  ejus  praeci- 
pitatur. 

Q.  Quo  processu  Acidum  Oxy-Iodicum  pa- 
ratur ? 

R.  Oxyiodinam  in  aqua  solvendo. 

Q.  Quo  modo  Oxyiodinam  formare  potes  ? 

R.  Iodinam  et  Euchlorinam  simul  calefaci- 
endo, Iodina  Oxygenium  acquirit,  et  tum  aci- 
das proprietates  induit. 

Q.  Nonne  Iodina  Chlorinae  admodum  con- 
sentit ? 

R.  Ita ; nam  secundum  theoriam  novam 
Chlorina  Hydrogenio  sese  jungere  valet,  Aci- 
dumque  Muriaticum  formare  ; vel  Oxygenio, 
et  Acidum  Hyper-Oxy-Muriaticum  seu  Euch- 
lorinam. Iodina  quoque  Hydrogenio  se  jun- 
gere valet,  Acidumque  Hydroionicum ; vel 
Oxygenio,  et  Acidum  Oxyiodicum  formare. 

Q.  Enumera  mihi  acida  vegetabilia  ? 

R.  Acidum  Aceticum,  Benzoicum,  Tartari- 
cum,  Citricum,  Malicum,  Gallicum,  Oxalicum, 
Moroxylicum,  Subericum,  Prussicum,  Meco- 
nicum, Sorbicum,  Laccicum,  Boleticum,  Cam-« 
phoricum,  et  Phosphoricum. 


Q.  Quae  acida  animalia  sunt  ? 

R.  Acidum  Uricum  seu  Lithicum,  Rosaei- 
cum,  Amnioticum,  Laeticum,  Saccholacticum 
sive  Mucosum,  Sebacicum,  Prussicum,  Formi- 
cum,  et  Zoonicum. 

Q.  Nonne  quaedam  ex  his  acidis  et  in  sub- 
stantiis animalibus,  et  vegetabilibus,  reperi- 
untur  ? 

R.  Ita ; Acidum  Aceticum,  Benzoicum, 
Oxalicum,  Prussicum,  et  Phosphoricum,  et  in 
animalibus  et  in  vegetabilibus  existunt,  aut  ex 
ambobus  obtineri  possunt. 

Q.  An  omnia  haec  Acida  ex  iisdem  ultimis 
chemicis  principiis  constant? 

R.  Omnia,  Acidis  Prussico  et  Urico  excep- 
tis, ex  Carbonio,  Hydrogenio,  et  Oxygenio 
constant. 

i 

Q.  Quae  principia  chemica  ultima  Acidum 
Prussicum  continet  ? 

R.  In  constitutione  sua  Acidum  Prussicum 
habet  Carbonium,  Hydrogenium,  et  Nitroge- 
nium. 

Q.  Unde  Acidum  Prussicum  formetur? 

R.  Facillime  formari  potest,  Gas  Ammoni- 
acale  per  tubum  ferreum  igne  candentem,  in 
quo  pulvis  Carbonis  ligni  est,  transmittendo  ; 

sub  forma  gasis  obtinetur.  Partes  Caerulei 

1 

Prussiani  decem ; Oxidi  Hydrargyri  rubri 
quinque ; et  aquae  triginta  bene  concoquan- 
tur ; solutio  coletur,  et  super  limaturae  ferri 
partes  duas  cum  dimidio  infundatur ; tum 
huic  misturae  Acidi  Sulphurici  pars  una  adda- 
tur, subinde  agitetur.  Pars  quarta  ejus  li- 
quoris leni  calore  distilletur,  qui  Acidum 
Prussicum  in  aqua  solutum  continet. 

Q.  Quae  principia  ultima  in  Acido  Urico 
continentur  ? 

R.  In  eo  sunt  Carbonium,  Hydrogenium, 
Nitrogenium,  et  Oxygenium. 

Q.  Nonne  disputatur,  an  Acida  Formicum 
et  Zoonicum  peculiaria  et  distincta  sint,  necne  ? 

R.  Ita  ; Acidum  Formicum  a chemicis  olim 
peculiare  existimatum  est ; nuper  vero,  post 
aliquam  controversiam  inter  chemicos,  constat 
apud  plerosque  misturam  esse  Acidorum  Ace- 

t tici  et  Malici. 

Q.  Quae  ex  his  Acidis  crystallos  formant,  et 
volatilia  sunt  ? 

R.  Acidum  Aceticum,  Benzoicum,  Sebaci- 
cum,  Sorbicum,  Moroxylicum,  Camphoricum, 
et  Oxalicum. 

Q.  Nonne  alia  Acida  crystallos  formant  ? 

R.  Ita ; Acidum  Tartaricum,  Citricum,  Sac- 
cholacticum,  Uricum,  et  fortasse  alia  crystallos 
formant,  sed  non  volatilia  sunt. 

Q.  Nonne  sunt  Acida,  quae  crystallos  non 
formant  ? 

R.  Certe ; Acidum  Malicum,  Subericum,  et 
Formicum. 

Q.  Quo  modo  Acidum  Oxalicum  paratur  ? 

R.  Unciis  sex  Acidi  Nitrici  in  retorta  un- 
ciam unam  Sacchari  puri,  vel  Gummi  Acaciae 
Arabicae,  in  pulverem  redactam  paulatim 
addendo,  solvendo  leni  calore,  dein  partem 
Acidi  distillando,  in  residuo  crystalli  forman- 
tur ; quae  iterum  in  aqua  solvendae,  et  in  cry- 
stallos Acidi  Oxalici  puri  formandae  sunt. 

Q.  Unde  Acidum  Aceticum  paratur  ? 

R.  A fermentatione  vegetabilium  produci- 
tur in  succo  quarundam  herbarum  quoque 
existit. 

Q.  Ex  qua  re  Acidum  Benzoicum  obtinetur  ? 

R.  Balsamum  Styracis  Benzoini  calefacien- 
do, Acidum  in  forma  florum,  seu  crystallorum 
prismis  similium,  sublimatur. 

Q.  Quo  modo  Acidum  Sebacicum  paratur  ? 

R.  Adipem  Suillam  liquidum  reddendo,  et 
pulverem  calcis  recentis  addendo,  et  paulisper 
aditando,  et  tandem  augendo  calorem.  Multa 
aqua  in  misturam  frigidam  infundatur,  conco- 
quatur, atque  coletur  : cum  frixerit,  sal  fuscus 
separabit,  qui  Acidum  Sebacicum  cum  calce  et 
pauxillo  olei  est.  Acidum  redditur  purum, 

I iterum  solvendo,  et  crystallos  formando,  quae 
siccae  ex  Acido  Sulphurico  diluto  ad  partem 
tertiam  sui  ponderis  distillandae  sunt. 

Q.  Unde  obtinetur  Acidum  Sorbicum  ? 

R.  In  succo -Sorbis  Aucupariae  simul  cum 
Acido  Malico  existit ; cum  huic  Acetas  Plum- 
bi additur,  praecipitatum  fit ; liquor  tamen  per 
chartam  colatus  crystallos  Sorbatis  Plumbi  de- 
ponit. 

Q.  Unde  Acidum  Moroxylicum  paratur? 

, R.  Ex  efflorescentia  salina  in  superficie  ex- 
terna epidermidis  Mori  Albae  hoc  Acidum, 

Icum  calce  et  materia  extractiva  conjunctum, 
; abstractum  est. 


Q.  Quo  processu  Acidum  Camphoricum 
exhibetur  ? 

R . Camphoram  in  Acido  Nitrico  diluto  sol- 
vendo, dein  distillando,  Oxido  Nitrico  et  Aci- 

do  Carbonico  evolutis,  Camphora  Acidum  Nit- 
ricum  disjungit,  Oxygenium  acquirit,  atque 
ex  balneo  arenae  distillata  in  excipulum  prodit, 
ubi  in  crystallos  cadit,  quae  sunt  Acidum  Cavi - 
phoricum. 

Q.  Unde  Acidum  Tartaricum  obtinetur? 

jR,  E faecibus  vini,  vel  ex  succo  uvarum 
una  cum  Potassa  extrahitur  ? 

Q.  Quo  modo  purificatur  ? , 

JR,.  Faeces  vini,  seu  Super-Tartratem  Po- 
tassae,  solvendo  in  aqua  bulliente,  solutioni 
calx  addatur,  quae  se  Acido  libero  applicat, 
et  praecipitat.  Hoc  praecipitatum,  seu  Tar- 
tras  Calcis  aqua  bene  lotus,  in  Acido  Sulphu- 
rico  cum  aqua  quater  sui  ponderis  diluto  per 
horas  duodecim  digestus,  disjungitur.  Sul- 
phas  Calcis  pene  insolubilis  est,  dum  Acidum 
Tartaricum  in  solutione  tenetur,  quod  evapora- 
tione in  crystallos  formatur. 

Q.  Quomodo  obtinetur  Acidum  Citricum  ? 

H.  Succum  expressum  Citri  Medicae  satu- 
rando Calce,  et  praecipitatum  lavando  in  aqua 
calida,  ut  mucilago  et  materia  extractiva  sepa- 
rentur; praecipitatum  cum  Acido  Sulphurico 
diluto  digeratur  per  paucas  horas,  Acidun^  . 

Citricum  in  solutione  remanet,  quod  colando, 
et  evaporatione  in  crystallos  formandum  est. 

Q.  Dic  mihi  modum,  quo  Acidum  Saccho- 
lacticum  obtineatur  ? 

R.  Saccharum  lactis  in  Acido  Nitrico  leni 
calore  digestum,  gase  Nitroso  evoluto,  solvi- 
tur, subflavum  fit,  et  tandem  materiam  albam 
demittit,  quae  est  Acidum  Saccho-lacticum. 

Q.  Dic  mihi  modum  Acidum  Uricum  pa- 
randi ? 

R.  Urina  sua  sponte  sedimentum  lateritium 
deponit,  cujus  major  pars  est  Acidum  Uricum. 
Obtineatur  etiam  quosdam  calculos  urinae  ad 
pulverem  redactos  solvendo  in  Aqua  Potassae ; 
solutionem  limpidam  disjungendo  Acido  Mu- 
riatico in  excessu,  et  praecipitatum  multa  aqua 
tepida  lavando,  Acidum  Uricum  in  forma  pul- 
veris albi  relinquitur. 

Q.  Quo  modo  A*idum  Subericum  forma- 
tur ? 

R.  In  retortam,  in  qua  suber  est,  Acidum 
Nitricum  dilutum  sexies  subere  ponderosius 
infundatur,  per  paucas  horas  digeratur,  dein 

.leni  calore  distilletur,  et  liquor  distillatus  ite- 
rum in  retortam  infundatur,  et  denuo  distil- 

letur ; tum  in  pelvim  vitream  in  balneo  arenae 
adhuc  calidus  injiciatur,  et  agitetur,  donec 
frixerit : materia  spissa  melli  similis  restat ; 
quae  in  aqua  bis  ponderis  sui  calefacienda,  co- 
landa, et  vaporanda  est,  dum  Acidum  Suberi - 
cum  in  forma  pulveris  relinquitur. 

Q.  Quo  modo  Acidum  Malicum  paratur  ? 

R.  Succum  malorum  Potassa  saturando, 
Acetate  Plumbi  praecipitando,  praecipitatum 
in  Acido  Sulphurico  digerendo,  et  colando ; in 
liquore  colato  Acidum  Malicum  purum  est, 
quod  evaporatione  solidum  habeatur. 

Q.  Dic  mihi  modum,  quo  Acidum  Galli- 
cum obtineatur  ? 

R.  Infusum  Gallarum  in  aqua  frigida  fidt ; 
ad  siccitatem  vaporet;  dein  super  residuum 
Alcohol  fortius  infundatur,  quod  solvit  Acidum 
Gallicum,  Tanninam  vero  relinquit.  Alcohol 
distilletur  ad  siccitatem,  tunc  huic  aqua  adda- 
tur, et  solutio  vaporata  ad  spissitudinem  jus- 
tam crystallos  Acidi  Gallici  praebebit. 

Q.  Quo  processu  Acidum  Meconicum  obti- 
netur ? 

R.  Opium  in  portionibus  aquae  iteratis  di-« 
gerendo  auxilio  caloris,  donec  aqua  esse  colo- 

rata  cessaverit : in  hac  solutione  aquosa  Opii 
Magnesia  in  excessu  bulliatur ; materia  depo- 
sita Acido  Sulphurico  valde  diluto  tractetur, 
et  solutioni  Murias  Barytae  addatur,  qui  Sul- 
phatem  et  Meconatem  Barytae  praecipitat. 
Acidum  Sulphuricum  Barytam  attrahens 
Acidum  Meconicum  liberat,  quod  evaporatione 
in  crystallos  redigatur  sublimatione  purifican- 
das. 

Q.  Quo  modo  formatur  Acidum  Laccicum? 

R.  Ex  gummi  Lac  de  Madras  liquefacto 
guttae  subrubrae  exudant;  quae  collectae  post 
evaporationem  idoneam  crystallos  Acidi  Lac~ 
cici  praebent. 

Q.  Quomodo  formatur  Acidum  Boleticum  ? 

R.  Succum  boleti  pseudo-igjiarii  bulliendo, 
colando,  et  caute  ad  syrupi  spissitudinem  vapo- 
rando; qui  succus  spissatus  in  Alcohole  iteratim 
digerendus  est ; materia  Alcohole  insolubilis  in 
aqua  solvenda,  et  Nitrate  Plumbi  praecipitan- 
da est.  Hoc  praecipitatum  subalbidum  aquae 
misceatur ; et  per  solutionem  ejus  mittatur 
gas  Hydrogenium  Sulphuratum,  quo  Oxidum 
Plumbi  dejiciatur : liquor  idonee  vaporatus 
Acidum  Boleticum  in  crystallis  praebet. 

Q.  Unde  Acidum  Rosacicum  obtineatur? 

R.  In  sedimento  lateritio  urinae  aegrorum 
Febribus,  aliisque  morbis  laborantium,  depo- 
nitur simul  cum  Acido  Urico,  et  Phosphate 
Calcis.  Hoc  Acidum  Rosacicum  in  aqua  cali- 
da admodum  solubile  est ; ad  crystallos  for- 
mandas parum  proclivitatis  habet ; et  Muria- 
tem  Auri  coloris  violacei  praecipitat:  in  qui- 
bus rebus  Acido  Urico  absimile  esse  dicitur. 

Q.  Quomodo  Acidum  Amnioticum  paratur? 

R.  Liquorem  Amnii  lente  vaporando,  crys- 
talli albidae  cadunt,  quae  proprietates  acidas 
exhibent. 

Q.  Unde  paretur  Acidum  Lacticum? 

R,  Lac  acerbum  ad  partem  octavam  caute 
vaporando,  colando,  et  liquori  Aquam  Calcis 
adjiciendo,  praecipitatum  cadit : e quo  Acidum 
Lacticum  impurum  Acido  Oxalico  praecipite- 
tur. Hoc  praecipitatum  in  aqua  solvendo,  ad 
spissitudinem  mellis  vaporando  ; huic  Alcohol 
affundendo  ; solutione  colati,  et  distillata,  Aci • 
dum  Lacticum  remanet  purum. 

DE  ALCALINIS. 

Q.  Quae  sunt  proprietates  rerum  Alcalina- 
rum  ? 

R.  Saporem  acrem  seu  causticum  linguae 
communicant,  cutem  perdunt ; materiam  ani- 
malem solvunt ; colores  vegetabiles  caeruleos 
et  purpureos  in  viridem  convertunt ; aquam 
avide  attrahunt ; in  qua  et  Alcohole  facile  so- 
lubiles sunt;  calore  liquescunt,  aut  vaporant ; 
cum  oleis  se  conjungunt,  et  sapones  formant ; 
Acidorum  aciditatem  perdunt,  dum  suam  caus- 
ticitatem  etiam  amittunt,  sales  que  medios  seu 
neutros  faciunt. 

Q.  Quot  alcalinae  sunt  ? 

R.  Tres  praecipuae;  scilicet  Polassa,  Soda, 
et  Ammonia : nuperrime  vero  aliae  duae  de- 
tectae sunt,  nempe  Lithina,  et  Morpliinci. 

% 

R.  E cineribus  herbarum  et  arborum,  quae 
in  locis  mediterraneis  nascuntur. 

Q.  Quo  modo  Potassa  impura  inde  obtine- 
tur? 

jR.  Cineres  vegetabiles  in  aquam  conjicien- 
do, et  per  aliquot  dies  madefaciendo ; materia 
Alcalina  dissolvitur,  quae,  solutione  aliquoties 
colata  et  vaporata,  obtinetur,  et  Sub-Carbonas 
Potassae  impurus  appellatur. 

Q.  Quo  processu  purificatur  ? 

R.  Sub-Carbonas  Potassae  impurus  crucibu- 
lo  inditus  rubescat  igne ; dein  pari  aquae  pon- 
dere bene  conteratur.  Postquam  faeces  sub- 
sederint,  liquor  in  ollam  ferream  effusus  deco- 
quatur ad  siccitatem,  sub  finem  sal  assidue 
agitetur  ; qui  vocatur  Sub-Carbonas  Potassae. 

Q.  Quo  modo  Sub-Carbonas  Potassae  pu- 
rissimus paratur  ? 

R.  Super-Tartratem  Potassae  impurum  char- 
ta bibula  madefacta  involutum,  vel  crucibulo 
inditum  comburendo,  qui  contritus  in  crucibu- 
lo aperto,  igni  mediocri  subjiciendus  est,  donec 

albus,  vel  saltem  cinereus  fiat.  In  aqua  calida 
solvatur  ; per  linteum  coletur  ; et  in  vase  fer- 
reo vaporet,  materia  sub  finem  assidue  agitata 
sit,  ne  fundo  vasis  adhaereat. 

Q.  Dic  mihi  processum,  quo  Carbonas  Po- 
tassae paratur  ? 

R.  Sub-Carbonatis  Potassae  purissimi  par- 
tes duae  in  aquae  partibus  tribus  solvantur,  et 
in  apparatu  idoneo  solutio  subjiciatur  rivo  Gar 
sis  Acidi  Carbonici,  cum  Acido  saturetur,  va- 
poret calore  gradum  centesimum  octogesimum 
haud  superante,  ut  crystalli  formentur. 

Q.  Quo  modo  paratur  Aqua  Potassae  ? 

R.  Calcis  recentis  unciis  octo  in  vase  ferreo 
affundantur  aquae  unciae  viginti  ; ebullitione 
peracta,  statim  addantur  Sub-Carbonatis  Po- 
tassae unciae  sex  prius  in  aquae  unciis  octo  so- 
luti, bene  permisceantur.  Materia  frigefacta, 
bene  agitata  in  vitreum  infundibulum  effun- 
datur, cujus  guttur  linteolo  puro  obstructum 
sit,  et  os  superius  operiatur.  Aqua  Potassae 
sensim  in  vas  suppositum  stillabit.  Plus  aquae 
affundendum  est  in  infundibulum,  donec  stil- 
laverint librae  tres. 

Q.  Quomodo  Aqua  Super-  Carbonaiis  Po- 
tassae paratur  ? 

R.  Sub-Carbonatis  Potassae  purissimi  unci- 
am in  aquae  libris  decem  solvendo,  dein  rivo 
Gasis  Acidi  Carbonici  subjiciendo  in  apparatu 
a Nooth  invento,  donec  liquor  saturetur,  tum 
in  vasis  bene  obturatis  servemur. 

Q.  Quo  processu  Potassa  pura,  sive  Causti- 
cum commune  acerrimum  obtinetur  ? 

R.  Aqua  Potassae  in  vase  terreo  operto  va- 
poret, donec,  ebullitione  finita,  instar  olei  tran- 
quille fluat  j dein  effundatur  super  laminam 
ferream  nitidam,  in  massulas  secta  in  phiala 
bene  obturata  reponatur. 

Q.  Quo  modo  paratur  Potassa  cum  Calce  ? 

R.  Aquam  Potassae  ad  tertiam  partem  va- 
porando, dein  Calcis  recens  extinctae  et  tritae 
quantum  sufficiat  ad  pultis  solidioris  crassitu- 
dinem dandam  admiscendo,  materia  servetur 
in  phiala  bene  obturata. 

Q.  Quo  processu  Tartras  Potassae  paratur? 

R.  Sub-Carbonatis  Potassae  partem  unam 
in  aquae  bullientis  partibus  quindecim  solven- 
do; dein  Super- Tartratis  Potassae  pulverem 
tenuem  adjiciendo,  quamdiu  effervescendam 
excitet;  tum  liquor  per  chartam  coletur,  et 
idonee  vaporet,  ut  crystalli  formentur. 

Q.  Dic  processum,  quo  Acetas  Potassae  pa- 
retur ? 

R.  Sub-Carbonatis  Potassae  purissimi  libram 
in  Acidi  Acetici  libris  quinque  coquendo,  et 
plus  Acidi  diversis  vicibus  adjiciendo,  donec 
novum  Acidum  nullam  moveat  effervescend- 
am, dein  massa  l^nte  exsiccetur.  Sal  hic  im- 
purus leni  igne  aliquantisper,  nec  justo  diutius, 
liquefiat ; tum  solvatur  in  aqua,  et  per  char- 
tam coletur ; postea  lenissimo  igne  vaporet,  ita 

ut  ab  igne  remotus,  in  massam  crystallinam 
abeat,  quae  in  vase  optime  clauso  asservari  de- 
bet. 

Q.  Quo  processu  Sulphas  Potassae  paratur? 

R . Salem  acidulum  post  distillationem  Aci- 
di Nitrosi  residuum  solvendo  in  aqua  calida,  et 
pulverem  Carbonatis  Calcis,  ut  Acidum  super- 
fluum saturetur,  admiscendo ; liquorem  a fae- 
cibus effundendo,  colando  per  chartam,  et  post 
evaporationem  idoneam  crystalli  formentur. 

Q.  Quo  modo  paratur  Sulphas  Potassae  cum 
Sulphure  ? 

R.  Pulveris  Nitratis  Potassae,  et  Sulphuris 
sublimati,  pondera  aequalia  bene  commista, 
paulatim  in  crucibulum  igne  rubens  injicien- 
do ; post  deflagrationem  sal  frigescat,  et  in  phi- 
ala bene  clausa  reponatur. 

Q.  Unde  obtineatur  Nitras  Potassae  ? 

R.  Plerumque  est  productio  terrae ; nam  si 
materia  calcaria  cum  vegetabilibus  et  animali- 
bus putrescentibus  commisceatur,  et  aeri  at- 
mospherico  subjiciatur,  Nitras  Potassae  forma- 
bitur ; qui  solutione  in  aqua  et  evaporatione 
iteratis  purificatur. 

Q.  Quo  modo  Sulphuream  Potassae  para- 
tur ? 

R.  Carbonatis  Potassae,  et  Sulphuris  Sub- 
limati, paria  pondera  terendo,  et  in  crucibulo 

loricato  prunis  circundato,  liquefaciendo,  ma- 
teria frigescat,  in  vase  bene  obturato  servetur. 

Q.  Quo  processu  Potassa  ad  usum  chemi- 
cum  pura  redditur  ? 

R.  Sub-Carbonatem  Potassae  impurum  in 
aqua  bulliente  duplice  ponderis  sui  solvendo, 
huic  adhuc  calidae  pondus  aequale  calcis  recen- 
tis adjiciendo ; mistura  in  lebete  ferreo  assidue 
agitata  per  horae  dimidium  coquatur ; liqupr 
effundatur  a faecibus,  et  ad  siccitatem  in  vase 
argenteo  vaporet,  pnassa  in  Alcohole  solvatur  ; 
a parte  insolubili  solutio  Alcoholica  effundatur; 
et,  Alcohole  dis  dilatione  separato,  Potassa  pu- 
ra et  adhuc  liquida  super  vas  argenteum  effun- 
datur, et  frigida  in  frustula  frangatur,  et  ip 
phiala  optime  obturata  reponatur. 

Q.  Quas  proprietates  sibi  peculiares  Potassa 
pura  exhibet? 

R.  Semper  aquam  retinet  in  constitutione 
sua,  humorem  avidissime  ex  aere  attrahit,  li- 
quescit ; et  Acidum  Carbonicum  sibi  arripit. 

Q.  Nonne  Potassa  in  elementa  redacta  est  ? 

R.  Ita;  in  Oxy genium  et  Potassium. 

Q.  Quo  modo  haec  principia  Potassae  dis- 
junguntur ? 

R.  Frustum  Potassae  purae  in  vase  Platinae 
expositum  paulisper  ad  aera,  ut  pauxillum  hu- 
moris attrahat  et  electricitatem  cpnducat,  an- 

nectendum  est  fini  negativo  apparatus  Galva- 
nici  fortis,  dum  filum  Platinae  fini  positivo  ap- 
paratus affixum,  iri  contactum  superficiei  supe- 
rioris Alcalinae  affertur,  Potassa  liquescere  coe- 
pit ; superficies  ejus  superior  effervescit ; diim 
ad  superficiem  ejus  inferiorem  seu  negativam 
globuli  metallici  apparent,  qui  Potassium  sunt. 

Q.  Quae  sunt  proprietates  Potassii  ? 

R.  Potassium  Hydrargyro  simile  est,  ad  gra- 
dum quinquagesimum  Fahrenheitii  malleabile, 
ad  centesimum  liquescit;  aqua,  aut  ullo  alio 
humore  adhuc  cognito,  levius  est ; magnam  af- 
finitatem ad  Oxygenium  ostendit;  ad  trigesi- 
mum secundum  gradum  structuram  crystalli- 
nam sibi  sumit ; electricitatem  conducit ; alias- 
que  proprietates  metalli  exhibet. 

Q.  Quum  Potassium  aeri  expositum  est, 
quid  fit? 

R.  Potassium  repente  Oxygenium  aeris  ab- 
sorbet, et  in  Potassam  reducitur. 

Q.  Quid  accidit,  cum  Potassium  aquae  mis- 
cetur ? 

R.  Flammam  corripit  vividam. 

Q.  Quae  ejus  causa  est  ? 

R.  Aquam  disjungit,  Oxygenium  ejus  at- 
trahens in  Potassam  reducitur  ; dum  Hydro- 
genium  nascens  portionem  Potassii  solvit,  et 

auxilio  Oxygenii  flammam  commovet  splendi- 
dam. 

Q.  Unde  veniat  Caloricum  ad  flammam  ex- 
citandam necessarium  ? 

JR.  Ex  capacitate  Oxygenii  ad  Caloricum  mu- 
tata : nam  Oxygenium  in  constitutione  aquae 
capacitatem  Calorici  retinendi  majorem  habe- 
re videtur,  quam  in  illa  Potassae ; hinc  satis 
Calorici  evolvitur  ad  Hydrogenium  nascens 
una  cum  metallo  soluto,  et  Oxygenium  aeris 
inflammandum  : hoc  augetur  affinitate  maxima 
inter  Oxygenium  et  Potassium. 

Q.  Quae  sunt  proportiones  principiorum 
Potassae  ? 

R.  In  partibus  centum  Potassae  sunt  circi- 
ter octoginta  tres  Potassii,  et  septendecim 
Oxygenii. 

Q.  Quo  modo  Potassium  servatur,  cum  a- 
quae  et  Oxy genio  aeris  affinitatem  adeo  poten- 
tem habeat  ? 

R.  Ob  levitatem  ejus  servatu  difficile  est ; 
sub  Naphtha  autem  recens  distillata  plerum- 
que tenetur  in  vase  bene  obturato. 

Dg,  Socia,  ejusque  Praeparationibus. 

Q.  Quibus  rebus  Soda  obtinetur  ? 

R.  Algis  fere  omnibus,  praesertim  Salsola 
Soda,  et  Salsola  naliva,  paratur. 

Q,  Dic  mihi  processum  praeparandi  ? 

R.  Hae  plantae  ex  rupibus  maris  aqua  sub- 
inde tectis  exciduntur,  siccantur,  et  in  foveis 
terrae  lente  comburuntur.  Barilla  hoc  modo 
parata  in  aqua  fervente  solvenda  est,  et,  eva- 
poratione solutione  et  colatione  iteratis,  in  crys- 
tallos impurae  Sodae  reducenda. 

Q.  An  Soda  easdem  proprietates,  ac  Potas- 
sa,  possidet? 

R.  Prope  easdem,  sed  cum  Acidis  sales  for- 
mat, qui  characteres  diversos  habent. 

Q.  Nonne  Soda  ipsa  tamen  a Potassa  dig- 
noscenda est? 

R.  Ita ; Soda,  quum  aeri  objicitur,  non  li- 
quescit Potassae  similis ; in  pulverem  vero 
cadit. 

Q.  Quo  modo  Sub-Carbonas  Sodae  praepa- 
ratur ? 

R.  Sub-Carbonatem  Sodae  impurum  contu- 
sum in  aqua  coquendo,  dein  solutionem  colan- 
do, et  vaporando,  ut  post  refrigerationem  con- 
crescant crystalli. 

Q.  Quo  processu  Aqua  Super-Carbonatis 
Sodae  paratur  ? 

R.  Sub-Carbonatis  Sodae  uncias  duas  in  a- 
quae  libris  decem  solvendo,  et  rivo  gasis  Acidi 

Carbonici  solutionem  subjiciendo,  dum  satu- 
retur usque. 

Q.  Qua  formula  praeparatur  Tartras  Sodae 
et  Potassae  ? 

R.  Sub-Carbonatis  Sodae  partem  unam  in 
aquae  bullieritis  partibus  quindecim  solvendo, 
deinde  pulverem  Super-Tartratis  Potassae  ad- 
jiciendo, quamdiu  effervescendam  excitet;  tum 
solutio  refrigerata  per  chartam  coletur,  et  post 
idoneam  exhalationem  seponatur,  ut  crystalli 
formentur. 

Q.  Quo  processu  Phosplicis  Sodae  praepara- 


tur ? 

R.  Pulveris  ossium  crematorum  libras  decem 
in  vase  figulino  cum  Acidi  Sulphurici  libris  sex 
permiscendo,  aquae  libras  novem  addendo,  ite- 
rumque  agitando  ; deinde  vas  in  aquae  bullien- 
tis vapore  per  tres  dies  foveatur,  et  tum  mate- 
ria aquae  bullientis  libris  novem  diluatur,  et 
per  pannum  linteum  fortem  coletur ; quum 
faeces  subsederint,  effundatur  liquor,  et  ad 
dimidium  vaporet.  Huic  a faecibus  effuso  et 
calido  in  vase  figulino  Sub-Carbonas  Sodae  ex 
aqua  calida  solutus  addatur,  dum  cesset  effer-* 
vescentia : tum  coletur,  et  seponatur,  ut  crys- 
talli formentur. 

Q.  Qua  formula  Sulphas  Sodae  praeparatur  ? 

R.  Salem  residuum  post  distillationefci  Aci- 

di  Muriatici  in  aqua  solvendo,  huic  pulverem 
Carbonatis  Calcis  admiscendo,  et,  quum  faeces 
subsederint,  liquor  effundatur,  per  chartam  co- 
letur, et  evaporatione  disponatur,  ut  crystalli 
formentur. 

Q.  Unde  obtineatur  Murias  Sodae  ? 

R.  Ex  aqua  maris  vaporanda  obtinetur ; at- 
i que  e fodinis  quoque  effoditur. 

Q.  Unde  Sub-Boras  Sodae  procurandus  sit  ? 

R.  Ab  India  Orientali  plerumque  affertur ; 
et  sponte  in  lacu  calido,  et  terra  ejus  aquis  hu- 
mida,  inter  montes  regionis  Thibet  formatur. 

Q.  An  Soda  in  elementa  sua  Galvanismo  re- 
duci potest? 

R.  Ita ; cum  in  circuitu  Galvanico  ponitur 
viribus  majoribus  praedito,  globuli  metallici, 
seu  Sodium,  ad  superficiem  negativam  appa- 
rent ; dum  Oxy genium,  ad  alteram  superficiem 
positivam  cum  effervescentia  evolvitur. 

Q.  In  quibus  rebus  Sodium  a Polassio  differt? 

R.  Sodium  mollius  est,  et  duritiem  cerae 
habet ; ad  gradum  Fahrenheitii  centesimum  et 
octogesimum  liquescit ; Oxygenium  lente  ab- 
sorbet ; in  aquam  jactum  flammam  non  corri- 
pit; sonum  autem  sibilum  edit,  dum  Hyd- 
rogenium  aquae  evolvitur,  nam  Sodium  Oxy- 
genium ejus  absorbet. 

Q.  Quae  sunt  proportiones  principiorum 
Sociae  ? 

R.  Proportiones  eorum  variant,  partibus  vi- 
ginti  duabus  Oxygenii,  quae,  simul  cum  sep- 
tuaginta octo  Sodii,  Sodam  constituunt;  ad 
partes  viginti  septem  Oxygenii  in  centum. 


De  Ammonia , ejusque  Praeparationibus. 


Q.  Quibus  ex  rebus  Ammonia  parari  potest? 

R.  Ex  rebus  animalibus,  sicuti  ossibus,  mem- 
branis, musculis,  aut  urina  ; aut  etiam  quibus- 
dam vegetabilibus,  Ammonia  cum  Acido  Car-- 
bonico  conjuncta,  calore  vel  putredine,  para- 
tur. 

Q.  Quo  processu  Murias  Ammoniae  paratur? 

R.  Gasis  Ammoniacalis,  et  Gasis  Acidi 
Muriatici  mensuras  aequales  super  Hydrargy- 
rum  sub  vase  vitreo  miscendo  nebula  obscura 
apparet,  tum  solidum  album,  seu  Murias,  la- 
teribus vasis  adhaerescit.  Fuliginem  in  aqua 
macerando,  et  huic  Muriatem  Sodae  adjici- 
endo, massam  siccando,  eam  que  calori  forti 
subjiciendo,  Murias  Ammoniae  sublimatur. 

Q.  Quae  est  ratio  ejus  processus? 

R.  Ammonia  in  fuligine  cum  Acido  Sul- 
phurico  conjungitur,  quod,  Muriate  Sodae  ad- 
dito, Sodam  sibi,  propter  affinitatem  majorem 

suam,  attrahit ; dum  Acidum  Muriaticum  se 
Ammoniae  applicat,  Muriatemque  Ammoniae 
format,  qui  inter  sublimandum  in  vas  supe- 
rius surgit. 

Q.  Quo  modo  Ammoniapura  habenda  est  ? 

R.  Partes  aequales  Muriatis  Ammoniae  et 
calcis  in  pulverem  redactas  in  retorta  calori 
subjiciendo,  Gas  Ammoniacale  evolvitur. 

Q.  Quid  opus  est  Calce  in  Gase  Ammonia- 
cali  habendo  ? 

R.  Calx  Muriatem  Ammoniae  disjungit, 
nam  Acidum  Muriaticum  pro  Calce  affinitatem 
majorem,  quam  pro  Ammonia,  habet,  hanc 
igitur  relinquit,  et  illi  se  confert ; hinc  Ammo- 
nia in  forma  gasis  evolat. 

Q.  Quae  sunt  proprietates  Gasis  Ammonia - 
calis  ? 

R.  Odorem  admodum  pungentem  emittit ; 
flammam  vitamque  animalium  extinguit ; aere 
atmospherico  levius  est ; et  avidissime  aqua 
absorbetur. 

Q.  Quantum  gasis  aqua  ad  certam  mensu- 
ram absorbeat  ? 

R.  Aqua  ad  gradum  caloris  quinquagesi- 
mum sexcenties  et  septuagies  suam  mensuram 
hujus  gasis  absorbet,  multo  gravior  evadit, 
prope  duplex  spatium  occupat,  et  Ammoniam 
liquidam  constituit. 

Q.  Quae  sunt  proportiones  ejus  gasis  prin- 
cipiorum ? 

R.  Mensurae  tres  gasis  Hydrogenii,  et  una 
Nitrogenii*  Gas  Ammonicicale  constituunt. 

Q.  Si  eas  proportiones  simul  misceamus,  an 
Ammonia  repente  fit? 

jR.  Haec  gasa  inter  se  nullam  actionem  ma- 
nifestat; nam  Caloricum,  cum  quo  utrumque 
separatim  conjungitur,  viribus  suis  repellenti- 
bus, conjunctioni  eorum  obsistit ; eaque  ultra 
provinciam  mutuae  affinitatis  statuit. 

Q.  Quo  modo  igitur  ea  conjungere  possu- 
mus ? 

R.  Quum  limatura  ferri  aqua  madefacta 
Gasi  Nitrogenio  super  Hydrargyrum  in  vase 
clauso  objicitur ; ferrum  Oxygenium  aquae 
attrahit,  et  Hydrogenium  ejus  nascens  se  Gasi 
Nitrogenio  applicat,  atque  Ammoniam  statim 
format. 

Q.  Qua  formula  Sub- Carbonas  Ammoniae 
paratur  ? 

R.  Muriatis  Ammoniae  partem  unam,  et 
Carbonatis  Calcis  mollioris  siccati  partes  duas, 
seorsim  tritas  permiscendo,  et  sublimando  ex 
retorta  in  excipulum  refrigeratum. 

Q.  Quid  in  ea  praeparatione  accidit  ? 

R.  Acidum  Muriaticum  calcem  attrahit  ob 
affinitatem  pro  ea  fortiorem,  atque  facit  Muii- 

atem  Calcis : dum  Ammonia  liberata  Acidum 
Carbonicum,  cui  affinitatem  fortem  habet,  ab- 
sorbet, atque  Sub-Carbonatem  Ammoniae  con- 
stituit, qui  utpote  volatilis  sublimatur. 

Q.  Qua  formula  Solutio  Sub- Car  bonatis  Am- 
moniae fit  ? 

R.  Sub-Carbonatis  Ammoniae  partem  unam 
in  aquae  partibus  quatuor  solvendo,  et  per 
chartam  colando. 

Q.  Quo  processu  Aqua  Ammoniae  fit? 

R.  In  vase  ferreo  aquae  unciae  novem  Cal- 
cis recentis  librae  cum  semisse  contusae  affun- 
dantur ; vas  operiatur,  donec  Calx,  in  pollen 
dilapsa,  frixerit ; dein  Muriatis  Ammoniae  triti 
libra  cum  Calce  teratur  bene  in  mortario,  et 
protinus  retortae  vitreae  indatur  mistura.  Po- 
natur retorta  in  balneo  arenae,  et  accurate  con- 
glutinetur excipulus  tubo  instructus,  qui  im- 
mittatur ad  imum  fere  phialae  aquae  libram 
continentis.  Tum  ignis  supponatur  et  sensim 
augeatur,  donec  fundus  ollae  ferreae  rubescat, 
et  quamdiu  gas  et  humor  prodierint. 

Q.  Quo  modo  Alcohol  Ammonialum  fit  ? 

R.  Calcis  recentis  uncias  duodecim  in  vase 
ferreo  contusae  cum  aquae  unciis  sex  commis- 
cendo ut  calx  in  pollen  dilabatur ; dein  Muri- 
atis Ammoniae  uncias  octo  in  pulverem  tenu- 


56  DE  AMMONIAE  PRAE  PARATIONI  BUi» 

em  redacti  adjiciendo,  et  mistura  protinus  re- 
tortae vitreae  indatur,  in  balneo  arenae  po- 
sitae, et  in  apparatu  idoneo  jam  descripto  dis- 
tilletur. 

Q.  Qua  formula  Aqua  Acetatis  Ammoniae 
praeparatur  ? 

R.  Sub-Carbonatem  Ammoniae  tritum  Aci- 
do Acetico  tenui  accurate  saturando. 

Q.  Quo  modo  praeparatur  Hydro- Sulph u re- 
tum  Ammoniae  ? 

R.  Sulphureti  Ferri  unciis  quatuor  unciae 
octo  Acidi  Muriatici  libris  duabus  cum  semis- 
se  aquae  diluti  affundantur,  et  gas  inde  oriens 
transmittatur  per  Aquae  Ammoniae  uncias 
quatuor,  et  liquor  in  phiala  quam  optime  ob- 
turata servetur. 

Q.  Quid  in  eo  processu  accidit  ? 

R.  Acidum  Muriaticum  ferrum  in  oxidum  i 
convertit;  dum  Hydrogenium  aquae  disjunc- 
tae cum  Sulphure  committitur,  atque  gas  Hyd-* 
rogenium  Sulphuratum  facit,  quod  Aqua  Am- 
moniae absorbetur. 

Q.  Qua  formula  Murias  Ammoniae  et  Ferri 
fit  ? 

R.  Oxidi  Ferri  rubri,  loti,  et  iterum  exsic- 
cati ; et  Muriatis  Ammoniae,  pondera  paria,  I 
prius  bene  mista,  sublimando  igne  acri ; ma-  l 

teriam  sublimatam  terendo  iu  pulverem,  et  in 
vase  bene  obturato  servando. 

De  Lithina. 

Q.  In  quibus  rebus  haec  nova  Alcalina  de- 
tecta est  ? 

R.  In  analysi  Petalitii,  et  in  Spodumenio 
etiam  detecta  est. 

Q.  Quae  sunt  ejus  proprietates  ? 

R.  Lithina  Sodae  similis  est;  capacitatem 
autem  majorem  habet,  quam  aliae  Alcalinae, 
ad  Acida  saturanda. 

De  Morplnna. 

Q.  Quid  est  Morphina  ? 

R.  Res  est  Alcalina  ex  Opio  extracta. 

Q.  Dic  mihi  breviter  processum,  quo  obti- 
neatur. 

R.  Digeratur  Opium  siccum  ope  caloris  in 
aqua  saepe  mutata,  quamdiu  calorata  effluat 
aqua ; quae  vaporata  Extractum  relinquit ; 
hoc  in  aqua  solutum,  deinde,  Ammonia  in 
excessu  addita,  demittit  crystallos  Morphinae. 

Q.  Quo  modo  hae  crystalli  purificantur  ? 

R.  Aqua  eas  saepe  lavando,  et  Acido  Sul- 
phurico  multum  diluto  saturando,  et,  solutioni 

ammonia  addita,  crystalli  in  prismis  praecipi- 
tantur ; quae  iterum  iterumque  in  Alcohole 
solutae,  et  in  crystallos  conversae,  colore  ali- 
eno amisso,  purae  restant. 

Q.  Quae  sunt  Morphinae  proprietates  ? 

R.  Morphina  pura  sine  colore  est,  vix  in 
aqua,  facile  autem  in  Alcohole,  in  iEthere,  et 
in  Acidis  solubilis  : solutio  ejus  aquosa  et  eti- 
am spirituosa  colorem  flavum  Rhei  et  Curcu- 
mae in  fuscum  profundum  mutat ; colorem, 
qui  Acido  ruber  factus  esset,  lilmo  seu  licheni 
rocellae  restituit;  vim  Alcalinam  omnium  mi- 
nimam possidet ; cum  oleis  sapones  non  for- 
mat ; Acida  minus,  quam  Ammonia,  aut  etiam 
Magnesia,  attrahit;  pleraque  tamen  salium 
metallicorum  disjungere  potest. 

Q.  Quas  proprietates  sales  ejus  medii  exhi- 
bent ? 

R.  In  aqua  facile  solubiles  sunt ; splendide 
micant : aeri  expositi  in  pulverem  cadunt ; et 
imprimis  lethales  sunt. 

Q.  Qua  conditione  Morphina  existit  in 
Opio  ? 

R.  Est  in  conjunctione  cum  Acido  Meconi- 
co ; nam  solutio  Opii  aquosa  vestigia  Acidi 
dat. 

DE  TERRIS  ALCALINIS. 

Q.  Quot  Terrae  Alcalinae  sunt? 

R.  Quatuor;  Calx,  Magnesia,  Baryta,  et 
■Strontita. 

Q.  In  quibus  rebus  hae  Terrae  Alcalinae 
puri3  Alcalinis  consentiunt  ? 

R.  Acres  ad  saporem  ; colorem  Vegetabilium 
purpureum  in  viridem  convertunt;  cum  Aci- 
dis se  conjungunt,  aciditatem  eorum  perdunt, 
et  sales  medios  formant. 

Q.  In  quibus  differunt  ab  Alcalinis  puris  ? 

R.  Calore  non  mutantur ; cum  oleis  non 
sapones,  sed  linimenta  plerumque  faciunt;  in 
aqua  parcissime  solubiles  sunt. 

De  Calcis  Praeparationibus. 

Q.  Quomodo  Carbonas  Calcis  'praeparatas 

ffit  ? 

R.  Carbonas  Calcis,  in  mortario  ferreo  in 
pulverem  tritus,  et  super  porphyriten  cum 
pauxilla  aqua  laevigatus,  indatur  vasi  amplo  : 
tum  affundatur  aqua,  quae,  vase  saepius  agita- 

to,  polline  onusta  elutrietur.  Quiescente 
aqua,  subsidet  pulvis  subtilis,  exsiccandus. 

Q.  Qua  formula  Potio  Carbonatis  Calcis  pa- 
ratur? 

R.  Carbonatis  Calcis  praeparati  unciam,  Sac- 
chari purificati  unciam  dimidiam,  et  Mucila- 
ginis  Acaciae  Arabicae  uncias  duas,  simul  te- 
rendo ; deinde  Aquae  libras  duas  cum  semis- 
se,  et  Spiritus  Lauri  Cinnamomi  uncias  duas, 
sensim  addendo. 

Q.  Quo  modo  Solutio  sive  Aqua  Calcis  fit  ? 

R.  Calcis  recentis  in  pollen  dilapsae  libram 
dimidiam  in  vas  figulinum  seu  vitreum  immit- 
tendo, in  quo  sunt  librae  duodecim  aquae,  et 
subinde  agitando,  ut  solutio  fiat,  deinde  cole- 
tur, et  in  phialis  probe  obturatis  servetur. 

Q.  Quomodo  Murias  Calcis  praeparatur  ? 

R.  E residuo  Sub-Carbonatis  Ammoniae 
parandi;  et  Carbonatem  Calcis  in  Acido  Mu- 
riatico solvendo,  et  vaporando  hieme  ut  crys-  • 
talli  formentur,  quae  in  phiala  bene  obturata 
serventur. 

Q.  Qua  formula  praeparatur  Solutio  Muriatis 
Calcis  ? 

R.  In  Acidi  Muriatici  uncias  sexdecim  cum  i 
aquae  unciis  octo  diluti,  unciae  decem  Carbo- 
natis Calcis  durioris  in  frusta  contusi  paula- - 
tim  injiciantur,  et,  effervescentia  finita,  diger-  || 

antur  per  horam : liquor  effundatur,  et  evapo- 
ratione ad  siccitatem  redigatur ; residuum  sol- 
vatur in  sesquialtero  pondere  aquae ; et  solu- 
tio per  chartam  coletur. 

Q.  Quomodo  fit  Pulvis  Carbonatis  Calcis 
Compositus  ? 

jR.  Carbonatis  Calcis  praeparati  uncias  qua- 
tuor,  corticis  Lauri  Cinnamomi  drachmam  cum 
semisse,  nuclei  Myristici  Moschatae  drach- 
mam dimidiam,  in  pulverem  simul  terendo. 

Q.  Quomodo  praeparatur  Oleum  Lini  cum 
Calce  f 

R.  Olei  Lini  usitatissimi,  et  Solutionis  Cal- 
cis partes  aequales  agitatione  permiscendo. 

De  Magnesiae  Praeparationibus. 

Q.  Quibus  fontibus  Sulphas  Magnesiae  ob- 
tinetur ? 

R.  Ex  scaturigine  Epsomi  aliisque  Britan- 
niae ; ex  Mineralibus  Shistosis  Italiae ; prae- 
cipue tamen  ex  aqua  maris  obtinetur ; resi- 

I duum,  (vulgo  bittern  dictum)  postquam  Mu- 
j rias  Sodae  in  crystallos  redactus  esset,  pluri- 
I mum  Sulphatis  Magnesiae  in  solutione  tenet. 
I Sulphas  Magnesiae  quoque  habeatur  Carbona- 
tem  Magnesiae  Acido  Sulphurioo  diluto  satu- 
rando. 

G 


62  DE  BARYTAB  PRAEPARATIONIBUS. 

Q*  Quo  modo  Carbonas  Magnesiae  praepa- 
ratur ? 

jR.  Residuum  post  praeparationem  Muriatis 
Sodae  Carbonate  Potassae  vel  Sodae  saturando, 
Carbonas  Magnesiae  praecipitatur,  qui  aqua 
pura  bene  lavandus,  et  leni  calore  exsiccandus 
sit. 

Q.  Quomodo  Magnesia  ex  Acido  Carbonico 
liberanda  est  ? 

jR.  Carbonas  Magnesiae  crucibulo  indatur, 
quod  igne  rubescat  per  horas  duas ; dein  in 
vasis  bene  obturatis  servetur. 

De  Barytae  Praeparationibus. 

Q.  Qua  formula  Murias  Barytae  praepara- 
tur ? 

B.  Carbonatis  Barytae  partem  unam,  Acidi 
Muriatici  parti  uni  aquae  partibus  tribus  dilu- 
ti, in  frustulis  paulatim  adjiciendo;  efferves- 
centia finita  digerendo  per  horam,  colando,  et 
post  idoneam  evaporationem  seponendo,  ut  l 
crystalli  formentur. 

Q.  Quomodo  paratur,  si  Carbonas  Barytae  i 
haud  obtineri  possit? 

jR.  Sulphas  Barytae  ad  duas  libras  igne  tor- 
reatur, quo  facilius  in  pulverem  tenuissimum 
teratur,  cui  bene  admiscendae  sunt  unciae*  m. 

quatuor  pulveris  Carbonis  Ligni.  Materies  in 
crucibulo  operculo  adaptato  urgeatur  igne  for- 
ti per  horas  sex  ; dein  bene  trita  in  aquae  bul- 
lientis libras  sex  in  vase  vitreo  immittatur ; 
tum,  aeris  aditu  occluso,  subinde  agitetur. 
Vas  in  balneo  vaporis  stet,  donec  faeces  sub- 
sederint,  dein  effundatur  liquor ; cui  adhuc 
calido  instilletur  Acidum  Muriaticum,  quam- 
diu  moverit  effervescentium. 

Q.  Quae  ratio  ejus  processus  reddenda  est  ? 

jR.  Carbo  Ligni  igne  forti  Acidum  Sulphu- 
ricum  Sulphatis  disjungit,  Oxygenium  ejus 
attrahit,  et  sub  forma  gasis  Oxidi  Carbonici ; 
et  Acidi  Carbonici  evolat ; dum  Sulpkuretum 
Barytae  formatur,  quod  in  aqua  bulliente  fa- 
cile solubile  est,  et  interim  portionem  aquae 
disjungit ; cujus  Oxygenium  pauxillum  Sul- 
phureti  in  Sulphatem  Barytae  reducit,  dum 
Hydrogenium  ejus  Sulphuri  et  Sulphureto 
Barytae  sese  jungit,  et  Hydro- Sulphur etnm 
Barytae  cum  Sulphure  format.  Acido  Muria- 
tico addito,  Gas  Hydrogenium  Sulphuratum 
evolvitur.  Sulphure  praecipitato.  Murias  Bary- 
tae in  solutione  remanet,  qui  colando  et  vapo- 
rando in  crystallos  formatur. 

Q.  Quo  modo  Solutio  Murialis  Barytae  fit  ? 

R.  Fit,  Muriatis  Barytae  partem  unam  in 
aquae  purae  partibus  tribus  solvendo. 

Q.  An  hae  Terrae  Alcalinae  unquam  dis- 
junctae sunt  ? 

R.  Ita  ; Calx  e basi  peculiari,  Calcio  nimir- 
um, et  Oxygenio ; Magnesia  ex  Magnesio  et 
Oxygenio ; Baryta  ex  Bario  et  Oxygenio ; 
Strontita  ex  Strontio  et  Oxygenio,  constare 
analysi  inventa  est. 

.X'  * 

% 

DE  TERRIS  PURIS. 

Q.  Quot  Terrae  Purae  sunt  ? 

R.  Sex : Alumina,  Silica,  Yttria,  Glucin3, 
Zirconia,  et  Thorina. 

Q.  In  quibus  rebus  Terrae  Purae  Alcalinis, 
et  Terris  Alcalinis,  dissentiunt  ? 

R.  Colorem  vegetabilem  caeruleum  seu  pur- 
pureum non  mutant ; nullum  saporem  aut 
odorem  dant ; in  aqua  insolubiles ; in  igni  i 
fixae  sunt ; neque  sapones  neque  linimenta  i 
cum  oleis  facere  possunt. 

Q.  Nonne  hae  Terrae  Purae,  ut  olim  puta-- 
bantur,  nuper  disjunctae  sunt? 

R.  Ita ; similes  Alcalinis  ad  basin  peculiar- 
em, nempe  Alumium,  Silicium,  Zirconium,  &c. 
et  Oxygenium  redactae  sunt. 

Q,  Unde  Sulphas  Aluminae  obtineatur  ? 

R.  In  quibusdam  locis  mineralibus  aqua, 
quae  per  frustula  rupium  et  terram  percolat, 
Sulphatem  Aluminae  dissolvit ; qui  iterato  va- 
porando, solvendo  et  colando  purificatur,  et  in 
crystallos  redditur. 

Q.  Quo  modo  fit  Alumen  Exsiccatum  f 

R.  Sulphatem  Aluminae  in  vase  ferreo  su- 
per ignem  urgendo,  donec  liquescat,  et  ebul- 
lire desinat,  dein  in  pulverem  terendo. 

Q.  Quomodo  fit  Pulvis  Aluminis  Composi- 
tus ? 

R.  Aluminis  seu  Sulphatis  Aluminae  partes 
quatuor,  et  Kino  partem  unam  terendo  simul 
in  pulverem  tenuem. 

Q.  Quid  de  aliis  Terris  dicendum  est  ? 

R.  Parum  dicere  licet ; nam  rarissime,  si 
unquam,  in  Medicina  usurpatae  sunt. 

COLLOQUIUM  QUARTUM 


DE  METALLIS. 

Q.  Quot  metalla  sunt  ? 

R.  Circiter  triginta  sunt ; et  Metalloidea  i 
duodecim,  quorum  sex  vix  in  statu  separato » 
adhuc  parata  sunt,  cum  Potassio  tamen  Po-- 
tassam  formant. . 

Q.  Quae  sunt  proprietates  metallorum  ? 

jR.  Metalla  aqua  et  Terris  etiam  multum  i 
graviora,  et  splendida  sunt ; opaca ; Caloricum, 
et  Electricitatem  optime  conducunt.  Quorum 
alia  malleabilia,  et  ductilia ; alia  fragilia ; et 
omnia  fusilia  sunt. 

Q.  Quae  metalla  malleabilia  et  ductilia  sunt  ? 

R.  Aurum,  Platina,  Argentum,  Hydrar- 
gyrus,  Palladium,  Rhodium,  Iridium,  Osmium, 
Cuprum,  Ferrum,  Nickelum,  Stannum,  Plum- 
bum, et  Zincum. 

Q.  Quae  metalla  fragilia  et  facile  fusilia 
sunt  ? 

R.  Bismuthium,  Antimonium,  Tellurium, 
«t  Arsenicum. 

Q.  Quae  metalla  fragilia  et  aegre  fusilia 
sunt  ? 

R.  Cobaltium,  Manganesium,  Chromium, 
Molybdenum,  Uranium,  Tungstenium. 

Q.  Quae  metalla  refractoria  sunt? 

R.  Titanium,  Columbium,  Cerium,  et  Tan- 
talum. 

Q.  Cum  Oxygenium  metallo  jungitur,  quae 
mutationes  huic  accidunt  ? 

R.  Metallum  cohaesionem,  splendorem,  mal- 
leabilitatem,  et  tenacitatem  amittit;  gravius 
fit;  atque  in  Calcem  seu  Oxidum  redigitur. 

Q.  Quibus  modis  metalla  in  Oxida  redigan- 
tur ? 

R.  Alia,  sicuti  Arsenicum,  Manganesium, 
Metalloidea  Davii,  Plumbum  et  Cuprum  ; in 
Oxida  aere  ad  temperiem  communem  conver- 
tuntur : alia  veluti  Ferrum,  Zincum,  Stannum, 
&c.  calore  et  aere ; alia  sicuti  Ferrum  humi- 
ditate  ; et  omnia  Acidis  nunc  dilutis,  nunc 
fortibus,  ope  caloris  in  Oxida  ridiguntur 

Q.  An  probari  potest  Oxidum  certae  quan- 
titatis metalli  gravius  factum  fuisse,  quam  me- 
tallum ipsum  ? 

R.  Ita  ; si  limatura  ferri  humida  super  Hyd- 
rargyrum  sub  vase  vitreo  inverso  ponatur. 

Oxygenium  inclusum  absorbebit ; et  ponderis 
incrementum  accipiet  aequale  ponderi  Oxy- 
genii  absorpti. 

Q.  Quibus  modis  Oxidum  ad  metallum  re- 
duci potest  ? 

R.  Cum  Oxidum  cum  carbone  ligni,  vel 
oleis,  misceatur,  et  calore  justo  torreatur,  Oxy- 
genio  amisso,  in  statum  metallicum  reducitur. 

Q.  Quo  abeat  Oxygenium  Oxidi  ? 

R.  Affinitas  inter  Carbonium  et  Oxygenium 
major  est,  quam  inter  metallum  et  Oxygeni-- 
um  ; hinc  auxilio  caloris  Oxygenium  relinquit 
metallum,  et  se  Carbonio  adjungit,  atque  sub 
forma  Acidi  Carbonici  evolat. 

Q.  An  metallum  se  quantitati  Oxygenii  in-- 
certae  jungit  ? 

R.  Non:  semper  sibi  attrahit  quantitatem 
definitam. 

Q.  Nonne  idem  metallum  Oxida  duo  vel 

tria  interdum  format  ? 

R.  Ita  : singula  Oxida  autem  certam  Oxy- 
genii portionem  continent. 

Q.  Quid  Aurum  dissolvere  potest  ? 

R.  Acidum  Oxy-Muriaticum,  vel  Nitro-* 
Muriaticum. 

Q.  Quot  Oxida  Auri  sunt  ? 

R.  Duo ; purpureum,  et  flavum. 

Q.  Quid  accidit,  quum  Aqua  Ammoniae  in 
Solutionem  Auri  infunditur  ? 

R.  Oxidum  Auri,  quod  secum  fert  portio- 
nem Ammoniae,  praecipitat ; quod,  cum  aqua 
calida  ter  quaterve  lavetur,  et  aere  siccetur, 
aurum  fulminans  est. 

Q.  Quid  Acidum  solvit  Platinam  ? 

R.  Acidum  Nitro-Muriaticum,  vel  Oxy- 
Muriaticum  auxilio  caloris. 

Q.  Quot  Oxida  Platinae  sunt  ? 

R.  Duo;  viride,  et  fuscum. 

Q.  Quid  praesentiam  Platinae  optime  os- 
tendit ? 

R.  Murias  Stanni  solutionem  Platinae  in 
rubrum  colorem  mutat ; adeoque  adesse  indi- 
cat. 

Q.  Quidnam  Acidum  solvit  Akgentum? 

R.  Acidum  Nitricum  dilutum  facillime  sol- 
vit. 

Q.  Quot  Oxida  Argenti  sunt? 

R.  Unum ; olivarium. 

Q.  Quo  modo  Argentum  fulminans  paratur  ? 

R.  Nitratem  Argenti  praecipitando  Aqua 
Calcis,  id,  quod  cadit,  penitus  lavando,  siccan- 
doque  ; deinde  in  Ammoniam  puram  liquidam 
injectum,  pulvis  niger  brevi  tempore  evadet 

qui  in  aere  siccandus  est.  Hic  calore  leni, 
aut  frictione  levissima  detonat. 

Q.  Quae  praeparationes  Argenti  in  medici- 
na sunt  ? 

R.  Nitras  Argenti  solummodo. 

Q.  Quo  modo  paratur  ? 

R.  Argentum  leni  calore  ex  Acido  Nitroso 
diluto  solvendo,  deinde  solutionem  ad  siccita- 
tem vaporando ; tum  massa  super  ignem  sen- 
sim auctum  liquescat,  et  in  fistulas  ferreas  ef- 
fundatur. 

Q.  Quaenam  Acida  solvunt  Hydrargy- 
rum  ? 

R.  Acidum  Nitricum,  et  Acidum  Sulphu- 
ricum  calidum. 

Q.  Quot  Oxida  Hydrargyri  sunt? 

R.  Duo ; nempe  nigrum,  et  rubrum. 

Q.  Quantum  Oxygenii  continent  ? 

R.  Nigrum  partes  quatuor  continet ; et  ru- 
brum octo  in  centum. 

Q . Quae  praeparationes  Hydrargyri  in  usu 
sunt  ? 

R.  Octo ; Acetas  Hydrargyri,  Murias,  Sub- 
Murias,  Sub-Murias  praecipitatus,  Oxiduni 
Cinereum,  Oxidum  rubrum,  Sub-Sulphas  fla- 
vus, et  Sulphuretum  Hydrargyri  nigrum. 

Q.  Quo  modo  Acetas  Hydrargyri  paratur  ? 

R . Hydrargyrus  in  Acido  Nitroso  diluto 
solvatur,  et  protinus  haec  in  solutionem  Ace- 
tatis  Potassae  affundatur,  et  bene  permiscea* 
tur,  dein  seponatur,  ut  crystalli  formentur ; 
hae  infundibulo  inditae  aqua  frigida  lavandae 
sunt,  et  demum  siccandae. 

Q.  Quae  ratio  est  ejus  praeparationis  ? 

R.  Acidum  Nitrosum  affinitatem  ad  Po- 
tassam  jungendam  fortissimam  habet,  hinc 
Hydrargyrum  relinquit,  et  sibi  Potassam  at- 
trahit. Acidum  Aceticum  jungit  se  Plydrar- 
gyro,  eoque  facit  Acetatem  Hydrargyri,  qui 
crystallos  lamellis  splendidis  similes  vix  in 
aqua  solubiles  format  in  fundo  vasis ; dum 
Nitras  Potassae  in  solutione  remanet. 

Q.  Quo  modo  Murias  Hydrargyri  paratur  ? 

R.  Hydrargyri  libras  duas  cum  Acidi  Sul- 
phurici  libris  duabus  cum  semisse  in  vase  vi- 
treo coquere  super  arenam  oportet  ad  siccita- 
tem. Materia  haec  frigefacta  cum  Muriatis 
Sodae  exsiccati  libris  quatuor  misceatur  ; dein- 
de caute  sublimetur ; et  tum  a scoriis  separe- 
tur. 

Q.  Quo  modo  rationem  hujus  explicas  ? 

R.  Acidum  Sulphuricum  Sodam  sibi  attra- 
hit ; et  Acidum  Muriaticum  eo  liberatum  sta- 
tim  se  cum  Hydrargyro  conjungit,  atque  Mu- 
riatem  Hydrargyri  format,  qui  volatilis  per 

sublimationem  in  cucurbitam  surgit.  Sulphas 
Sodae  non  volatilis  in  imo  restat. 

Q.  Quo  modo  Sub-Murias  Hydrargyri  for- 
matur ? 

R.  Muriatis  Hydrargyri  partibus  quatuor  in 
pulverem  tenuem  redacti,  Hydrargyri  purifi- 
cati partes  tres  addendo,  deinde  ad  ejus  ex- 
tinctionem  terendo ; tum  massa  exsiccata  ex 
arena  calida  sublimetur.  Sublimatum  in  pul- 
verem tritum  iterum  sublimetur,  et  in  pulve- 
rem tenuissimum  teratur,  aqua  fervente  de- 
mum lavandum. 

Q.  Quid  accidit  in  hoc  processu  ? 

R.  Hydrargyrus  inter  terendum  Oxygenium 
attrahit  ex  Muriate ; hinc  Murias,  parte  Oxy- 
genii  ejus  amissa,  in  Sub-Muriatem  reducitur ; 
dum  Hydrargyrus  Oxygenium  adeptus,  in 
Oxidum  convertitur.  Calore  admoto,  pars 
Acidi  Muriatici  ex  Muriate  jungit  se  Oxido 
Hydrargyri,  et  tota  massa  inter  sublimandum 
aequaliter  Acidum  recipit,  quo  sub-Murias 
Hydrargyri  formetur. 

Q.  Quo  modo  altera  Praeparatio  ejusdem, 
nempe  Sub-Murias  Hydrargyri  Praecipitatus 
fit  ? 

R.  Acidi  Nitrosi  diluti,  et  Hydrargyri,  utri- 
usque,  unciae  octo  digerantur  leni  calore,  va- 
se interim  saepius  agitato.  Muriatis  Sodae 

unciis  quatuor  cum  semisse  in  aquae  bullien- 
tis libris  octo  soluti,  prior  solutio  adhuc  calida 
affundatur,  et  celeriter  permisceantur.  Post 
subsidentiam  liquor  effundatur,  et  Sub-Muri- 
as  Hydrargyri  lavetur  aqua  calida  saepius  ad- 
dita, totiesque  post  subsidentiam  effusi ; donec 
saporis  sit  expers. 

Q.  Cur  ambae  hae  praeparationes  Sub-Mu - 
riatis  Hydrargyri  aqua  calida  iterum  iterum- 
que  lavandae  sunt  ? 

' R.  Ut  totus  Murias,  si  aliquid  ejus  adsit, 
solvatur,  et  cum  aqua  auferatur,  nam  facile 
solubilis  est ; dum  Sub-Murias  remanet  inso- 
lubilis. Hoc  modo  corrosivus  Murias  a miti 
Sub-Muriate  separatur. 

Q.  Quo  modo  Oxidum  Hydrargyri  Cinere- 
um praeparatur  ? 

R.  Sub-Muriatis  Hydrargyri  semuncia  in 
solutionis  Calcis  libris  quinque  coquatur  per 
horae  quadrantem  ; post  subsidentiam  liquor 
effundatur ; Oxidum  aqua  lavetur,  deinde  ex- 
siccetur. 

Q.  Dic  mihi  rationem,  seu  quod  accidat,  in 
hoc  processu  ? 

R.  Calx  sibi  Acidum  Muriaticum  attrahit, 
■ eoque  solvitur,  dum  Oxidum  cinereum  ad 

imum  vasis  remanet. 


I 

Q.  Quo  modo  Oxidum  Hydrargyri  rubrum 
praeparatur  ? 

R.  Hydrargyri  partes  tres  in  Acidi  Nitrosi 
diluti  partibus  qualfuor  solvantur,  lentoque  ig- 
ne vaporet  solutio  in  massam  albam  siccam, 
quae  in  pulverem  terenda,  et  in  cucurbitam 
vitream  indenda  est,  lamina  vitrea  crassa  illius 
superficiei  imposita.  Tum,  adaptato  capitulo, 
et  vase  in  arena  posito,  torreatur  igne  sensim 
aucto,  donec  in  squamulas  ruberrimas  abeat. 

Q.  Quae  ratio  ejus  est  ? 

R.  Calor  attractionem  seu  affinitatem  Oxidi 
ad  plus  Oxygenii  accipiendum  auget ; hinc  ab 
aere  attrahit,  atque  rubrum  fit. 

Q.  Quo  modo  Sub-Sulphas  Hydrargyri Jla « 
vas  praeparatur  ? 

jR.  Hydrargyri  partes  duae,  et  tres  Acidi 
Sulphurici  indantur  cucurbitae  vitreae,  et  co- 
quantur ex  arena  ad  siccitatem.  Materia  alba 
trita,  et  in  aquam  bullientem  conjecta,  in  pul- 
verem flavum,  qui  aqua  calida  saepius  lavan- 
dus est,  mutatur. 

Q.  Quae  est  ratio  ejus  praeparationis  ? 

R.  M ateria  alba  est  Super-Sulphas,  sed  la- 
vatio repetita  cum  aqua  bulliente  solvit  Sul- 
phatem  et  Super-Sulphatem,  et  relinquit  Sub- 
Sulphatem  parum  solubilem. 

Q.  Quomodo  Sulphuretum  Hydrargyri  nig- 
rum fit  ? 

R.  Hydrargyri  et  Sulphuris  sublimati  pon- 
dera aequalia  terendo  simul  in  mortario  vitreo, 
pistillo  vitreo,  donec  globuli  Hydrargyri  visum 
penitus  effugerint. 

Q.  Quid  accidit  inter  terendum  ? 

R.  Inter  terendum  Hydrargyrus  Oxygeni- 
um  ex  aere  absorbet,  et  in  Oxidum  nigrum 
convertitur,  quod  se  sulphuri  quodammodo 
jungit. 

Q.  Quot  Oxida  Cupri  sunt? 

R.  Duo;  subrubrum,  et  nigrum. 

Q.  Quot  praeparationes  Cupri  in  usu  sunt  ? 

R.  Ammoniaretum  Cupri ; Sulphas  ; et  So- 
lutio Sulphatis  Cupri  composita. 

Q.  Quo  modo  praeparatur  Ammoniaretum 
Cupri  ? 

R.  Sulphatis  Cupri  partes  duas,  et  Sub- 
Carbonatis  Ammoniae  partes  tres  diligenter 
subigendo  in  mortario  vitreo,  donec,  finita  om- 
ni effervescenti^,  placide  coeant  in  massam 
violaceam ; quae  leni  calore  exsiccanda  est. 

Q.  Quid  accidit  in  hoc  processu  ? 

R.  Ammonia  Acidum  Carbonicum  amittit, 
atque  jungit  se  Oxido  Cupri  in  Sulphate,  qui 

ad  Sub-Sulphatem  reducitur,  et  Ammoniare- 
tum  Cupri  cum  Sub-Sulphate  tandem  format. 

Q.  Quot  Oxida  Ferri  sunt? 

jR.  Duo ; nigrum,  et  rubrum. 

Q.  Quot  praeparationes  Ferri  sunt  in  Phar- 
macopoeia  nostra  Edfnburgena  ? 

R.  Undecim ; Limatura  Ferri  purificata, 
Sub-Carbonas  F.  praeparatus ; Carbonas  F. 
praecipitatus ; Oxidum  F.  nigrum  purifica- 
tum; Sulphas  Ferri;  Sulphas  F.  exsiccatus ; 
Oxidum  F.  rubrum ; Sulphuretum  Ferri ; 
Tinctura  Muriatis  Ferri ; Tartras  Potassae  et 
Ferri ; et  Murias  Ammoniae  et  Ferri. 

Q.  .Quo  modo  Limatura  Ferri  purificatur  ? 

R.  Limaturam  magnete  trans  cribrum  sur- 
sum attrahendo. 

Q.  Quo  modo  Sub-  Carbonas  Ferri  praepa- 
ratur ? 

R.  Limaturam  purificatam  saepius  aqua  hu- • 
mectando  ita  ut  fatiscat  in  rubiginem,  quae  in 
pollen  terenda  est. 

Q.  Quo  modo  Carbonas  Ferri  praecipitatus 

fit? 

R.  Sulphatis  Ferri  unciae  quatuor  in  aqua 
solvantur  ; dein  Sub-Carbonatis  Sodae  unciae 
quinque  prius  ex  aqua  solutae  addantur  et  per- 
misceantur ; tum  probe  lavetur  Carbonas  Fer- 

ri,  qui  fundum  petit,  aqua  tepida,  et  postea 
siccetur. 

Q.  Quid  accidit  in  hoc  praeparando  ? 

Ii.  Acidum  Sulphuricum,  ferrum  relin- 
quens, Sodam  attrahit,  eique  se  jungit,  dum 
Acidum  Carbonicum  Oxido  Ferri  se  applicat, 
et  insolubilis  cadit  Carboneis  Ferri. 

Q.  Cur  praecipitatum  lavari  debet? 

R.  Ut  auferat  totum  Sulphatem  Sodae,  qui 
formatus  esset,  atque  solubilis. 

Q.  Quomodo  Oxidum  Ferri  nigrum  purifi- 
catur ? 

R.  Squamis  ferri  ad  fabri  incudem  reperi- 
undis  magnetem  admovendo,  qui  tenuiores  et 
puriores  attrahit. 

Q.  Quo  modo  Sulphas  Ferri  praeparatur  ? 

R.  Digerendo  limaturae  ferri  purificatae 
uncias  sex  in  Acidi  Sulphurici  unciis  octo, 
aquae  libris  duabus  cum  semisse  diluti  super 
arenam  calidam  ; deinde  liquorem  effusum  per 
chartam  colando,  et  post  idoneam  exhalationem 
seponendo,  ut  crystalli  formentur. 

Q.  Quae  ratio  ejus  praeparationis  est? 

R.  Ferrum  auxilio  Acidi  aquam  facillime 
disjungit,  Oxygenium  ejus  attrahit,  et  in  Oxi- 
dum nigrum  convertitur,  quod  protinus  Aci- 
do Sulphurico  solvitur ; dum  Hydrogenium 
aquae  disjunctae  cum  effervescentia  evolat. 

O.  Ounmnrln  fit  Sulnhnx  Vvrrr  p.rxirrnhis  ? 

R.  Sulphatem  ferri  in  vase  fietili  non  vitre* 
ato  calefaciendo,  donec  albescat,  et,  aqua  ex- 
pulsa, quae  crystallis  faciendis  apta  esset,  sic- 
cissimus fiat. 

Q,  Quomodo  Oxidum  Ferri  rubrum  fit  ? 

R.  Sulphatem  ferri  exsiccatum  igne  vehe- 
menti gradatim  urgendo  ita,  ut  Oxygenium 
ex  aere  absorbeat,  atque  in  massam  ruberri- 
mam redigatur. 

Q.  Quo  modo  Sulphur ctum Ferri  praeparatur? 

jR.  Limaturae  Ferri  purificatae  partes  tres, 
et  Sulphuris  sublimati  partem  unam  in  cruci- 
bulo  cooperto  subjiciendo  igni  modico,  donec 
in  massam  coeant. 

Q.  Qua  methodo  Tinctura  Muriatis  Ferri 
praeparatur  ? 

R.  Digerendo  leni  calore,  et  solvendo  Oxi- 
di  ferri  nigri  purificati  triti  uncias  tres  in  Aci- 
di Muriatici  unciis  circiter  decem,  vel  tanto, 
quantum  sufficiat  ad  splvendum  pulverem  Ox- 
idi  ; dein  Alcoholis  addendo,  quantum  satis 
sit,  ut  totius  liquoris  sint  librae  duae  cum  se- 
misse. 

Q.  Quo  modo  Tartras  Potassae  et  Ferri 
praeparatur  ? 

jR.  Limaturae  Ferri  purificatae  partem  unam, 
Super-Tartratis  Potassae  triti  partes  duas,  et 
aquae  partem  unam  simul  terere  oportet,  at- 
que in  vase  fictili  patulo  aeri  exponere  per 


DE  METALLIS. 


79 


dies  quindecim,  quotidie  spathula  permis- 
centes, aqua  subinde  addita  ut  materies 
semper  humida  maneat ; dein  materiam  ex 
aquae  quadruplo  coquere  paulisper,  et,  solu- 
tione ex  faecibus  eflusa,  et  calore  balnei  aquosi 
ad  siccitatem  vaporata,  massam  in  pulverem 
terere,  et  tum  in  vase  bene  obturato  servare. 

Q.  Quid  accidit  in  eo  praeparando  ? 

R.  Acidum  Tartaricum  superabundans  Oxi- 
dum  ferri  sibi  attrahit,  et  Tartratem  Ferri  for- 
mat, qui  simul  cum  Tartrate  Potassae  rema- 
net in  praeparatione. 

Q.  Quo  modo  praeparatur  Murias  Animo - 
niae  et  Ferri  ? 

R.  Oxidi  ferri  rubri,  loti,  et  iterum  exsic- 
cati ; et  Muriatis  Ammoniae,  pondera  paria 
bene  permiscendo,  et  sublimando  igne  acri ; 
dein  materiam  sublimatam  in  pulverem  tritam 
in  vase  bene  obturato  servando. 

Q.  Quae  est  ratio  ejus  praeparationis  ? 

R.  Oxidum  ferri  auxilio  ignis  acris  partem 
Acidi  ex  Muriate  Ammoniae  attrahit,  quo, 
Ammoni&  evoluta,  Murias  Ferri  formetur,  et 
sublimetur ; sed  reliquum  Muriatis  Ammoniae, 
utpote  admodum  volatilis,  etiam  sine  disjunc- 
tione sublimatur  : hinc  conjunctio,  aut  potius 
mistura,  Muriatis  Ammoniae  et  Ferri  simul 
surgit. 

Q.  Quot  Oxida  Antimonii  sunt  ? 

R.  Duo ; ambo  subalbida  sunt. 

Q.  Quot  praeparationes  ejus  sunt  in  Phar- 
macopoeia  Edinensi  ? 

R.  Quinque ; Sulphuretum  Antimonii  prae- 
paratum ; Oxidum  Antimonii  cum  Phosphate 
Calcis;  Sulphuretum  A.  praecipitatum;  Tar- 
tras  Antimonii;  et  Vinum  Tartratis  Anti- 
monii. 

Q.  Quomodo  Sulphuretum  Antimonii  prae- 
paratur ? 

R.  Sulphuretum  Antimonii  in  mortario  fer- 
reo in  pulverem  tritum,  et  super  porphyriten 
cum  pauxillo  aquae  levigatum,  indendo  vasi 
amplo ; tum  affundendo  aquam,  quae,  vase 
saepius  agitato,  polline  onusta  elutrietur. 
Quiescente  aqua,  subsidet  pulvis  subtilis,  ex- 
siccandus. 

Q.  Qua  methodo  Oxidum  Antimonii  cum 
Phosphate  Calcis  praeparatur? 

R.  Sulphureti  Antimonii  in  pulverem  cras- 
sum triti,  et  Cornu  Cervi  Elaphi  rasi,  utrius- 
que,  partes  aequales  miscendo,  et  in  ollam  fer- 
ream parum  profundam  igne  rubentem  injici- 
endo, et  assidue  agitando,  donec  materia  colo- 
ris cinerei  fiat,  quae  ab  igne  remota,  et  in  pul- 
verem trita  crucibulo  loricato  immittatur  ; 
huic  crucibulum  aliud  inversum  cum  forami- 

ne  in  fundo,  luto  conjungatur;  ignis  sensim 
augeatur  ad  calorem  candentem,  et  ita  auctus 
servetur  per  horas  duas ; denique  materia  fri- 
gefacta in  pulverem  subtilissimum  teratur. 

Q.  Quae  ratio  ejus  praeparationis  est? 

R.  Materia  animalis  cornu  Cervi  Elaphi  ra- 
si disjuncta  igne  dissipatur;  dum  Phosphas 
Calcis  remanet.  Sulphur  ex  Sulphureto  sub- 
limatur, et  Antimonium  in  Oxidum  igne  con- 
vertitur. Calore  candente  per  horas  duas  per- 
stante conjunctio  chemica  Phosphatis  Calcis  et 
Oxidi  Antimonii  efficitur 

Q.  Quo  modo  Sulphuretum  Antimonii  prae « 
cipitalum  fit  ? 

R.  Sulphureti  Antimonii  praeparati  partes 
duae  cum  Aquae  Potassae  partibus  quatuor, 
et  aquae  partibus  tribus  misceantur ; dein  co- 
quantur in  olla  ferrea  operta  super  ignem  le- 
nem per  horas  tres,  saepe  agitante  spathula, 
ferrea,  et  addita  aqua  prout  opus  fuerit.  Li- 
quor calidus  coletur  per  linteum  duplex,  et 
colato  addatur  Acidi  Sulphurici  quantum  satis 
sit  ad  dejiciendum  Sulphuretum,  aqua  cali- 
da diligenter  lavandum. 

Q.  Quid  accidit  in  hoc  processu  ? 

R.  Potassa  Sulphur  ex  Sulphureto  attrahit, 
quae  aquam  disjungens,  Hydrogenium  ejus 
rapit,  atque  Hydro-Sulphuretum  Potassae  for- 
mat ; dum  Antimonium  Oxygenium  aquae  dis- 

junctae  accipit,  atque  in  Oxidum  transit,  quod 
statim  gas  Hydrogenium  Sulphuratum  sibi 
conjungit ; atque  Hydro-Sulphuretum  Anti- 
monii  constituit.  Acidum  Sulphuricum,  cum 
infunditur,  Potassam  avide  attrahit ; gas  Hyd- 
rogenium Sulphuratum,  cui  juncta  esset,  evo- 
lat, et  Oxidum  Antimonii  cum  caetero  Sul- 
phure et  Hydrogenio  conjunctum  praecipita- 
tur sub  forma  pulveris  crocei,  qui  est  Hydro- 
Sulphuretum  Antimonii. 

Q.  Quo  modo  Tartras  Antimonii  paratur  ? 

H.  Sulphureti  Antimonii,  et  Nitratis  Potas- 
sae  pondera  paria  separatim  trita,  et  tum  bene 
commista  in  crucibulum  candens  injiciendo  * 
dein,  peracta  deflagratione,  materia  rubescens 
a crusta  albicante  separetur,  et  teratur  in  pul- 
verem tenuissimum  saepius  multa  aqua  calida 
lavandum,  et  postea  siccandum.  Hic  pulvis 
cum  aequali  pondere  Super-Tartratis  Potassae 
teratur,  et  mistura  ex  quadruplo  aquae  in  vase 
vitreo  per  horam  coquatur ; dein  solutio  per 
chartam  coletur,  et  post  evaporationem  idone- 
am disponatur,  ut  crystalli  formentur. 

Q.  Quae  est  ratio  ejus  praeparationis  ? 

R.  Deflagratio  sulphur  sublimat,  et  Acidum 
ex  Nitrate  Potassae  disjungit ; cujus  Oxyge- 
nium  Antimonium  in  Oxidum  convertit.  La- 
vatio Potassam  et  Acidum,  si  adsit,  solvit,  se- 

paratque.  Coctio  Oxidi  Antimonii  cum  Super- 
Tartrate  Potassae  in  conjunctionem  chemi- 
cam  fert  Oxidum  cum  Acido  Tartarico  super- 
ante ; unde  constituitur  Tartras  Antimonii  et 
Potassae. 

Q.  Quomodo  fit  Vinum  Antimonii  f 

R.  Tartratis  Antimonii  grana  viginti  qua- 
tuor,  in  Vini  albi  Hispani  libra,  solvendo. 

Q.  Quot  Oxida  Arsenici  syit  ? 

R.  Duo  ; unum  vero  Oxidum,  alterum  fere 
Acidum  Arsenicum  vocatur. 

Q.  Quot  praeparationes  Arsenici  in  medici- 
na sunt? 

R.  Solutio  Arsenicalis. 

Q.  Quomodo  praeparatur  Solutio  Arseni - 
calis  ? 

R.  Coquendo  Oxidi  Arsenici  in  pulverem 
subtilissimum  triti,  Sub-Carbonatis  Potassae 
purissimi,  utriusque,  grana  sexaginta  quatuor, 
et  aquae  uncias  quatuordecim,  simul  in  vase 
vitreo,  lente  igne,  donec  Oxidum  omne  solu- 
tum fuerit.  Liquori  frigefacto  addantur  Spi- 
ritus Lavandulae  compositi  semuncia,  et  aquae 
quantum  sufficiat,  ut  sint  totius  liquoris  un- 
ciae sexdecim. 

Q.  Quae  signa  mortem  praecedunt,  quum 
Arsenicum  in  ventriculum  sumptum  esset  ? 


84. 


DE  METALLIS. 


R.  Ariditas  et  calor  oris,  sensus  constricti- 
onis in  gutture,  sitis  insatiabilis,  dolor  ingens 
et  ardor  ventriculi,  vomitus  vehemens  humoris 
tenacis  sanguinei,  sudores  frigidi,  et  convul- 
siones. Interdum  diarrhoea  gravis,  dolores 
abdominis  excruciantes,  tremores  convulsivi, 
singultus,  syncope,  et  intumescentia  emphyse- 
matosa  subita  et  peculiaris,  aeger  jacet  sensus 
expers,  oculi  rubri  et  vitrei,  et  brevi  mors  rapit. 

Q.  Quum  res  ita  se  habent,  quid  faciendum 
sit,  ut  aeger  morti  eripiatur  ? 

R.  Vomitio  subita  et  plena  provocanda  est, 
res  mucilaginosae  et  glutinosae  interim  su- 
mendae, lac  novum  et  calidum,  et  multa  aqua 
calida,  utilissima  sunt.  Acidum  Acetosum,  et 
drachma  Sulphureti  Potassae  in  aquae  libra  so- 
luta haustibus  iteratis  sumenda,  commendata 
sunt.  Detractio  sanguinis  copiosa,  ut  inflam- 
matio prohibeatur,  multum  prodest. 

Q.  Quibus  modis  Arsenicum , quum  sump- 
tum esset  ita,  ut  mortem  inducat,  ex  incisione 
mortui  detegi  possit  ? 

R.  Contenta  ventriculi  laventur  aqua  frigi- 
da, quae  servari  debet ; post  lavationem  Oxi- 
dum  Arsenici  sub  forma  pulveris  subalbidi  in 
fundo  remanebit,  quod  ex  contentis  collectum, 
et  triplo  ponderis  sui  cum  fluxu  nigro,  vel  par- 
tibus tribus  Carbonatis  Potassae  siccato  et  una 

parte  Carbonis  Ligni  in  pulverem  redacti, 
commistum,  in  tubo  vitreo  circiter  pedem 
longo  et  ad  unum  finem  clauso  includendum 
est,  et  super  ignem  tenendum  : Arsenicum  me- 
tallicum, si  adsit,  sublimatione  surget,  et  splen- 
dide obducet  superficiem  internam  tubi.  Tubo 
fracto,  metallum  abradatur,  et  pauxillum  ejus 
super  laminam  ferream  calidam  imponatur; 
fumi  densi  albidi  odorem  Alii  emittentes  sur- 
gent. 

Cum  paululum  ejusdem  inter  duas  laminas 
Cupri  politas  Carbone  ligni  circundatum  in- 
seritur ; calore  ad  rubrum  aucto,  superficies 
internas  laminarum  albidas  Arsenicum  tinget. 

Aquae,  qua  contenta  ventriculi  lota  essent,  si 
aqua  gase  Hydrogenio  Sulphurato  saturata,  vel 
si  Sulphuretum  Ammoniae , vel  si  Hydro-Sulphu- 
retum  Potassae  addatur,  si  Arsenicum  adsit, 
praecipitatum  aureum  cadet,  et  citius  paucis 
guttis  Acidi  Acetici  additis. 

Solutio  ex  contentis  ventriculi  super  ignem 
calefiat  ad  coctionem  usque  in  phiala  Floren- 
tina subinde  agitata  ; huic  calidae  pauca  grana 
Sub-Carbonatis  Potassae  addantur ; si  Arseni- 
cum adsit.  Nitrate  Argenti  ad  superficiem  so- 
lutionis admoto,  praecipitatum  flavum  floccul- 
lentum  ex  puncto  tacto  humoris  statim  cadet 

Q.  Quot  Oxida  Plumbi  sunt  ? 

R.  Tria ; flavum,  rubrum,  et  fuscum. 

Q.  Quot  praeparationes  Plumbi  sunt  ? 

R.  Acetas  Plumbi  solummodo. 

Q.  Quomodo  paratur  ? 

R.  Oxidum  Plumbi  album  cum  decuplo 
Acidi  Acetici  tenuis  miscendo,  et  super  are- 
nam calidam  ponendo,  donec  Acidum  dulces- 
cat. Tum  liquor  defaecatus  vaporet  in  vase 
vitreo  ad  spissitudinem  mellis  liquidioris,  et 
in  loco  frigido  seponatur,  ut  concrescant  crys- 
talli in  umbra  siccandae. 


Q.  Quot  Oxida  Zinci  sunt? 

R.  Duo  ; flavum,  et  album. 

Q.  Quot  praeparationes  Zinci  sunt  ? 

R.  Quinque  ; Carbonas  Zinci  impurus  prae- 
paratus, Oxidum  Zinci,  Sulphas,  Solutio  Sui- 
phatis  Zinci,  et  Solutio  Acetatis  Zinci. 

Q.  Quomodo  praeparatur  Carbonas  Zinci 
impurus  ? 

R.  Carbonatem  Zinci  impurum  terendo, 
laevigando  et  elutriendo,  eodem  modo,  ac  de  < 
Antimonio  factum  est. 

Q.  Quo  modo  Oxidum  Zinci  paratur  ? 

R.  In  crucibulum  amplum  mediocriter  cari«-p 
dens  injiciatur  Zinci  frustulum,  quod  brevi  p 
accendetur,  et  simul  in  floccos  albos  converte-  <i! 

tur,  qui  subinde  a metalli  superficie  spathula 
ferrea  retrahendi  sunt,  ut  combustio  ejus  per- 
fectius absolvatur : et  tandem,  cessante  fiam- 
ffia,  Oxidum  Zinci  e crucibulo  auferendum  est. 

Q.  Quomodo  paratur  Sulphas  Zinci  ? 

R.  Zincum  solvendo  in  Acido  Sulphurico 
diluto  super  arenam  calidam;  solutionem  per 
chartam  colando ; et  post  idoneam  exhalatio- 
nem seponende,  ut  crystalli  formentur. 

Q.  Quomodo  fit  Solutio  Sulphatis  Zinci  ? 

R.  Solvendo  Sulphatis  Zinci  grana  sexde- 
cim  in  aquae  unciis  octo,  dein,  additis  Acidi 
Sulphurici  guttis  sexdecim,  per  chartam  co- 
lando. 

Q.  Qua  formula  praeparatur  Solutio  Aceta - 
iis  Zinci  ? 

R.  Sulphatis  Zinci  drachmam,  et  Acetatis 
1 Plumbi  scrupulos  quatuor,  seorsim  in  aquae 
i unciis  decem  solvendo ; et  solutiones  commis- 
Tcendo,  et  post  subsidentiam  colando. 

Q.  Quae  est  ratio  ejus  formulae  ? 

IR.  Acidum  Sulphuricum  attrahit  Plumbum 
ab  Acetate,  et  insolubilis  Sulphas  Plumbi  ca- 
tdit;  dum  Acidum  Aceticum  se  Zinco  jungit, 
lformatque  Acelatem  Zinci , qui  in  solutione  re- 
i manet. 


Q.  Quot  Oxida  Stannum  format  ? 

’ 

i?.  Duo ; cinereum,  et  album. 

Q.  Quae  praeparationes  ejus  in  Medicina 
usurpantur? 

R.  Limatura  Stanni  contra  vermes  in  usu 
est. 

Q.  Quot  Oxida  Bismuthii  sunt? 

R.  Unum,  flavum ; quod  interdum,  sed  ra«* 
rissime,  in  usu  medicinali  est. 


COLLOQUIUM  QUINTUM. 

DE  REBUS  INFLAMMATU  FACILIBUS. 

Q.  Quae  res  denominatae  sunt  injlammabi - • i 

les  ? 

R.  Alcohol ; A efcher  ; Olea;  Resinae ; Bal- • ; 

sama  ; et  Bitumina.  i 

Q.  Unde  Alcohol  obtineri  possit? 

R.  Ex  seminibus  et  fructibus  vegetabilium  r 
fermentatis  obtinetur. 

Q.  Quae  est  fermentatio  ? 

R.  Mutatio  est  chemica,  quam  principia  ul- 

tima  vegetabilium,  nempe  Carbonium,  Hydro- 
genium,  et  Oxygenium,  producunt ; quum  in 
temperie  paululum  supra  gradum  sexagesi- 
mum cum  humiditate  modica  in  sese  agunt. 
Caloricum  evolvunt,  volumen  suum  augent, 
Acidumque  Carbonicum  emittunt.  Liquor 
post  paucos  dies,  spuma  et  faecibus  subsessis, 
cumque  agitatio  cessaverit,  vinosus  factus  est. 

Q.  Quae  res  fermentationi  necessariae  sunt  ? 

R.  Calor,  humor,  materia  saccharina,  et 
gluten  vegetabile,  seu  ferment  Anglice  dictum. 

Q.  Quid  de  hac  re  (ferment  seu  yeasl ) in- 
telligimus  ? 

R.  Gluten  vegetabile  in  plerisque  fructibus 
est,  et  illud  hi  inter  fermentandum  demittunt. 

Q.  Quot  species  fermentationis  sunt  ? 

R.  Tres;  vinosa,  acetosa,  et  putrida. 

Q.  Apud  quos  gradus  temperiei  accidunt  ? 

R.  Fermentatio  vinosa  inter  gradum  sexage- 
simum et  septuagesimum  ; acetosa  inter  hunc 

I'  et  octogesimum  quintum;  et  putrida  supra, 
accidit.  Putrida  tamen  multum  de  humiditate, 
et  aeris  accessu,  pendet ; nam  inter  quadrage- 
simum quintum,  et  centesimum  decimum  gra- 
i'  dum  accidere  potest. 

Q.  Quid  nos  de  vino  intelligere  oportet  ? 

R.  Liquor  est,  qui  fermentatione  generatus 
est ; atque  ex  Alcohole  tenui  multis  rebus  ali- 
j enis,  sicuti,  materia  colorata,  Supertartrate 

Potassae,  oleo,  Tannina,  materia  saccharina  et 
extractiva,  aliisque,  imbuto  constare  videtur. 

Q.  Quae  praeparationes  vinosae  in  usu  me- 
dico sunt  ? 

R.  Septem;  nempe 

Vinum  Aloes  Socotorhiae,  quod  constat  ex 

Extracti  Aloes  Socotorinae  triti  uncia. 

Seminum  Amomi  Repentis  contusorum. 

Radicis  Amomi  Zingiberis  contusae,  utriusque,  drachma. 
Vini  Albi  Hispani  libris  duabus. 

Vinum  Gentianae  Compositum,  quod  constat  ex 

Radicis  Gentianae  Luteae  uncia  dimidia. 

Corticis  Cinchonae  Lancifoliae  uncia, 

Corticis  siccati  fructus  Citri  Aurantii  drachmis  duabus, 
Corticis  Canellae  Albae  drachma. 

Alcoholis  dilutioris  unciis  quatuor, 

Vini  Albi  Hispani  libris  duabus  cum  semisse. 

Vinum  Ipecacuanhae,  quod  componitur  ex 

Radicis  Ipecacuanhae  contusae  parte  una. 

Vini  Albi  Hispani  partibus  quindecim. 

Vinum  Nicolianae  Tabaci , quod  constat  ex 

Foliorum  Nicotianae  Tabaci  parte  una. 

Vini  Albi  Hispani  partibus  quindecim, 

Vinum  Opii , quod  componitur  ex 

Opii  uncia. 

Corticis  Lauri  Cinnamomi  contusi, 

Flor.  Eugeniae  Coryophyllatae  contus.,  utriusque,  drachma. 
Vini  Albi  Hispani  unciis  sexdecim. 

Vinum  Rhei,  quod  componitur  ex 

Radicis  Rhei  Russici  concisae  unciis  duabus. 

Corticis  Canellae  Alliae  contusi  drachma. 

Alcoholis  dilutioris  unciis  duabus, 

Vini  Albi  Hispani  unciis  quindecim. 

Vinum  Tartraiis  Antimonii,  quod  constat  ex 

Tnrtratis  Antimonii  granis  viglnti  quatuor. 

Vini  Albi  Hispani  libro. 

Q.  Quae  mutationes  chemicae  in  processu 
fermentationis  vinosae  accidunt  ? 

R.  In  hoc  processu  multum  Acidi  Carboni- 
ci  formatur  et  evolvitur ; quod  oriri  videtur  ex 
disjunctione  materiae  saccharinae ; nam  pars 
ejus  Oxygenii  se  parti  Carbonii  jungit.  Aci- 
dum que  Carbonicum  format ; dum  Hydroge- 
nium  cum  reliquo  Oxygenio  et  Carbonio  Alco- 
hol impurum  seu  liquorem  vinosum  con- 
stituit. 

Q.  Quid  de  hac  re  Gay  Lubsac  apte  dicit? 

R.  Gay  Lussac  docet  Oxygenium  et  Hyd- 
rogenium  in  saccharo  existere  in  eisdem  pro- 
portionibus, quae  Aquam  constituunt ; nempe 
tribus  mensuris  vaporis  Carbonii,  tribus  Hyd- 
rogenii,  et  una  cum  semisse  Oxygenii.  Alco- 
hol igitur  constat  ex  mensuris  aequalibus  Ga- 
sis Olejiantisy  et  vaporis  aquosi ; id  est,  men- 
suris duabus  vaporis  Carbonii,  tribus  Hydro- 
genii,  et  dimidia  mensura  Oxygenii. 

Q.  Quo  processu  Alcohol  forte  et  purum 
redditur  ? 

i2.  Liquor  spirituosus,  seu  Alcohol  tenue 
oleo  volatili  et  materia  extractiva  imbutum, 
cum  Muriate  Calcis  siccato  atque  calefacto 
commisceatur,  et  post  agitationem  frequentem 
tertio  die  effundatur,  et  distilletur  Alcohol  pu- 
rum. 

Q.  In  quas  praeparationes  medicamento- 
rum Alcohol  intrat  ? 

R.  In  omnes  Tincturas  intrat. 

Q.  Quae  praeparationes  Alcoholis  dilutioris 
libras  duas  cum  semisse  continent  ? 

R.  Tinctura  Acaciae  Catechu , simul  cum 


Extracti  Acaciae  Catechu  unciis  tribus. 

Corticis  Lauri  Cinnamomi  unciis  duabus. 

Tinctura  Amomi  Repentis , simul  cum 

Seminum  Amomi  Repentis  contusorum  unciis  quatuor. 

Tinctura  Amomi  Zingiberis,  simul  cum 

Radicis  Amomi  Zingiberis  contusae  unciis  duabus. 

Tinctura  Aristolochiae  Serpentariae,  cum 


jRadicis  Aristolochiae  Serpentariae  contusae  unciis  duabus. 
Cocci  Cacti  triti  drachma. 

Tinctura  Bonplandiae  Trifoliatae,  cum 

Corticis  Bonplandiae  Trifoliatae  triti  unciis  duabus.  : 

Tinctura  Cinchonae  Lancifoliae,  cum 

Corticis  Cinchonae  Lancifoliae  triti  unciis  quatuor. 

Tinctura  Cinnamomi  Composita,  cum 

Corticis  Lauri  Cinnamomi  contusi,  ">  UDCia 
Seminum  Amomi  Repentis  contusorum,  / 

FrucflUs  Piperis  Longi  triti  drachmis  duabus. 

Tinctura  Crotonis  Eleutheriae,  simul  cum 

Corticis  Crotonis  Eleutheriae  triti  unciis  quatuor. 

Tinctura  Gentianae  Composita,  una  cum 

Radicis  Gentianae  Luteae  contusae  unciis  duabus. 

Corticis  Citri  Aurantii  contusi  uncia. 

Corticis  Canellae  Albae  contusi  uncia  dimidia. 

Cocci  Cacti  triti  drachma  dimidia. 


Tinctura  Humuli  Lupuli,  simul  cum 

Strobilorum  Humuli  Lupuli  unciis  quinque. 

Tinctura  Lauri  Cinnamomi , simul  cum 

Corticis  Lauri  Cinnamomi  contusi  unciis  tribus. 

Tinctura  Opii  Camphorata , simul  cum 

Camphorae  scrupulis  duobus, 

Acidi  Benzoici,  Opii,  utriusque,  draehma- 

Tinciura  Quassiae  Excelsae,  simul  cum 

Ligni  Quassiae  Excelsae  rasi  uncia. 

Tinctura  Rhei,  simul  cum 

Radicis  Rhei  Russici  contusae  unciis  tribus. 

Seminum  Amomi  Repentis  contusorum  uncia  dimidia. 

Tinctura  Rhei  et  Aloes , simul  cum 

Radicis  Rhei  Russici  concisae  drachmis  decem. 

Extracti  Aloes  Socotorinae  triti  drachmis  sex. 

Seminum  Amomi  Repentis  contusorum  uncia  dimidia. 

Tinctura  Rhei  et  Gentianae,  simul  cum 

Radiois  Rhei  Russici  concisae  unciis  duabus. 

Radicis  Gentianae  Luteae  concisae  uncia  dimidia. 

Quae  omnes  praeparationes  per  dies  septem 
digerendae  sunt,  et  per  chartam  colandae. 

Q.  Quae  praeparationes  Alcoholis  fortioris 
libras  duas  cum  semisse  continent  ? 

R.  Tinctura  Ferulae  Assaefoetidae,  una  cum 

Gummi-resinae  Ferulae  Assaefoetidae  unciis  quatuor. 

Tinctura  Guaiaci  Officinalis,  simul  cum 

Resinae  Guaiaci  Officinalis  tritae  unciis  sex. 

Q.  Quae  tincturae  Alcoholis  dilutioris  libras 
duas  continent  ? 

R.  Tinctura  Colombae,  simul  cum 

Radicis  Colombae  tritae  unciis  duabus. 

Tinctura  Opii,  simul  cum 

Opii  unciis  duabus. 

Q.  Quae  Tincturae  libras  duas  Alcoholis 
fortioris  continent  ? 

R.  Tinctura  Benzoini  Composita,  simul  cum 

Balsami  Styracis  Benzoini  triti  unciis  tribus. 

Balsami  Myroxyli  Peruifen  unciis  duabus. 

Extracti  Aloes  Hepaticae  triti  uncia  dimidia. 

Tinctura  Saponis  Camphorata,  simul  cum 

Saponis  duri  rasi  unciis  quatuor, 

Camphorae  unciis  duabus. 

Olei  volatilis  Rorismarini  Officinalis  uncia  dimidia. 

Tinctura  Saponis  et  Opii,  simul  cum 

Omnibus  Tincturae  Saponis  Camphoratae, 
et  Opii  uncia  addita. 

Q.  Quae  Tincturae  libram  cum  scmissc  Al- 
coholis continent  ? 

R.  Tinctura  Kino,  simul  cum  Alcohole  di~ 
lutiore, 

et  Kino  triti  unciis  duabus. 

Tinctura  Aloes  et  Myrrhae,  simul  cum 
A\co\io\e  fortiore, 

Myrrhae  tritae  unciis  duabus. 

Aquae  libra  dimidia. 

Q.  Quae  Tincturae  uncias  viginti  Alcoholis 
continent  ? 

R.  Tinctura  Cinchonae  Composita,  quae  una 

cum  Alcohole  dilutiore  constat  ex 

Corticis  Cinchonae  Lancifoliac  triti  unciis  duabus. 

Corticis  Citri  Aurantii  uncia  cum  semisse. 

Radicis  Arist.  Serpentariae  contusae  drachmis  tribas. 
Stigmatum  Croci  Sativi  concisorum  drachma. 

Cocci  Cacti  triti  scrupulis  duobus. 

Tinctura  Myrrhaey  quae  simul  cum  Alcohole 
fortiore  constat  ex 

Myrrhae  tritae  unciis  tribus, 

Aquae  unciis  decem. 

Q,  Quae  Tincturae  uncias  sexdecim  Alco* 
holis  dilutioris  habent  ? 

R.  Tinctura  Conti  Maculati , simul  cum 

Foliorum  Conii  Maculati  siccatorum  unciis  duabus. 
Seminum  Amomi  Repentis  contusorum  uncia  dimidia. 

Tinctura  Gallarum , simul  cum 

Gallarum  tritarum  unciis  duabus. 

Tinctura  Scillae  Maritimae,  simul  cum 

Radicis  Scillae  Maritimae  unciis  duabus. 

Tinctura  Veratri  Albi,  simul  cum 

Radicis  Veratri  Albi  contusae  unciis  quatuor. 

Q.  Quae  Tincturae  uncias  quindecim  Alco - 
holis  dilutioris  continent  ? 

R.  Tinctura  Convolvuli  Jalapae,  simul  cum 

Radicis  Convolvuli  Jalapae  tritae  unciis  tribus. 

Tinctura  Croci  Sativi,  simul  cum 

Croci  Sativi  concisi  uncia. 

Tinctura  Hellebori  Nigri,  simul  cum 

Radicis  Hellebori  Nigri  contusae  unciis  duabus. 

Cocci  Cacti  triti  granis  quindecim. 

Q.  Quae  Tincturae  libram  Alcoholis  dilutio- 
ris habent  ? 

R.  Tinctura  Cantharidis  Vesicaloriae,  cum 

Cantharidis  Vesicatoriae  contusae  drachma. 

Q.  Quae  libram  Alcoholis  fortioris  continent? 

R.  Tinctura  Camphorae , simul  cum 

Camphorae  mcia. 

Tinctura  Castorei , simul  cum 

Castorei  triti  uncia  cum  semisse. 

Tinctura  Toluiferac  Balsami,  simul  cum 

Toluiferae  Balsami  uncia  cum  semisse. 

Q.  Quae  Tincturae  uncias  octo  Alcoholis  di- 
lutioris habent  ? 

R.  Tinctura  Digitalis  Purpureae,  simul  cum 

Foliorum  Digitalis  Purpureae  siccatorum  uncia. 

Tinctura  Hyosciami  Nigri,  simul  cum 

Foliorum  Hyosciami  Nigri  siccatorum  uncia. 

Q.  An  aliae  praeparationes  sunt,  quae  Al- 
cohol continent  ? 

R.  Ita ; Tinctura  Aloes  Socotorinae,  quae 
Alcoholis  fortioris  uncias  quatuor  continet, 
simul  cum 

Extracti  Aloes  Socotorinae  uncia  dimidia, 

Extracti  Glycyrrhizae  Glabrae  uncia  cum  semisse. 

Aquae  libra. 

Tinctura  Sennae  Composita,  quae  Alcoholis 
dilutioris  libras  tres  cum  semisse  habet 
simul  cum 

Foliorum  Cassiae  Sennae  unciis  duabus. 

Radicis  Convolvuli  Jalapae  contusae  uncia. 

Seminum  Coriandri  Sativi  uncia  dimidia. 

Acidum  Sulphuricum  Aromaticum , quae  prae--  ! 
paratio  fit.  Alcoholis  fortioris  libras  duas, 
Acidi  Sulphurici  uncias  sex  calore  lenissimo» 
digerendo  per  triduum  ; dein  addendo  Corticis  t 
Lauri  Cinnamomi  contusi  uncia  cum  semisse,  i 
Radicis  Amomi  Zingiberis  contusae  unciam,  et  t 

rursus  digerendo  in  vase  clauso  per  sex  dies, 
et  tum  per  chartam  colando. 

Q.  Nonne  sunt  aliae  Tincturae  cum  Am- 
monia  conjunctae  ? 

R.  Ita  ; Tinctura  Aromatica  Ammoniata,  cum 

Alcoholis  Ammoniati  unciis  octo. 

Olei  Volatilis  Citri  Medicae  drachma. 

Olei  Volatilis  Rorismarini  Off.  drachma  cum  semisse. 

Tinctura  Assae/ oetidae  Ammoniata , cum 

Gummi-Resinae  Ferulae  Assaefoetidae  uncia  dimidia,  „ 
Alcoholis  Ammoniati  unciis  octo. 

Tinctura  Castorei  Composita,  simul  cum 

Castorei  triti  uncia, 

Gummi-Resinae  Fer.  Assaefoetidae  uncia  dimidia. 

Alcoholis  Ammoniati  libra. 

Tinctura  Guaiaci  Ammoniata,  simul  cum 

Resinae  Guaiaci  Officinalis  unciis  quatuor. 

Alcoholis  Ammoniati  libra  cum  semisse.  ~'j  3 

Tinctura  Opii  Ammoniata,  simul  cum 

Opii  drachmis  dtiabus. 

Stigmatum  Croci  Sativi  concisorum, 

Acidi  Benzoici,  utriusque,  drachmis  tribus. 

Olei  Volatilis  Pimpincllae  Anisi  drachma  dimidia. 

Alcoholis  Ammoniati  unciis  sexdecim. 

Tinctura  V alerianae  Ammoniata,  una  cum 

Radicis  Valerianae  Off.  contusae  unciis  quatuor. 

Alcoholis  Ammoniati  libris  duabus  cum  semisse. 

De  TEthere , ejusque  Praeparationibus. 

Q.  Quid  de  ./Ethere  observare  habes  ? 

7?.  Quum  Alcohol  ab  Acidis  fortioribus  ac- 
tum est,  liquor  odoris  fragrantis,  gravitatis  AI- 

cohole  minoris  formatur ; qui  nomen  ab  Acido 
recipit ; hinc  ab  Acido  Sulphurico  iEther  Sul- 
phuricus ; ab  Acido  Nitroso,  Spiritus  iEtheris 
Nitrosi,  &c. 

Q.  Quo  processu  TEther  Sulphuricus  prae- 
paratur? 

R.  Acidi  Sulphurici,  et  Alcoholis,  utriusque, 
uncias  triginta  caute  miscendo,  et  distillando 
ex  arena  prius  ad  gradum  ducentesimum  cale- 
facta ; liquor  quam  primum  bulliat,  et  ebul- 
lire pergat,  donec  distillaverint  unciae  sexde- 
cim  ; tum  retorta  ex  arena  amoveatur. 

Q.  An  hic  JEther  purus  est  ? 

R.  Non ; nam  aliquid  Acidi  Sulphurosi  sur- 
git  et  in  excipulum  transit. 

Q.  Quo  modo  JEther  purificandus  est  ? 

R.  iEtherem  cum  Carbonate  Calcis  Mollio- 
ris, vel  cum  Potassa,  quae  Acidum  Sulphuro- 
sum, et  aquam  attrahit,  agitando,  atque  iterum 
distillando  ex  retorta  praealta,  igne  lenissimo, 
in  excipulum  refrigeratum,  donec  distillaverint 
unciae  decem. 

Q.  Quae  praeparationes  cum  iEthere  Sul- 
phurico fiunt  ? 

R.  JEiher  Sulphuricus  cum  Alcoholc,  quae 
fit  partem  unam  iEtheris  Sulphurici,  duasque 
Alcoholis  fortioris  miscendo. 

JEther  Sulphuricus  cum  Alcohole  Aromaticus  ; 
quae  fit. 

Corticis  Lauri  Cinnamomi  contusi. 

Seminum  Amomi  Repentis  contus,  utriusque,  unciam. 

Fructus  Piperis  Longi  triti  drachmas  duas. 

Aetheris  Sulphurici  cum  Alcohole  libras  duas  cum  semisse, 
digerendo  per  dies  septem,  et  per  chartam  colando. 

Tinctura  Aloes  JEther  ea , simul  cum 

Extracti  Aloes  Socotorinae  triti, 

Myrrhae  tritae,  utriusque,  unciam  cum  semisse. 

Stigmatum  Croci  Sativi  concisorum  uncia, 

Aethens  Sulphurici  cum  Alcohole  libra. 


Q.  Qua  formula  Spiritus  JEtheris  Nitrosi 
praeparatur  ? 

R.  Alcoholis  fortioris  librae  duae  in  phia- 
lam amplam,  in  vase  aqua  frigida  pleno  posi- 
tam, infundantur,  et  Acidi  Nitrosi  libra  pau- 
latim,  et  assidua  agitatione,  addatur.  Obtu- 
retur levius  phiala,  et  in  loco  frigidiusculo  re- 
ponatur per  dies  septem ; dein  distillet  liquor 
calore  aquae  bullientis,  in  excipulum  aqua  vel 
nive  refrigeratum,  donec  distillaverint  tres  cir- 
citer librae. 

Q.  An  ASther  in  ea  praeparatione  purus  est  ? 

R.  Non ; portio  enim  Alcoholis,  et  Acidi 
liberi  simul  cum  iEthere  surgunt,  et  in  exci- 
pulum transeunt.  Hinc  Spiritus  AEtheris  Ni- 
trosi officinarum  componitur  ex  ASthere,  pau- 
lulo Alcoholis,  et  Acidi  Nitrici. 

De  Oleis , eorumque  Praeparationibus. 

Q.  Quo  modo  Olea  plerumque  divisa  sunt  ? 

jR.  In  olea  fixa  seu  expressa,  et  olea  volatilia. 

Q.  Quibus  ex  rebus  Olea  fixa  procuren- 
tur? 

R.  Ex  adipe  animalium,  hepate  piscium,  et 
ex  seminibus  vegetabilium,  aut  auxilio  caloris, 
aut  sine  eo,  exprimuntur:  quorum  Oleum 
Ceti,  Spermaceti,  Oleae  Europaeae,  Amyg- 
dalae Communis,  et  Oleum  Lini,  exemplis  sint. 

Q.  Quas  'proprietates  Olea  fixa  seu  expressa 
possident  ? 

R.  Saporem  mitem,  parum  odoris  habent ; 
chartam  maculant;  in  Alcohole  et  aqua  in- 
solubilia; infra  gradum  sexcentesimum  non 
bulliunt;  et  distillatiorte  disjunguntur,  Gas 
Olefians  et  Hydrogenium  Carburatum  in  ex- 
cipulum veniunt. 

Q.  Qyiae  chemica  principia  Olea  fixa  conti- 
nent ? 

R . Carbonium  ad  partes  septuaginta  sep- 
tem, Hydrogenium  ad  tredecim  cum  semisse, 
et  Oxygenium  ad  novem  cum  semisse  in  cen- 
tum continere  existimantur. 

Q.  In  quibus  praeparationibus  Olea  fixa 
usurpantur  ? 

i?.  In  Linimentis,  et  Unguentis  variis. 

Q.  Ex  quibus  rebus  praecipue  Olea  vola- 
tilia haberi  possunt  ? 

R.  Ex  vegetabilibus  omnia  fere  obtinentur. 

Q.  Ex  quibus  partibus  plantarum  oleum 
volatile  procuretur  ? 

R.  Ex  omnibus  partibus,  cotyledonibus  se- 
minum exemptis,  obtineri  potest. 

Q.  Quo  modo  ? 

R.  Semper  obtinetur.  Vegetabilia,  aut  eo- 
rum partes,  quae  oleum  volatile  contineant,  ex 
pauxilla  aqua  distillando ; praeter  oleum  Citri 
Medicae,  et  oleum  Citri  Aurantii,  quae  corti- 
cem exteriorem  fructus  exprimendo  obtinen- 
tur. 

Q.  Quae  sunt  'proprietates  oleorum  volati- 
lium ? 

R.  Olea  Volatilia  saporem  acrem,  odorem 
fragrantem  et  plerumque  jucundum  habent ; 
in  Alcohole  solubilia ; distillari  possunt  sine 
disjunctione  elementorum  ; e charta  vaporant 
sine  macula  relicti ; ad  gradum  thermometri 
Fahrenheitii  ducentesimum  duodecimum  vola- 
tilia fiunt ; ad  lucem  et  aera  exposita,  fuscum 
colorem  sibi  assumunt ; spissiora,  et  interdum 
Resinis  haud  absimilia,  evadunt  propter  Oxy- 
genium  ex  aere  absorbendum ; Potassio  dis- 

junguntur,  Gas  evolat,  et  Carbo  Ligni  depo- 
nitur. 

Q.  Quos  effectus  Olea  Volatilia  in  corpus 
humanum  movent  ? 

R.  Vehementer  id  stimulant,  seu  extrinse- 
cus sive  intrinsecus  usurpata  sint. 

Q.  In  quibus  praeparationibus  olea  volatilia 
sunt  ? 

R.  In  Tinctura  Saponis  Camphorata  et  in 
Tinctura  Saponis  et  Opii,  Oleum  volatile  Ro - 
rismarini  Ojjicinalis  continetur  : in  Tinctura 
Aromatica  Ammoniata  Oleum  volatile  Citri 
Medicae , et  Oleum  volatilis  Rorismarini  Ojji- 
cinalis : in  Tinctura  Opii  Ammoniata  Oleum 
volatile  Pimpinellae  Anisi:  in  Spiritu  Lavan- 
dulae  Composito  Oleum  Lavandulae  Spicae , 
Oleum  Rorismarini  Off,  Oleum  Eug.  Carpo - 
pliyllatae,  et  Oleum  Myristicae  Moschatae : in 
variis  aliis  Spiritibus  Pharmacopoeiae  Edinen- 
sis  varia  Olea  continentur,  de  quibus  vix  opus 
est  mentionem  facere. 

De  C amphora,  ej usque  Praeparationibus. 

Q.  Unde  Camphora  paretur? 

R.  Lignum  Lauri  Camphorae,  arboris,  quae 
in  insulis  Orientalibus  Japanensibus  crescit, 
ex  aqua  distillando,  Camphora  sublimatur. 

Q.  Annon  Camphora  ex  aliis  procuretur  ? 

R.  Ita;  ex  multis  aliis  plantis  aromaticis, 
praecipue  ex  earum  radicibus,  et  oleis  volatili- 
bus vetustis,  distillatione  haberi  potest. 

Q.  Nonne  Camphora  Oleis  volatilibus  affinis 
est  ? 

R.  Ita ; in  aqua  insolubilis ; in  Alcohole 
vero,  et  oleis  et  fixis  et  volatilibus,  solubilis 
est ; in  his  rebus  prorsus  similis  est  Oleis  Vo- 
latilibus : ab  iis  autem  differt  in  forma  sua  con- 
creta, in  relatione  sua  ad  Alcalinas  et  Acida, 
et  in  rebus  ex  sua  disjunctione  orientibus. 

Q.  Quae  videtur  esse  causa,  cur  Camphora 
ab  iis  Oleis  distet,  cum  eadem  principia  conti- 
neat ? 

R.  Causa  prima  esse  videtur  quantitas  ma- 
jor Carbonii,  quod  in  constitutione  sua  habeat ; 
sint  quoque  aliae  causae  fortasse  minus  conspi- 
cuae. 

Q.  Quum  Camphora  supra  Acidum  Sulphu- 
ricum  digeritur  auxilio  caloris  per  dies  tres 
quatuorve,  quid  accidit  ? 

R.  Camphorae  partem  solvit,  et  residuum 
subnigrum  partim  in  Alcohole  solubile  est,  et 
proprietates  Tanninae  exhibet. 

Q.  Quid  illud  residuum  solubile  esse  exis- 
timatur ? 

R.  Compositum  videtur  ex  Carbonio  pluri- 
mum Hydrogenato  cum  Acido  Sulphurico. 

Q.  Quum  Camphora  in  Acido  Nitrico  in 
aere  solvitur,  quid  sequitur  ? 

R.  Humor  subflavus  oleosus  supra,  et  aquo- 
sus infra,  obtinetur  ; ille  Camphoram  in  solu- 
tione cum  Acido  Nitrico,  quae  aqu&  affusa, 
praecipitetur ; hic  Acidum  Camphoricum  si- 
mul cum  Acido  Nitrico,  tenet. 

Q.  Nonne  Camphora  artificialis  fiat  ? 

R.  Ita ; cum  g as  Acidi  Muriatici  per  oleum 
Terebinthinae  in  apparatu  idoneo  transmitti- 
tur, oleum  turbidum  subfuscum  et  crassum 
evadit,  et  frigidum  in  massam  crystallinam 
olei  dimidio  aequalem  tandem  conversum  est. 

Q.  Quo  modo  Camphora  artificialis  purifi- 
canda est  ? 

R , Aqua  bene  lavanda  est,  ut  omne  Acidum 
auferatur  ; deinde  cum  pari  pondere  pulveris 
Carbonis  Ligni  commiscenda  est,  et  subliman- 
da, quo  odor  Terebinthinae  prorsus  abstrahatur. 

Q.  An  Camphora  hujusmodi  proprietates 
communes  Camphorae  nativae  possidet  ? 

R.  Camphora  artificialis  aequaliter  alba  est, 
odorem , etiamsi  vix  adeo  fortem,  et  saporem 
quoque,  Camphorae  communis  habet ; in  Al- 
cohole  solubilis,  ct  aqua  praecipitatur ; in  Aci- 
do Nitrico  satis  forti  ad  Camphoram  nativam 

solvendam,  et  in  Acido  Acetico , quod  Campho-« 
ram  communem  facile  solvit,  insolubilis  est. 

Q.  Quae  ratio  ejus  processus  proferenda  est  ? 

R.  De  hac  re  chemici  haud  inter  se  consen- 
tiunt ; Acidum  autem  proportiones  olei  mutare 
videtur  in  eas  Camphorae,  quae  plus  Hydro- 
genii  cum  portionibus  Oxygenii  et  Carbonii 
definitis  accipiant.  Portio  Acidi  Muriatici  in 
constitutione  Camphorae  remanet,  et  probabi- 
liter principia  ejus  in  conjunctione  chemica 
tenet.  Hinc  quibusdam  chemicis  persuasum 
est  Camphoram  communem  esse  oleum  vola- 
tile cum  Acido  Vegetabili  conjunctum. 

Q.  Quae  sunt  Praeparationes  Camphorae  ? 

R.  Tinctura  Camphorae ; Tinctura  Saponis; 
Tinctura  Saponis  et  Opii ; Oleum  Camphora- 
tum  ; et  Emulsio  Camphorata. 

Q.  Quomodo  Oleum  Camphoralum  paratur  ? 

R.  Olei  Oleae  Europaeae  uncias  duas  ; Cam- 
phorae unciam  dimidiam  miscendo,  ut  solvatur 
Camphora. 

Q.  Qua  formula  Emulsio  Camphorata  fit? 

R.  Camphorae  scrupulum  unum , Nucleorum 
Amygdalae  Communis  decorticatorum  drachmas 
duas  in  mortario  diligenter  contundendo,  et 
terendo,  paucis  guttis  Alcoholis  Camphorae 
prius  additis,  ut  facilius  in  pulverem  tenuem 

redigatur,  et  inter  terendum  aquae  uncias  sex 
paulatim  affundendo. 

De  Resinis. 

Q.  Quibus  ex  rebus  Resinae  parantur  ? 

R.  Ex  vulneribus  corticis  quarundam  Ve-  ■ 
geta  bilium  effunduntur,  et  aere  et  calore  solis 
spissiores  redduntur. 

Q.  Quas  proprietates  Resinae  possident  ? 

R.  Sunt  solidae,  fragiles,  semitransparentes, 
fusiles,  non  volatiles  sine  disjunctione ; in 
aqua  insolubiles  ; in  Alcohole  autem,  iEthere, 
Oleis  volatilibus,  et  expressis,  solubiles. 

Q.  An  Alcalinae  purae  Resinas  solvunt  ? 

R.  Ita;  et  solutio  Alcalina  aqua  diluatur 
sine  disjunctione. 

Q.  An  Acida  Resinas  solvunt  ? 

R.  Ita;  sed  resina  aqufi,  addita  praecipita- - 
tur.  Cum  resina  diu  in  Acido  Nitrico  digesta 
est,  tandem  solvitur;  et  solutio  ejus  Gelatinam 
animalem  praecipitat ; in  hoc  igitur  Tanninam 
simulat. 

Q.  Quae  Resinam  constituunt  ? 

R.  Oleum  volatile  in  conjunctione  chemica 
cum  Oxygcnio;  nam  oleum  volatile,  cum  diu 
aeri  atmospherico  exponatur,  spissius  spissi- 

usque  fit,  et  tandem  formam  solidam,  et  resi- 
nosam, assumit. 

Q.  An  absorptio  Oxygenii  id  facit  ? 

R.  Oleum  volatile  et  Resina  eadem  princi- 
pia ultima,  nempe  Carbonium,  Hydrogenium, 
et  Oxygenium,  continent;  dubium  est  vero, 
an  mutatio  Oxygenio  cum  Olei  principiis  se 
conjungenti;  an  cum  Hydrogenio  Olei  ita, 
ut  aquam  formet,  eoque  proportionem  Hydro- 
genii  in  materia  spissa,  seu  resina,  minuat,  de- 
beatur. 

Q.  Quos  effectus  Resinae  in  corpus  hume* 
num  producunt? 

R.  Resinae  paucae  in  Medicina  usurpantur, 
nam  cum  Gummi  saepius  conjunguntur  ; cor- 
pus tamen  stimulant,  et  ejus  secretiones  vari- 
as promovent. 

De  Succino. 

Q.  Unde  Succinum  obtineatur  ? 

R.  Origo  ejus  adhuc  dubia  est ; formatum 
■ «esse formicis  rufis , ab  exudatione  pini,  popli, 
i et  abietis,  dictum  est;  hodie  tamen  bitumen 

iii  minerale  esse  creditur,  quod  in  frustis  in  stra- 
h tis  ligni  bituminosi,  aut  sub  arena  in  littore 
■i  Prussiae  et  Pomeraniac  invenitur.  Coloris  sub- 
't  flavi  est,  splendidum,  plus  minusve  transpa- 

rens,  et  fragile,  insipidum,  et  inodorum,  nisi 
calefiat. 

Q.  Quae  sunt  Succini  proprietates  ? 

R.  Succinum  Resinas  in  chemicis  proprieta- 
tibus appropinquat ; quum  calori  objicitur, 
mollescit,  tumescit,  ardet ; non  in  aqua,  in  AI- 
cohole  autem  tarde  solubile  est.  Alcalinae  id 
solvunt,  et  in  speciem  saponis  convertunt : Aci- 
da fortiora  id  primo  in  massulam  resinosam , 
deinde  in  Tanninam  artificialem , mutant. 

Q.  An  proprietates  sibi  peculiares  Succinum 
possidet  ? 

R.  Ita;  calori  objectum  per  distillationem 
Acidum  praebet ; in  oleis  fixis  seu  expressis,  et 
volatilibus,  insolubile  est. 

Q.  Quas  res  Succinas  Ammoniae  optime  in- 
dicat ? 

R.  Succinas  Ammoniae  Aluminam,  et  Fer- 
rum ex  solutionibus  praecipitat ; nam  cum  iis 
composita  insolubilia  Acidum  Succinicum  for- 
mat. 

Q.  Qua  formula  Oleum  Succini  paratur  ? 

R.  Succini  in  pulverem  triti,  et  arenae  par- 
tes aequales,  in  retorta  miscendo,  et,  adaptato 
excipulo  amplo,  distillando  ex  arena,  oleum 
cum  liquore  aquoso  in  excipulum  prodit ; dum 
interim  Acidum  Succinicum  sublimatur,  et  collo 
retortae  ct  lateribus  excipuli  adhaeret. 

Q.  Quo  modo  Oleum  Succini  purificatur  ? 

R.  Oleum  e retorta  vitrea,  aquae  sextuplo 
addito,  distillet,  donec  aquae  duo  trientes  in 
excipulum  transierint : dein  Oleum  Succini  Pu- 
rissimum ab  aqua  separetur,  et  in  vasis  bene 
obturatis  servetur. 

De  Balsamis. 

Q.  Quid  est  Balsamum  ? 

R.  Succus  spissus  et  fragrans  est,  qui  ex  ar- 
boribus quibusdam  obtinetur ; alia  Balsama  so- 
lida, sicuti  Benzoinum,  Storax ; alia  liquida 
sunt,*  ut  Toluiferae  Balsamum,  Myroxili  Pe* 
ruiferi  Balsamum,  et  Capaivae  Balsamum. 

Q.  Nonne  Balsamum  resinae  simillimum  est  ? 

R.  Ita ; Balsamum  ex  resina.  Acido  Benzoi- 
co,  et  oleo  volatili  juncta,  constare  putatum  est. 

Q.  Quam  operationem  in  corpore  humano 
efficiunt  ? 

R.  Omnia  id  stimulant,  alvum  ducunt,  et 
secretiones  varias  promovent. 

De  Bituminibus , seu  Mineralibus  Hydro - 
Carbonaceis. 

Q.  An  Bitumina  mineralibus,  vel  Vegetabi- 
libus, similiora  sunt  ? 

R,  Bitumina  propter  originem  suam  jure 
inter  mineralia  ordinantur  ; in  proprietatibus 
tamen  chemicis  cum  rebus  productis  ex  Regno 
Vegetabili  magis  consociata  sunt. 

Q.  Unde  Bitumina  habenda  sint  ? 

R.  Interdum  natantia  prope  littora  maris 
Caspiani,  aut  in  quibusdam  scaturigibus  Ita- 
liae, inventa  sunt : interdum  e visceribus  ter- 
rae effodiuntur. 

Q.  In  quibus  proprietatibus  vegetabilia  si- 
mulant ? 

R.  Bitumina  inflammabilia  sunt,  per  distil- 
lationem  Acidum  Aceticum  tenue.  Oleum  em- 
pyreumaticum,  Ammoniam,  gas  Hydrogenium 
Carburatum,  interdum  cum  pauxillo  Acidi  Car- 
bonici,  et  Hydrogenii  Sulphurati,  praebent. 

Q.  In  quibus  rebus  Bitumina  ab  Resinis 
differunt,  et  sibi  peculiaria  ostendunt  ? 

R.  Praeter  ea,  quae  jam  dicta  sunt,  neque 
in  aqua,  neque  in  Alcohole  solubilia.  Naphtha 
excepta,  quce  cum  pura  in  Alcohole,  JEthere, 
et  oleis  volatilibus,  solvitur. 

Q.  Quam  actionem  Alcalinae,  et  Acida  in 
Bitumina  habent  ? 

R.  Alcalinae  nullam  actionem,  Acida  fortis- 
sima parvam,  habent ; post  longam  vero  diges- 
tionem tandem  solvunt. 

Q.  Enumera  mihi  Bitumina  communia  ? 

R.  Sunt  Naphtha,  Petroleum  Minerale,  et 
Asphaltum. 

Q.  Quae  in  memoria  de  Naphtha  tenenda 
sunt? 

R.  Naphtha  liquida  est,  admodunTinflam- 
mabilis,  distillari  sine  mutatione  potest ; aeri 
objecta  spissa  fit,  et  in  Petroleum  transit,  hoc 
quoque  citius  efficitur  pauxillo  Acidi  Sulphu- 
rici  vel  Nitrici  addito. 

Q.  Cui  usui  Naphtha  inservit  ? 

R.  Oleis  volatilibus  affinis  esse  videtur ; nul- 
lum autem,  vel  saltem  minimum  Oxygenium 
continet,  hinc  ad  metalloidea,  Potassium,  So- 
dium.  Calcium,  &c.  servanda,  utilissima  est. 

Q.  Annon  Naphtha  per  distillationem  ex  Pe- 
troleo,  et  Asphalto  obtineri  potest  ? 

R.  Ita;  Naphtha  cum  aliis  conjungi  vide- 
tur: seriemque  formant,  Naphtha  enim  per 
spissationem  in  Petroleum,  hocque  per  spissa- 
tionem adhuc  majorem  in  Asphaltum  conver- 
titur. 

Q.  Nonne  sunt  alia  Bitumina,  quae  seriem 
componunt  ? 

R.  Ita;  Maltha,  Pix  mineralis.  Carbones 
minerales,  Lignum  Bituminosum,  Turf  An- 
glice  et  PeaL 


112 


DE  REBUS  VEGETABILIBUS. 


COLLOQUIUM  SEXTUM. 

DE  REBUS  VEGETABILIBUS  PRODUCTIS. 

Q.  Nonne  Vegetabilia  inter  se  distingui  pos- 
sunt ? 

R.  Ita ; characteres  peculiares  possident, 
quibus  distinguantur  ; in  proprietatibus  autem 
suis  chemicis  multa  communia  habent,  in  qui- 
bus consentiunt. 

Q.  Quae  chemica  principia  Vegetabilia  con- 
stituunt ? 

jR.  Carbonium,  Hydrogenium,  et  Oxy ge- 
nium, quibus  interdum  Nitrogenium  additur. 

Q.  Quid  maximam  diversitatem  Regni  Ve- 
getabilis facit  ? 

R.  Varietas  proportionum,  et  modus  con- 
junctionis chemicae  eorum  principiorum  eam 
efficiunt. 

Q.  Quae  variae  res  Vegetabilibus  producun- 
tur ? . 

R.  Sunt  multa  ; nempe  Gummi;  Resina; 
Gummi-Resinae  ; Balsamum;  Fecula;  Gela- 
tina  ; Tannina;  Saccharum ; Gluten;  Albu- 
men; Olea;  Acida;  Caoutchouc;  Viscus; 
Cera;  Cinchonina;  Ulmina;  Emetina;  Mor- 

phina ; Lignina  ; Aroma ; Principia  acre,  ama- 
rum, et  narcoticum;  Alcalinae;  Terrae;  et 
Metalla. 

Q.  Quid  est  Gummi  ? 

R.  Humor  est  prope  insipidus,  et  transpa- 
rens,  qui  ex  multis  arboribus,  vulnere  facto, 
exudat,  et  parte  tenuiore  vaporata  durescit,  et 
solidus  evadit.  Gummi  Acaciae  Arabicae  nobis 
bonum  exemplum  praebet. 

Q.  Quae  sunt  proprietates  gummi  ? 

R.  Gummi  in  aqua  et  frigida  et  calida  solu- 
bile est ; hinc  in  duplo  aquae  solutum  Mucila - 
ginem  format : in  Alcohole  insolubile  est. 

Q.  Quae  res  optimae  indices  sunt  gummi 
in  solutione  ? 

R.  Quum  Nitras  Hydrargyri  in  solutionem 
gummi  infunditur,  coagulum  albidum  demittit : 
Polassa  autem  Silicata  in  solutione  index  est 
omnium  delicatissima  gummi,  quod  ex  solu- 
tione pra?cipitatur  in  flocculis  albis. 

Q.  An  Acida  gummi  solvunt  ? 

R.  Acida  vegetabilia  id  solvunt ; fortiora 
autem  disjungunt  et  perdunt. 

Q.  Si  gummi  in  Acidum  Sulphuricum  inji- 
citur, quid  accidit  ? 

R.  Carbonem  Ligni,  Tanninam  artificialem. 
Acidum  Aceticum,  et  aquam  format. 

Q.  Ouae  actio  est  Acidi  Nilrici  in  gummi  ? 

R.  Quum  Acidum  Nitricum  super  gummi 
infunditur,  calore  lento  supposito,  solvitur 
gummi,  gase  Nitroso  evoluto ; solutio  ejus 
frigefacta  Acidum  Saclacticum  deponit ; eodem 
tempore  Acidum  Malicum  formatur:  si  plus  ca- 
loris adhibeatur,  gummi  in  Acidum  Oxalicum 
mutat. 

Q.  Quaechemica  principia  gummi  continet? 

R.  Carbonium,  Hydrogenium,  Oxygenium, 
et  Nitrogenium,  cum  Calce,  et  Ferro. 

Q.  Quo  modo  Calx  et  Ferrum  deteguntur? 

R.  Post  gummi  in  cineres  combustum  est, 
Carbonas  Calcis,  et  Phosphas  Calcis,  et  Ferri, 
in  iis  a Vauquelino  detecti  sunt. 

Q.  Quoniam  Resina  tractata  est,  da  mihi 
exempla  Gummi-Resinae  ? 

R.  Ammoniacum,  Galbanum,  Scammonia, 
Assafoetida,  Myrrha,  et  caetera,  sunt  ejusmodi. 

Q.  Quae  sunt  eorum  proprietates  ? 

R.  Gummi-Resinae  solidae  sunt,  saepius  fra- 
giles, et  opacae  ; odoris  fortis,  et  saporis  pun- 
gentis aut  amari;  facillime  in  Alcohole  dilu- 
tiore solubiles,  nam  aqua  partem  gummosam, 
et  Alcohol  resinosam,  dissolvit ; itaque  unum 
alterum  adjuvare  in  re  solvenda  propter  afli- 
nitatem  suam  mutuam  videtur. 

Q.  Nonne  Gummi- Resinae  propter  solu- 
tionem eorum  facilem  ad  medicamenta  bene 
aptantur? 

R.  Ita ; solutio  facilis  et  perfecta  in  Alco- 
hole  dilutiore  ; et  facilitas  aut  in  pulverem, 
aut  in  massam  in  pilulas  formandam,  eorum 
redigendorum,  virtutes  eorum  servant,  eoque 
contra  morbos  potissimum  valent. 

Q.  Quas  virtutes  medicinales  Gummi-Resi- 
nae  possident  ? 

R.  Varias;  modo  alvum  ducunt ; modo  pi- 
tuitam e pectore  purgant ; modo  sudorem  eli- 
ciunt; modo  menses  revocant ; et  modo  irri- 
tabilitatem systematis  sedant,  spasmosque  sol- 
vunt. 

Q.  Quoniam  Balsama  antea  tractata  sunt, 
proxime  pauca  inter  nos  colloquamur  de  Fe- 
cula; dic  mihi,  quae  sit  ? 

R.  Fecula  sive  Amylum,  in  multis  suis  pro- 
prietatibus Gummi  simulat;  pulvis  est  siccus, 
albus,  insipidus,  qui  partem  majorem  semi- 
num, et  radicum  nutrientium  facit. 

Q.  Quo  modo  paratur  ? 

R.  Si  farina  tritica  cum  aqua  in  massam 
mollem  fiat,  in  sacco  includatur,  atque  prema- 
tur, dum  rivulus  aquae  in  eam  fluat ; pars  ejus 
major  aqua  aufertur  sub  forma  pulveris  albi, 
qui  est  Fecula  pura,  sive  Amylum. 

Q.  Quae  sunt  ejus  proprietates,  quibus  dis- 
tinguatur ? 

R.  Fecula  in  aqua  frigida  insolubilis  est,  at- 
que in  hoc  a gummi  differt ; Alcohole  et  iE- 
there  quoque  insolubilis  est ; in  aqua  vero  cali- 
da ad  gradum  centesimum  et  octogesimum 
solvitur,  et,  quum  solutio  frigescit,  ad  fundum 
vasis  cadit  insolubilis. 

Q.  An  Acida  in  Feculam  agunt? 

R „ Acida  multum  diluta  eam  solvunt ; for- 
tia tamen  perdunt,  Acidum  Nitricum  auxilio 
caloris  lenis,  et  paululum  dilutum  Feculam,  cui 
Oxygenium  impertit,  in  Acida  Malicum  et 
Oxalicum  convertit. 

Q.  An  Alcalinae  eam  afficiunt? 

R.  Ita ; Alcalinae  Feculam  in  massam  ge- 
latinosam redigunt. 

Q.  Nonne  Iodina  in  Feculam  agit? 

R.  Ita  ; cum  Iodina  et  Fecula  simul  con- 
teruntur, conjunctionem  peculiarem  formant, 
quae  coloris  caerulei  est;  et  quum  in  aqua  mis- 
tura solvitur,  paucis  guttis  Acidi  Sulphurici 
additis,  colorem  caeruleum  retinet ; hinc  ea 
est  index  delicatissima  Iodinae. 

Q.  An  germinatio  Feculam  afficit? 

R.  Ita;  principia  ejus  ultima  mutat,  par- 
tem ejus  Carbonii  abstrahere  videtur,  Hydro- 
genium  auget,  demumque  Feculam  in  ma- 

Q.  Quae  est  Gelatina  Vegetabilis? 

R.  Succus  fructuum  quorundam,  praeser- 
tim Uvarum  Corinthiacarum,  expressus  et 
paulisper  vaporatus,  cum  frigefactus  in  mas- 
sam tremulam  coit. 

Q.  Quae  sunt  proprietates  Gelatinae  ? 

R , Gelatina  in  aqua  frigida  vix  solubilis  est, 
calida  autem  facillime  solvitur.  Si  diutius 
ebulliat,  vim  coagulandi  cum  frigescit  amittit ; 
deinde  Mucilaginem  simulat.  Non  facile  pu- 
trescit. 

Q.  An  Alcalinae  et  Acida  in  Gelatinam 
agunt  ? 

R.  Alcalinae  Gelatinam  facile  solvunt ; Aci- 
dum Nitricum  eam  in  Acidum  Oxalicum  sine 
Nitrogenio  evoluto  convertit. 

Q.  An  Tannina  Gelatinam  afficit  ? 

R.  Infusum  Gallarum,  in  quo  et  Tannina 
et  Acidum  Gallicum  sunt,  Gelatinam  ex  solu- 
tione praecipitat. 

Q.  Quae  est  Tannina? 

R.  Principium  vegetabile  est,  in  quo  virtus 
astringens  corrugansque  existit. 

Q.  Quibus  arboribus  Tannina  haberi  potest  ? 

R.  Ex  plurimis,  praecipue  vero  ex  gallis 
caeruleis,  cortice  Quercus,  Salicis,  Ulmi,  Coc- 

colobae  uriferae,  et  Encalypti  resiniferae,  quae 

Kino  praebent,  et  e ligno  Acaciae  Catechn,  ob- 
tinetur. 

Q.  Quae  proprietates  Tanninae  sunt  ? 

R.  Tannina  Oxidum  Ferri  sub  colore  nigro 
praecipitat;  et  cum  Gelatina  animali  praeci- 
pitatum insolubile  fuscum  demittit. 

Q.  Nonne  Tannina  vires  astringentes  suas 
ex  Acido  Gallico  derivat  ? 

R.  Valde  dubium  est;  nulla  enim  metho- 
dus adhuc  inventa  est,  qua  Tannina  pura  sine 
Acido  Gallico  obtineatur.  Putatum  est  Tan- 
ninam  cum  Oxygenio  conjunctam  qualitates 
Acidi  Gallici  accipere  : et  contra.  Acidum  Gal- 
licum cum  materia  extractiva  et  gummosa  com- 
positum Acida  metallica  ex  solutione  praeci- 
pitare posse. 

Q.  An  Alcalinae  sese  Tanninae  jungunt  ? 

R.  Ita;  solutio  formatur,  quae  ex  solutione 
Gelatinae  nihil  demittit ; nisi  Acidum  in  ex- 
cessu addatur,  cum  praecipitatum  cadit. 

Q.  An  Terrae- Alcalviae,  Calx,  Baryta,  et 
Strontita  se  cum  Tannina  conjungunt  ? 

R.  Ita ; praecipitatum  coloris  viridis  fa- 
ciunt, et  liquor  residuus  ex  solutione  Gelati- 
nae nihil  demittit. 

Q.  An  Acida  Tanninam  afficiunt? 

R.  Ita;  Acidum  Sulphuricum  praecipita- 
tum album  demittit  : Acidum  Nitricum  eam 

nprdit. 

Q.  Annon  Tannina  Artificialis  formari 
potest  ? 

jR.  Ita ; Resinas,  Bitumina,  Carbonem  Lig- 
ni, Balsama,  Olea,  Ceram,  &c.  in  Acido  Nitri- 
co  per  aliquot  dies  ex  arena  calida  digerendo, 
et  residuum  lavando ; deinde  id  in  Alcohole 
digerendo,  Tannina  artificialis  paratur. 

Q.  An  illa  Tannina  artificialis  proprietates 
Tanninae  naturalis  possidet? 

R.  Simillimas  ; nam  Gelatinam  et  Oxida 
metallica  praecipitat;  in  aqua  frigida,  et  Alco- 
hole solubilis  est;  saporem  astringentem  ha- 
bet ; cum  Nitrate  Calcis,  Nitrate  Barytae,  et 
salibus  ejusmodi  praecipitata  demittit ; cum 
Alcalinis  turbida  fit : in  omnibus  iis  rebus  con- 
sentiunt. 

Q.  In  quibus  rebus  igitur  differunt  ? 

R.  Actio  Acidi  Nitrici  differentiam  notabi- 
lem ostendit : nam  Tanninam  naturalem  dis- 
jungit, perditque;  dum  Acidum  Nitricum  Tan- 
ninam artificialem  producit,  nunquam  vero 
perdit. 

Q.  Quid  est  Saccharum  ? 

Q.  Succus  est,  qui  in  fructibus  maturis,  et 
in  seminibus,  atque  radicibus  quarundam  plan- 
tarum existit. 

Q • Ex  quibus  plantis  plerumque  obtinetur  ? 

R.  Ex  succo  Arundinis  Sacchariferae,  et 
Aceris  Saccharini  paratur ; in  radice  quoque 
Betae  vulgaris,  Pastinacae  sativae,  Dauci  ca- 
rottae.  Brassicae  rappae  ; in  Uvis,  Ficis,  Po- 
mis, Pyris,  &c.  saccharum  est. 

Q.  Quae  proprietates  sacchari  sunt  ? 

R.  In  aqua  facillime,  et  in  Alcohole  parcius 
solubile  est : Alcalinis  solutionibus  solutum 
haud  mutat  qualitates  earum  Alcalinas,  suavi- 
tatem vero  suam  amittit. 

Q.  An  Acida  Saccharum  afficiunt  ? 

R.  Acidum  Sulphurieum  id  disjungit;  Aci- 
dum Nitricum  vero  ei  Oxygenium  dat,  idque 
in  Acidum  Oxalicum  convertit,  quod  in  crys- 
tallos concrescit;  dum  in  liquore  Acidum  Ma- 
licum  existit. 

Q.  Nonne  apparet  nobis  ex  rebus  jam  prolatis 
Gummi,  Feculam,  et  Saccharum,  in  succes- 
sione formari  posse  ? 

R.  Ita  ; Succus  plantae  componitur  ex  ma- 
teria vegetabili  cum  salibus  Calcis  conjuncta. 
Gummi,  seu  Mucilago,  primo  formatur  ex  Car- 
bonio,  Hydrogenio,  et  Oxygenio  cum  Calce 
compositum.  Operationibus  intra  plantam 
gestis  Calx  abstrahitur,  et  illa  tria  principia 
in  conjunctionem  chemicam  feruntur,  qua  Fe- 
cula fit : quae,  Oxygenio  addito,  aut  Carbonio 
evoluto,  in  Saccharum  convertitur. 

Q.  Quid  est  Gluten  Vegetabile? 

R.  Quum  farina  tritica  ita  lota  est,  ut  Fecu- 
la et  solubilia  cum  aqua  auferantur,  in  sacco 

cannabino  Gluten  molle,  viscosum,  et  fibris 

> 

plenum,  remanet. 

Q.  Quae  sunt  proprietates  Glutinis  ? 

R.  Gluten  est  coloris  cinerei,  imprimis  te- 
nax, ductile,  elasticum,  insipidum ; cum  sic- 
catur, fragile,  semitransparens,  et  coloris  fusci 
fit : in  aqua,  Alcohole,  et  iEthere,  insolubile 
est. 

Q.  An  Alcalinae  Gluten  solvunt  ? 

R,  Alcalinae  fortes  id  disjungunt ; dilutae 
solvunt,  et  Acido  addito  Gluten  praecipitatur 
elasticitate  pristina  privatum. 

Q.  An  Acida  in  Gluten  agunt  ? 

R.  Ita;  Acidum  Aceticum  id  solvit,  Am- 
monia  tamen  evoluta:  Nitricum  Nitrogenium 
extricat,  et  Acida  Oxalicum  Malicumque  pro- 
ducit. Acidum  Oxy-Muriaticum  ex  solutione, 
et  conjunctionibus  suis  Gluten  praecipitat  sub 
forma  materiae  flocculentae  subflavae. 

Q.  Quid  Glutini  peculiare  est? 

R.  Cum  calori  modico  exponitur,  tumescit, 
molle,  et  semifluidum  fit,  et  ardet,  odore  foeti- 
do emisso.  Distillationi  subjectum,  Carbona- 
temAmmoniae,  Oleum  empyreumaticum.  Aci- 
dum Prussicum,  Gas  Hydrogenium  Carbura- 

tum,  et  Carbonem  Ligni  in  residuo,  praebet. 
Hinc  eadem,  ac  materia  animalis,  exhibet. 
Generatio  Ammoniae  Nitrogenium  inesse,  et 
larga  portio  Olei  multum  Hydrogenii,  in  com- 
positione indicant. 

Q.  Nonne  Gluten  fermentationem  promovet? 

R.  Ita;  actio  fermenti  ( Yeasi ) in  fermenta- 
tione  movenda  in  Glutine,  quod  contineat,  niti 
existimata  est. 

Q.  Quid  est  Albumen  ? 

-R.  Succus  est  lacteus,  opacus,  qui  exudat 
ex  arbore  Carica  Papaya  ; atque  ex  fructibus 
etiam  quibusdam  obtinetur ; cito  coagulat ; 
flocculi  albi  separant,  et  in  liquore  limpido  na- 
tant. Albumen  vero  in  Regno  Vegetabili  parce 
existit. 

Q . Quae  sunt  ejus  proprietates  ? 

-R.  In  aqua  frigida,  facilius  vero  in  calida 
solubile  est,  et  ex  ea  solutione  aquosa  Calor, 
Alcohol,  Infusum  Gallarum,  Acida,  Alcalinae, 
et  multae  solutiones  metallicae,  praesertim 
Hydrargyri,  Argenti,  et  Plumbi,  Albumen 
coagulant,  deinde  praecipitant. 

Q.  Nonne  igitur  substantiae  animali  similli- 
mum est? 

R.  Ita ; calore  disjungitur,  et  actione  Acidi 
Nitrici  eadem  praebet,  ac  res  animales. 

Q.  Olea  prius  tractata  sunt,  et  Acida  quo- 
que ; sed  quaedam  jam  parata  in  succo  vegeta- 
bilium existunt,  fac  mentionem  mihi,  quae 
sint  ? 

R.  Novem  sunt,  nempe  Acidum  Gallicum, 
Malicum,  Citricum,  Tartaricum,  Oxalicum, 
Aceticum,  Benzoicum,  Prussicum,  et  Phos- 
phoricum. 

Q.  In  quibus  arboribus  Acidum  Gallicum 
existit  formatum? 

jR.  In  cortice  Quercus,  Ulmi,  Castaneae,  Fa- 
gi.  Salicis,  Sambuci,  &c.  abundat. 

Q.  In  quibus  Acidum  Malicum  jam  paratum 
est? 

R.  In  permultis,  sicuti  in  fructu  Pomi,  Ber- 
beris  vulgaris.  Pruni  domesticae,  &c.  existit ; 
interdum  cum  calce  conjungitur,  ut  Super- 
Malas  in  sempervivo  Tectoro,  Sedo  albo.  Aro 
maculato  ; cum  Acido  Citrico  existit  in  Gros- 
sulariis,  Corinthiacis  uvis,  Cerasis,  Fragis,  &c. 
et  cum  Acido  Tartarico  in  Tamarindis. 

Q.  In  quibus  Acidum  Citricuvi  est  ? 

R.  In  succo  Citri  Medicae,  Aurantii,  Vacci- 
nii Oxycocci,  Pruni  padi,  Solani  dulcamarae, 
ltosae  caninae ; et  in  multis  aliis  fructibus  si- 
mul cum  aliis  Acidis,  copiose  existit. 

Q.  In  quibus  Acidum  Tartaricum  jam  para- 
tum existit  ? 

R.  In  succo  Tamarindi  Indicae,  Uvarum, 
Mororum,  Rumicis  acetosae,  et  caeterarum, 
abundat,  plerumque  in  compositione  cum  Po- 
tassa,  ut  Super-  Tartras. 

Q.  In  quibus  existit  Acidum  Oxalicum  ? 

R.  In  succo  Ciceris  Arietini,  in  foliis  Oxa- 
lis  acetosellae,  et  Oxalis  corniculatae,  et  'in 
aliis,  ut  Super- Oxalas  Potassae  : radice  Rhei, 
aliisque  radicibus,  corticibusque,  cum  calce 
conjunctum  existit. 

Q.  In  quibus  existit  Acidum  Aceticum? 

R.  In  succo  multarum  arborum,  praecipue 
vero  Ciceris  arietini,  et  Sambuci  nigrae. 

Q.  In  quibus  rebus  Acidum  Benzoicum  re- 
pertum est? 

R.  In  balsamis  Styracis  Benzoini,  Styracis 
Officinalis,  et  Toluiferae  Balsami. 

Q.  In  quibus  Acidum  Prussicum  est? 

R.  In  foliis  Laurocerasi,  in  germinibus  Mali 
Persicae,  in  floribus  Pruni  silvestris,  foliisque 
Salicis  pentandrae,  detectum  est. 

Q.  In  quibus  plantis  Acidum  Pkosphoricum 
existit  ? 

R.  In  plurimis  in  conjunctione  Potassae  vel 
Calcis  reperitur  ; in  hordeo,  aliisque  gramini- 
bus, et  in  foliis  multarum  arborum  quoque. 

De  Caoutchouc. 

Q.  Quid  est  Caoutchouc  ? 

R.  Res  tenacissima,  et  maxime  elastica  con- 
creta est,  quae  succo  lacteo  ex  arboribus  qui- 
busdam exudato  deponitur,  postquam  succus 
aeri  objectus  est. 

Q.  Quibus  arboribus  succus  ejusmodi  emit- 
titur ? 

R.  Haevea  Caoutchouc,  Jatropha  elastica, 
Fico  indica,  Artocarpo  integrifolia,  et  Urceola 
elastica,  quum  puncturae  in  cortice  fiunt,  suc- 
cus lacteus  exudat,  qui  aeri  expositus  Caout- 
chouc demittit  concretum. 

Q.  Quae  sunt  proprietates  Caoutchouc  ? 

R.  Caoutchouc  texturam  fibris  plenam  os- 
tendit, insipidum,  et  sine  odore  est,  disten- 
tionis maximae  capax  est,  et  emissum  figuram 
priorem  recuperat : in  aqua  et  Alcohole  pror- 
sus insolubile  est,  in  iEthere  recens  distillato 
et  bene  loto,  in  oleis  volatilibus,  in  Alcalinis, 
et  in  Petroleo  rectificato,  solubile. 

Q.  An  Acida  Caoutchouc  solvunt  ? 

R.  Acida  fortiora  id  disjungunt,  perduntque. 

De  Visco. 

Q.  Quid  est  Viscum,  Anglice  Bird-lime  ? 

R.  Res  viscida  est,  mollis,  tenaxquc.  in  avi° 

bus  capiendis  usurpata  ; et  Caoutchouc  simil- 
lima est. 

Q.  Unde  Viscus  obtineatur  ? 

jR.  E Robina  viscosa  sponte  exudat,  aliisque 
vegetabilibus,  et  foliis,  aut  cauli  adhaeret.  E 
cortice  media  et  interna  Aquifolii  etiam  obti- 
netur. 

R.  Quae  sunt  proprietates  Visci  ? 

R.  Viscus  in  aqua  insolubilis  est ; in  Alco- 
hole  bulliente,  et  iEthere  sulphurico,  solubilis  ; 
in  solutione  Alcalina  magma  album  format ; 
in  Acidis  dilutis  mollescit,  et  partim  [solvitur, 
in  fortibus  disjungitur  ; Acido  Nitrico  cum 
auxilio  caloris  dissolvitur,  et  evaporatione  in 
massam  resinosam  convertitur. 

|i 

■ 

De  Cera. 

Q.  Unde  cera  obtineri  possit? 

R.  Cera  ab  apibus  elaboratur  ex  qualitate 
saccharina  ciborum,  in  superficie  superiore  fo- 
liorum quarundam  plantarum  existit : ex  My- 
rica cerifera,  Croto  sebifero,  Tomice  sebifera. 
Poplo,  et  Pino  decoquendo,  paratur. 

Q.  Quae  sunt  proprietates  cerae  ? 

R.  Cera  in  aqua,  in  Alcohole  et  iEthere  fri- 
gido, et  oleis  frigidis,  insolubilis  est:  in  Alco- 
hole calido,  iEthere  calido,  et  oleis  et  fixis  et 

volatilibus  calidis,  dissolvitur  : calore  molles- 
cit, liquescit,  vaporat,  et  flamma  admota  ardet. 

Q.  An  Acida  et  Alcalinae  ceram  afficiunt  ? 

R.  Acida  vix  ceram  afficiunt.  Alcalinae  so- 
lutiones in  ceram  infusae  et  simul  coctae  com- 
positum formant,  quod  proprietates  omnes  sa- 
ponis exhibet. 

De  Cinchonina, 

Q.  Unde  Cinchonina  habeatur  ? 

jR.  Ex  infuso  frigido  Cinchonae. 

Q.  Quo  modo  ? 

jR.  Quum  infusum  Cinchonae  aqua  frigida 
paratur,  colatur,  et  in  processu  evaporationis 
si  liquor  frigescere  permittatur  aliquoties,  tur- 
bidus fit,  et  praecipitatum  demittit  iterum  ite- 
rumque.  Cum  haec  praecipitata  siccata  sunt, 
coloris  fusci,  et  saporis  imprimis  amari  sunt. 
In  hac  materia  Cinchonina  continetur. 

Q.  Quae  sunt  proprietates  Cinchoninae  ? 

R.  Cinchonina  in  Alcohole ; in  aqua  frigi- 
da parce,  in  bulliente  autem  facile,  solubilis 
est:  ex  Infuso  Gallarum  praecipitatum  copios- 
um datur,  seu  Decoctum  colatum  Cinchonae, 
seu  Infusum  ejus  et  Tinctura  diluta  et  colata, 
usurpata  fuerint. 

Q.  In  quibus  rebus  Cinchonina  a Gelatina 

et  Fecula  differt,  quae  ex  Infuso  Gallarum 
praecipitatum  demittunt. 

R.  Decoctum  Cinchonae  praecipitatur  et 
Gelatina  et  Gallis ; etsi  una  saturetur,  altera 
solutione  tamen  de  novo  praecipitatur,  quod 
solutio  Gelatinae  non  faciat.  Fecula  in  aqua 
frigida,  et  in  Alcohole  insolubilis  est.  Prae- 
terea, Cinchonina  ad  spissitudinem  gelatinos- 
am assumendam  non  proclivis  est ; non  prae- 
cipitatur, ut  Gelatina  est,  Carbonate  Potassae ; 
in  Alcohole  solubilis  est,  dum  Gelatina  Alco- 
hole praecipitatur  ex  solutione  sua  ; et  ex  so- 
lutione aquosa  Tanninae  omne  non  demittere, 
quod  solutione  Gelatinae  praecipitari  potest. 

De  Ulmina. 

Q.  Quae  est  Ulmina  ? 

R.  Res  est  subnigra,  quae  ex  ulmi  cortice 
exudat,  aliisque  arboribus  etiam  producitur. 

Q.  Quae  sunt  ejus  proprietates  ? 

R.  Fractura  ejus  nitet  Gummi  similis;  pene 
insipida  est,  leniter  astringens,  inflammabilis, 
in  aqua  solubilis,  in  Alcohole,  et  iEthere  in- 
solubilis. 

Q.  Quid  accidit,  quum  Acidum  Nitricum 
guttatim  additur  solutioni  Ulminae  aquosae? 

R.  Gelatinosa  fit,  et  praecipitatum  fuscum 


DE  EMETINA. 


129 

cadit,  quod  in  Alcohole  solubile  est,  et  resinae 
proprietates  omnes  possidet.  Acidum  * Oxy- 
Muriaticum  idem  facit. 

Q.  Quae  causa  est,  qua  Ulmina  in  Resinam 
mutetur  ? 

R.  Acida  disjungi  videntur,  quibus  Ulmi- 
na Oxygenium  recipiat,  texturamque  firmiorem 
et  mutatam  acquirat. 

Q.  Nonne  Ulmina  affinitatem  maximam  pro 
Potassa  habet  ? 

R.  Ita ; affinitas  illa  fortis  ad  Carbonatem 
Potassae  jungendum,  et  post  eam  conjunction- 
em solutio  facilis  in  aqua,  proprietatem  Ulmi- 
nae  maxime  notabilem  indicant : namque  pura 
et  a Potass»  separata,  et  in  Alcohole  et  aqua 
parce  solubilis  esse  creditur. 

De  Emetina. 

Q.  Quae  est  Emetina  ? 

R.  Res  est  squamosa,  transparens,  et  subfus- 
ci  coloris,  ex  radice  Ipecacuanhae  extracta. 

Q.  Quo  modo  obtinetur  ? 

R.  Si  radix  Ipecacuanhae  in  JEthere  Sulphu- 
rico  digeratur,  materia  oleosa  odorata  solvitur  : 
si,  post  hoc,  eadem  radix  in  Alcohole  digera- 
tur,  et  Tinctura  ad  siccitatem  vaporet ; resi- 
duum in  aqua  digestum,  et  vaporatum,  Eme- 
tinam  praebet. 

Q.  Quae  sunt  proprietates  Emetinae  ? 

E.  Emetina  est  amara,  et  subacris  ; ad  tem- 
periem aquae  bullientis  non  mutatur,  ad  altio- 
rem  tumescit,  nigrescit,  et  disjungitur.  In 
aqua,  et  Alcohole  facile  solubilis ; Acido  Ni- 
trico  solvitur,  Gase  Oxido  Nitrico  evoluto, 
crystallos  Acidi  Oxalici  exhibet. 

Q.  An  Emetina  virtutem  emeticam  retinet  ? 

R.  Ita ; Vomitum  vehementem  excitat  in 
dose  unius,  vel  duorum  granorum. 

De  Aromate. 

Q.  De  MorphinA  antea  tractatum  est;  de 
Lignina  parum  quaerere  habemus,  namque 
existere  videtur  in  residuo  subere  post  forma- 
tionem Acidi  Suberiei,  et  proprietates  ejus  ad- 
huc a Chemicis  vix  exploratae  sunt : pauca 
igitur  colloqui  licet  de  Aromate  Vegetabilium, 
quid  est  Aroma  ? 

R . De  hoc  opiniones  variae  prolatae  sunt,  et 
incertum  est  quid  sit. 

R.  In  qua  parte  vegetabilium  continetur 
Aroma  ? 

R.  In  oleo  volatili  inesse  putatum  est ; mul- 
tae tamen  plantae  aquae,  sub  qua  immergun- 
tur, Aroma  suum  impertiunt,  etiamsi  calor  ap- 
plicatus non  satis  sit  ad  oleum  vaporandum. 

Praeterea,  olea  volatilia  aeri  exposita  multum 
odoris  amittunt,  quanquam  parum  olei  ipsius 
dissipetur. 

Q.  An  Aroma  igitur  oleo  volatili  plantarum 
attribuendum  est  ? 

R.  Hoc  oleum  in  aera  circumfluum  tempe- 
rie communi  caeli  diffunditur,  odoremque  mo- 
vet. Facultas  tamen  sensus  odoris  in  nobis 
excitandi  existere  in  materia  generum  varior- 
um videtur,  ut  in  Ammonia,  Sulphure,  &c. 

De  Principio  Acri. 

Q.  Quid  de  Principio  acri  plantarum  intel- 
1 igitur  ? 

R.  Est  illa  acritudo,  qua  cutis  humana  irri- 
tetur et  exulceretur. 

Q.  In  qua  conditione  plantarum  acritudo 
maxima  est  ? 

R.  Quaedam  vegetabilia  recentia,  sicuti  Scil- 
la maritima,  Colchicum  autumnale.  Arum  ma- 
culatum, &c.  hoc  principium  acerrimum  ha- 
bent : siccata  autem  multum  acrimoniae  aVnit- 
tunt ; dum  alias  virtutes  retinent. 

Q.  An  illud  principium  acre  ex  plantis  ab- 
strahatur ? 

R.  Ita  ; per  distillationem  aliae  plantae  acri- 
tudinem suam  aquae  ; aliae  per  digestionem  in 
aqua,  vel  in  Alcohole  liquori,  impertiunt. 

Q.  Quid  est  illud  principium  acre  ? 

R.  Quid  sit,  incertum  est ; nam  per  se  nun- 
quam paratum  est  ita,  ut  analysi  subjiciatur: 
non  inficiandum  est  tamen  tale  principium 
esse,  qualecunque  sit. 

De  Principio  Amaro. 

Q.  Quid  de  hoc  Principio  amaro  dicendum 
est  ? 

R.  Multa  vegetabilia,  sicuti  Gentiana,  Quas- 
sia,  & c.  amaritiem  fortissimam  possident : hoc 
principium  tamen  per  se  vix  obtineri  potest, 
ideoque  sub  forma  Extracti  vulgo  reducitur. 

De  Principio  Narcotico. 

Q.  Quid  de  hoc  Principio  memoratu  dignum 
est  ? 

R.  Principium  narcoticum  certe  in  quibus- 
dam plantis  existit ; quod  aquae  communicant 
per  distillationem,  vel  infusum,  vel  decoctum. 

Q.  In  qua  re  illud  principium  narcoticum 
niti  existimatur? 

R.  Quum  principium  narcoticum  aquae  per 
distillationem  datur,  in  Acido  Prussico  niti 
existimatum  est ; in  aliis  plantis  vero,  in  qui- 
bus Acidum  Prussicum  nunquam  detectum 

est,  principium  narcoticum  existit,  hinc  huic 
Acido  non  attribuendum  est. 

De  Alcalinis , Terris  et  Metallis  Vegeta- 
bilium. * 

Q.  Quae  Alcalinae  in  plantis  et  arboribus  de- 
tectae sunt  ? 

R.  Potassa  semper  partem  omnium  vegeta- 
bilium mediterraneorum ; Soda  omnium  al- 
garum, facit ; et  Morphina  in  papavere  somni- 
fero existere  videtur. 

Q.  Quae  Terrae  in  vegetabilibus  detectae 
sunt  ? 

R.  Calx,  Silica,  Magnesia,  et  Alumina. 

Q.  In  quibus  plantis  Calx  reperta  est  ? 

R.  In  omnibus  fere  vegetabilibus,  salsola 
soda  excepta,  calx  partem  format. 

Q.  In  quibus  Silica  continetur  ? 

R.  In  multis  plantis,  praecipue  graminibus , 
sicut  tritico,  hordeo,  avena,  &c.  Silica  partem, 
aut  totam  epidermidem  facit. 

Q.  In  quibus  praecipue  Magnesia  detecta 
est  ? 

R.  In  quibusdam  plantis  marinis,  praesertim 
in  fucis,  et  salsola  soda. 

Q.  In  quibus  Alumina  continetur  ? 

R.  In  graminibus  reperta  est  in  parva  quan- 
titate. 

Q.  Quae  Metalla  in  vegetabilibus  detecta 
sunt  ? 

R.  Ferrum,  et  Manganesium. 

Q.  In  quibus  Ferrum  existit  ? 

R.  Ferrum  in  multis  plantis  detectum  est, 
sed  praecipue  in  cineribus  Salsolae. 

Q.  In  quibus  Manganesium  repertum  est  ? 

R,  In  cineribus  Pini,  Calendulae,  Vitis, 
Quercus,  et  Fici. 


COLLOQUIUM  SEPTIMUM» 

DE  PHYSIOLOGIA  VEGETABILIUM. 

De  Germinatione. 

Q.  Quae  necessaria  sunt  ad  semina  germi- 
nanda ? 

R.  Ad  germinationem  producendam  calor, 
aer,  et  humor,  certum  ad  modum  prorsus  ne- 
cessaria sunt. 

Q.  Nonne  lux  etiam  germinationi  seminum 
favet  ? 

R.  Minime  vero ; lux  illi  processui  multum 
obstat,  hinc  semina  terra  teguntur,  vel  in  te- 
nebris aliter  ponuntur,  ut  libere  germinent. 

Q.  Quum  semina  in  terra  seruntur,  quid  ac- 
cidit ? 

R.  Semina  humorem  absorbent,  tument,  ra* 
diculam  deorsum  in  terram;  plumulam  sursum 
ad  caulem,  ramos,  et  folia  futura  formandum, 
protrudunt. 

Q.  Nonne  sunt  quaedam  partes  seminis  huic 
processui  destinatae  ? 

R.  Ita ; sunt  duae,  nempe  germen  vita  prae- 
ditum, et  plantae  futurae  rudimentum  ; et  co- 
tyledones ei  junctae,  quae  nutrimentum  primis 
diebus  germini  praebeant. 

Q.  Quo  processu  cotyledones  ita  mutantur, 
ut  germini  primo  nutrimentum  suppeditent  ? 

R.  Oxygenium  adesse  oportet,  quod  Carbo- 
nio  ex  cotyledonibus  junctum.  Acidum  Carbo- 
nicum  format  volumini  gasis  Oxygenii  con- 
sumpti aequale  ; vel  pars  hunioris  disjungi  po- 
test, et  Oxygenium  ejus  partim  Acidum  Car- 
bonicum  facere,  et  partim  simul  cum  Hydro- 
genio  in  cotyledones  seminis  transire : iis  mu- 
tationibus effectis,  Fecula , ex  qua  cotyledones 
praecipue  constant,  in  materiam  saccharinam 

convertitur,  quae  facile  fn  humore  solubilis  est, 
atque  nutrimentum  embryoni  plantae  minis- 
trat. 

Q.  An  germinatio  Acido  Carbonico  eget  ? 

R.  Non ; id  Acidum  evolvitur ; materia  sac- 
charina,  calor  modicus,  humor  haud  magnus, 
lucisque  absentia,  ad  incrementum  radiculae, 
plumulaeque,  sufficiunt. 

Q.  Nonne  et  Acidum  Carbonicum  et  lux  ad 
incrementum  plantarum  prorsus  necessaria 
sunt  ? 

R.  Id  Acidum  et  lux  germinationem  tar- 
dant, incrementum  vero  futurum,  post  supra 
terram  surrexerit,  multum  promovent. 

Q.  Quae  aliae  partes  plantae  sunt  ? 

R.  Caulis,  culmus,  aut  truncus,  qui  herbam 
fructificationemque  attollit ; rami,  folia,  et  flos. 

Q.  Quibus  vegetabilibus  nomina  diversa 
trunci  applicanda  sunt  ? 

R.  Caulis  foliosus  herbae;  culmus  saepius 
geniculatus  articulis  inanibus  gramini;  et  trun- 
cus arbori,  applicatur. 

Q.  Cui  usui  Rami  inserviunt? 

R.  Rami  basis  ligneae  novi  ordines  sunt, 
quibus  superficies  multo  amplior,  ad  folia, 
flores,  fructusque  proferenda  datur;  atque  viam 
facilem  inter  radicem  et  folia  aperiunt. 

Q.  Quid  de  Foliis  memoria  dignum  est  i 

R.  Figura  eorum  multiplex  est:  textura 
fibris  et  vasis  pulcherrime  conjunctis  instructa, 
in  utraque  superficie  membrana  tenui  tegitur: 
superficies  superior  plerumque  est  laevis,  niti- 
da ; inferior  aspera,  villosa,  aut  hirsuta. 

Q.  Quibus  functionibus  folia  perfunguntur? 

R.  Foliorum  superficies  inferior  vaporem 
aquosum,  Acidumque  Carbonicum  absorbet, 
atque  transpirationem  quoque  gerit : superior 
humorem  in  vasis  moventem  actioni  chemicae 
lucis  exponere,  et  materias  aeriformes  ex  dis- 
junctione chemica  humoris  fluentis  orientes 
emittere,  destinatur. 

Q.  Cui  usui  Flos  inservit? 

R.  Flos  ad  maturitatem  venit,  atque  semina 
fovet. 

Q.  Quae  ad  fructificationem  necessaria  sunt? 

R.  Septem ; calyx,  corolla,  stamen,  pistil- 
lum, pericarpium,  semen,  et  receptaculum. 

Q.  Quae  est  Calyx  ? 

R.  Tegmentum  est  exterius  floris  e cortice 
derivata,  cujus  sunt  species  septem,  valva  Fun- 
gi lacera ; calyptra  Musci  cucullata;  spatha  Pal- 
mae vaginata;  gluma  Graminis  saepius  bival- 
vis ; perianthium  plantae,  corollae  approxima- 
tum ; involucrum  plantae,  a flore  remotum, 
saepius  umbellae ; et  amentum  gemmaceum 
imbricatum,  commune. 

Q.  Quid  de  Corolla  observare  habes  ? 

R.  Corolla  tegmen  interius  floris  e libro 
est,  atque  monopetalosa,  vel  polypetalosa  dici- 
tur : illa  e tubo,  qui  in  calyce  includitur,  et  e 
limbo,  qui  expanditur,  constat ; haec  e laminis, 
quae  extra  calycem  apparent,  atque  ex  ungui- 
bus in  calyce  inclusis. 

Q.  Quae  sunt  formae  Corollae  monopetalosae 
magis  communes  ? 

R.  Est  campanulata,  infundibuliformis, 
hypocrateriformis,  rotata,  ringens,  et  per- 
sonata. 

Q.  Quae  formae  communes  Corollae  poly - 
petalosae  sunt  ? 

R.  Corolla  polypetalosa  est  cruciformis,  vel 
rosacea,  vel  papilionacea. 

Q.  Quid  est  Nectarium  ? 

R.  Nectarium  interdum  partem  corollae 
facit ; interdum  ei  annectitur ; et  mei  secer- 
nere destinatur. 

Q.  Quid  est  Stamen  ? 

R.  Stamen  viscus  exterius  e ligno,  pars 
masculina  est. 

Q.  Quibus  ex  partibus  stamen  constat 

R.  E filamento,  et  Anthera. 

Q.  Cui  usui  destinari  videntur  ? 

R.  Filamentum  ant heram  sustinet,  quae  ut- 
pote  summa  Pollen  in  cellulis  suis  continet. 

Q.  Cui  usui  Pollen  destinatur  ? 

R.  Pollen  in  sacculis  continetur,  qui  ventis 
dissipati,  in  partes  femininas  seu  stigmata 
semper  rosida  lati,  humescunt,  tumescunt,  et 
tandem  magno  impetu  rumpuntur,  quo  farina 
pollinis  undique  dispergitur ; partesque  fe- 
mineas, flores,  fructusque  producendi  capaces, 
reddit. 

Q.  Quid  est  Pistillum  ? 

R.  Pistillum,  olim  viscus  interius  e medulla 
ortum,  pars  feminea  est. 

Q.  Quibus  ex  partibus  Pistillum  componitur? 

R.  Ex  germine  fructfis  rudimento ; stylo  a 
germine  elevante  stigma,  intermedio ; et  e 
stigmate  rorido,  pubescente,  supremo,  constat. 

Q.  Quid  est  Pericarpium? 

R.  Pericarpium  germen  defloratum  semini- 
ferum fert,  interdum  deest ; varia  nomina  ex 
sua  figura  derivata  ei  imposita  sunt,  sicuti 
capsula,  siliqua,  legumen,  folliculus,  bacca, 
drupa,  pomum,  et  strobilus. 

Q.  Quid  de  Semine  notabile  est? 

R.  Semen,  ovum,  nova  planta  praegnans, 
deciduum,  tunicatum,  est ; atque  in  eo  mani- 
festa sunt,  hilum  cicatrix  umbilicalis ; cotyle- 
dones bibulae  placentam  uterinam  consti- 
tuentes ; et  corculum , novae  plantae  compen-  i!, 
dium,  connectens  cotyledones.  Pappus  in- 

terdum  coronat  semen ; trillus  interdum  id 
partialiter  includit. 

Q.  Quid  est  Receptaculum  ? 

R.  Receptaculum  est  basis  omnes  partes 
fructificationis  connectens.  Nominatur  re- 
ceptaculum, cum  calyx,  corolla,  et  stamina, 
solummodo  ei  annectuntur ; proprium  cum 
unus  flos  cum  fructu  ei  inseritur ; et  commune , 
cum  plures  flosculos  sessiles  sustentat. 

Q.  Quid  de  Cuticula  sive  Epidermide  ob- 
servare habes  ? 

R.  Epidermis  tenuis  et  transparens  tegmen 
externum  corticis  format,  fibris  varie  dispositis 
instructa,  ingressum  atque  egressum  humoris 
et  aeris  admittit ; interdum  ex  laminis  com- 
ponitur, et  distentionis  maximae  capax. 

Q.  Cui  usui  epidermis  inservit  ? 

R.  Epidermis  absorptionem  et  transpira- 
tionem  temperat,  partesque  internas  ab  injuriis 
aeris  defendit. 

Q.  Quid  est  Epidermidi  plantae  proximum  ? 

R.  Substantia  cellularis  sive  parenchy- 
matosa plerumque  coloris  viridis  praesertim 
in  foliis  ramisque,  sub  epidermide  inseritur. 
Haec  est  sedes  coloris,  et  foliorum  utroque 
latere  epidermide  tectorum  molem  componit. 

Q.  Quid  de  Cortice  notandum  est  ? 

R.  Sub  integumento  cellulari  Cortex  situs  est, 
in  plantis  aut  ramis  annum  unum  natis  ex  una 
lamina  constat,  in  majoribus  natu  ex  pluribus; 
quarum  intima  vocatur  liber:  in  hac  lamina 
solum  functiones  vitales  geruntur  pro  tempore. 
Cortex  e fibris  plurimis  ligneis  in  longitudin- 
em dispositis  constat. 

Q.  Nonne  virtutes  medicinales  in  Cortice 
multarum  plantarum  residunt? 

jR.  Ita;  in  laminis  ejus  ligno  proximis  in- 
venimus resinam,  tanninam,  oleum,  principium 
amarum,  et  caetera,  praecipue  deposita. 

Q.  Cum  cortex  submotus  est,  an  renovari 
potest  ? 

R.  Utraque  lamina  nova  cortici  interno 
addita  ultra  priorem  laminam  protrudit  sese, 
itaque  pars  decorticata  minor  minorque  fit, 
usque  dum  ex  toto  tegatur. 

Q.  Sub  Cortice  jacet  Lignum,  quae  textura 
ejus  est  ? 

R.  Lignum  e laminis  plurimis  ad  centrum 
vergentibus  constat,  et  rigiditatem  et  tenaci- 
tatem ex  fibris  ligneis  longitudinalibus  recipit; 
id,  quod  libro  proximum  est,  mollius  et  albi- 
dius est,  et  Alburnum  vulgo  nominatur  ; versus 
centrum  durius  perfectiusque  fit. 

Q.  Quo  modo  Lignum  laminas  novas  reci- 
piat ? 

R.  Multum  disputatum  est,  an  lignum  cor- 
ticem, an  cortex  lignum  producat : hodie  ta- 
men ab  experimentis  ingeniosis  praeter  dubi- 
um, lignum  libro  secerni  vel  deponi  convenit. 
Interdum  vero,  cortice  toto  remoto,  lignum 
materiam  gelatinosam  emittit  in  certis  punctis, 
quae  gradatim  se  dispergit  per  totam  ligni  su- 
perficiem, tandemque  novus  liber  facta  est, 
sub  quo  lignum  novum  cito  formatur. 

Q.  Quid  est  intra  lignum  ? 

R.  In  centro  ligni  Medulla  continetur, 
quae  in  radicibus  et  in  junioribus  plantis  nas- 
centibus, sub  forma  succi  spissi  est ; in  iisdem 
tamen  radicibus,  ramisque  maturis  et  firmis 
factis  medulla  valde  levis  et  cellulosa  fit:  inter- 
dum in  graminibus,  plantisque  umbelliferis  ca- 
vitas est,  quae  obtegitur  tunica  laevi  tenui  me- 
dullae. 

Q.  Quibus  functionibus  Medulla  perfungi- 
tur ? 

R.  Inter  physiologos  minime  constat,  quibus 
perfungatur  ; sedes  vitae,  fonsque  vegetationis 
existimata  est ; ab  aliis  ex  usu  nullo ; ab  aliis 
receptaculum  humoris  esse  ; veri  tamen  simi- 
lius est  medullam  vegetabilium,  ut  medullam 
spinalem  animalium,  irritabilitatem  sensum  que 
aliis  partibus  suppeditare  posse,  eoque  pluri- 
mum vigori  atque  saluti  plantae  conferre. 


VEGETABILIUM. 


143 


Q.  Quae  Vasa  humores  in  vegetabilibus  ve- 
hunt ? 

R.  Sunt  vasa  spiralia  seu  centralia , quae  suc- 
cum communem  e radicibus  recipiunt,  atque 
sursum  transmittunt ; et  vasa  revehentia , quae 
partim  in  laminam  novam  libri  et  partim  in 
novam  laminam  alburni  transeunt.  Nomina 
eorum  varia  sunt,  modo  lymphatica , quae  hu- 
morem vehunt  inter  fibras  ligneas  ; modo  pro- 
pria quae  secretiones  coloratas  continent,  et 
sub  libro  vel  epidermide  sita  sunt.  Utriculi 
seu  cellulae  in  radicibus,  cortice,  foliis,  et  flo- 
ribus sunt. 

Q.  Quum  vasa  spiralia  seu  lymphatica  suc- 
cum communem  (Anglice  sap ) ad  folia  sur- 
sum attulerunt,  quid  ibi  accidit  ? 

R.  In  superficie  eorum  superiore  nitida  et 
laevi  organa  peculiaria  sita  sunt,  quibus  magna 
copia  humoris  exhalatur. 

Q.  An  plantae  Acidum  Carbonicum  absor- 
bent ? 

R.  Ita  ; superficies  foliorum  inferior  id  ab- 
sorbet ; quod  vires  plantae  peculiares  sub  luce 
disjungunt;  Carbonium  ejus  retinetur,  et  in 
partem  sui  corporis  deponitur;  dum  Oxyge- 
nium  exhalatur. 

Q.  Quae  pars  Acidum  Carbonicum  disjun- 
gere existimatur  ? 

R.  Disjunctio  ejus  in  parenchymate  folio- 
rum accidere  reperta  est. 

Q.  Annon  plantae  aquam  absorbere  et  dis-? 
jungere  possunt  ? 

R.  Ita  ; superficies  foliorum  inferior  in  ple- 
risque  plantis,  superior  in  quibusdam,  humor- 
em absorbet : et  auxilio  radiorum  solis  faculta- 
tem ejus  aquae  disjungendae  possident,  cujus 
Hydrogenium  in  constitutionem  suam  recipi- 
unt, dum  Oxygenium  superfluum  exhalant. 

Q.  An  plantae  Oxygenium  absorbent  ? 


R.  Ita  ; in  tenebris  Oxygenium  ex  aere  ab- 


sorbent, atque  id,  quod  superfluum  sit  in  Aci- 
dum Carbonicum  convertunt,  hinc  partim  ori- 
tur calor  vegetabilis  ad  vitam  earum  tam  ne- 
cessarius. 

Q . Qui  fontes  sunt,  unde  calor  vegetabilium 
nativus  suis  operationibus  oriatur  ? 

R.  Disjunctio  Acidi  Carbonici  absorpti, 
qua  Carbonium  in  formam  solidiorem  tran- 
seat, eoque  Caloricum  evolvat.  Hydrogenium 
quoque  aquae  disjunctae,  in  constitutionem 
plantae  abiens,  solidius  fit,  Caloricumque  evol- 
vere potest : et  Oxygenium  ipsum  in  consti- 
tutionem plantae  receptum,  solidius  eradere 
potest,  atque  Caloricum  manifestum  reddere 
valet.  In  iis  rebus  disjungendis  capacitas 
earum  ad  Caloricum  retinendum  multum 

minuitur,  id  igitur  intra  plantam  in  circuitu 
«jus  humorum  evolvitur,  eique  calorem  na- 
tivum ministrat. 

Q.  Nonne  plantae  Nitrogenium  emittunt  ? 

R.  Ita;  aer  atmosphericus  in  aqua  absorpta 
existit,  cujus  Oxygenium  viribus  plantae  ab- 
strahitur, dum  ejus  Nitrogenium  simul  cum 
Acido  Carbonico  emittitur. 

Q.  Repete  mihi  breviter  e rebus  jam  dictis 
quas  functiones  interdiu,  quas  noctu,  folia  plan~ 
tarum  perficiant  ? 

R.  Tempore  diurno  folia  humorem  exha- 

lant ; Gas  Acidum  Carbonicum  absorbent ; et 
Oxygenium  emittunt : dum  nocturno,  hu- 

morem, et  Oxygenium  absorbent;  et  Gas 
Acidum  Carbonicum  emittii^it. 

Q.  Ex  iis  actionibus  nonne  succus  plantae 
proprius  operationibus  vasorum  plurimum  mu- 
tatur ? 

R.  Post  transpirationem  humoris,  et  ac- 
tionem aeris  et  lucis  in  succum  communem 
plantae  fluentem  per  materiam  parenchyma- 
tosam foliorum,  res  multae,  ut  gummi,  resina, 
oleum,  acidum,  et  caetera,  secernuntur ; atque 
in  cellulis  corticis,  aut  ligni,  aut  fructus,  de- 
ponuntur. 

Q.  Cui  usui  res  tam  multae  ad  plantas  ipsas 
inservire  existimantur  ? 

jR.  Res  diversae  plantis  diversis  peculiares 
sunt ; res  tamen  adeo  variae  in  eadem  planta 
haud  fiant : ea  vero,  quae  in  eadem  existunt, 
ad  nutrimentum  futurum  plantae,  pabulo  ex- 
terno defecto,  servari  existimantur,  modo  haud 
absimili  adipi  animali. 

Q.  Quae  res  motum  humoris  in  vasis  planta- 
rum promovent  ? 

R.  Irritabilitas  vasorum  insita,  quam  calor 
auget,  agitatio  ventorum,  et  attractio  capillaris 
et  vitalis  in  radicibus,  motum  humori  non  so- 
lum dant,  verum  etiam  promovent. 

Q.  Quid  colorem  viridem  plantis  dat  ? 

R.  Lux  disjunctionibus  conjunctionibusque 
chemicis  favet,  quibus  plantae  colorem  sibi 
proprium  ducant.  Hinc  folia  auxilio  lucis 
aquam  et  Acidum  Carbonicum  disjungunt, 
Oxygenio  evoluto,  dum  Carbonium  et  Hydro- 
genium  in  compositionem  partium  inflamma- 
bilium  plantae  ingrediuntur.  Haec  in  tene- 
bris accidere  non  possunt ; Oxygenium  igitur 
accumulatum,  et  Hydrogenium  deficiens,  plan- 
tam colore  solito  viridi  privant. 

COLLOQUIUM  OCTAVUM. 

DE  SYSTEMATE  PLANTARUM  SEXUALI. 

Q.  Quae  pars  fldris  masculina  est  ? 

R.  Stamina  sunt  organa  masculina,  quae 
Pollen  praeparant. 

Q.  Quae  pars  est  feminea  ? 

R.  Pistilla  sunt  organa  feminea,  quae  Pol- 
len recipere  destinantur. 

Q.  An  plantae  sunt,  quae  stamina  solum- 
modo habent  ? 

R.  Ita;  sunt  permultae,  quae Jlor  es  masculinos, 
id  est,  staminibus  instructos,  et  pistillis  desti- 
tutos,  ferunt. 

Q.  An  plantae  sunt  quoque,  quae  flores  Pis- 
tillis instructos  sine  staminibus  ferunt  ? 

R.  Ita ; flores  ejusmodi  appellantur  feminei. 

Q.  Nonne  sunt  plantae,  quae  flores  et  sta- 
minibus et  pistillis  instructos  ferunt  ? 

R.  Certe  plurimae ; quarum  flores  vocantur 
hermaphroditi,  quia  partes  masculeas  et  femi- 
neas simul  continent. 

Q.  An  flores  masculei,  et  flores  feminei  in 
eadem  planta  crescunt  ? 

R.  Ita ; ambo  interdum  in  eadem  arbore, 
ut  Quercu,  et  Corylo,  inveniuntur. 

Q.  An  flores  hermaphroditi,  et  flores  mascu- 
lei, vel  feminei  in  eadem  planta  unquam  cres- 
cunt ? 

R.  Ita ; interdum  in  eadem  planta,  inter- 
dum in  diversis,  inveniuntur. 

Q.  Quomodo  Systema  Sexuale  Linnaei 
componitur  ? 

R.  Componitur  e Classibus,  Ordinibus,  Ge- 
neribus, et  Speciebus. 

Q.  Quae  res  characteres  Classium  vigintl 
quatuor  constituunt  ? 

R.  Numerus,  proportio,  et  situs  staminum 
Classes  indicant. 

Q.  Quot  Classes  numerus  staminum  designat  ? 

R.  Primae  Classes  undecim. 

Q.  Quot  Classes  proportio  staminum  indicat  ? 

R.  Classem  decimam  quartam,  Didynamiam , 
declarat,  cujus  stamina  duo  longiora,  et  duo 
breviora  sunt:  proportio  etiam  Classem  deci- 
mam quintam,  Tetradynamiam,  designat ; cu- 
jus sex  staminum  quatuor  longiora,  et  duo  bre- 
viora sunt. 

Q.  Quot  Classes  situs  staminum  indicat  ? 

R.  Situs  Classem  decimam  sextam,  Mona - 

delphiam , ostendit ; in  qua  filamenta  staminum 
in  tubum  formantur : decimam  septimam,  Dia - 
delphiam  ; in  qua  stamina  in  duobus  fasiculis : 
decimam  octavam,  Polyadelphiam ; in  qua  sta- 
mina in  fasiculis  tribus  vel  puribus,  conjun- 
guntur. Situs  staminum  quoque  Classem  de- 
cimam nonam,  Syngenesiam,  designat ; nam  in 
hac  stamina  per  antheras  in  tubum  conjungun- 
tur; et  vigesimam,  Gynandriam , in  qua  stamina 
enascuntur  e pistillo,  vel  cum  eo  conjungun- 
tur. 

Q.  Ostende  mihi  modum,  quo  numerus,  vel 
proportio,  vel  situs  staminum,  classes  omnes 
diversas  dignoscat. 

R.  I.  Monandria  Stamen  unum  in  flore  her- 

maphrodito habet. 

II.  Diandria  Stamina  duo  in  flore  herma- 

phrodito habet. 

III.  Tri andria  Stamina  tria  in  flore  her- 

maphrodito habet. 

IV.  Tetrandria  Stamina  quaiuor  in  eodem 

flore  cum  fructu  habet. 

V.  Pentandria  Stamina  quinque  in  flore 
hermaphrodito  habet. 

VI.  Hexandria  Stamina  sex  in  flore  her- 
maphrodito habet. 

VII.  Heptandria  Stamina  septem  habet 

in  flore  hermaphrodito. 

VIII.  Octandria  Stamina  octo  habet  in  eo- 
dem flore  cum  pistillo. 

IX.  Enneandria  Stamina  novem  in  flore 

hermaphrodito  habet. 

X.  Decandria  Stamina  decem  in  eodem 
flore  habet. 

XI.  Dodecandria  Stamina  duodecim  ad 

novendecim  in  eodem  flore 
habet. 

XII.  Icosandria  Stamina  viginti  commun- 

iter, saepe  plura,  lateri 
calycis  interno  adnata. 

XIII.  Polyandria  Stamina  a viginti  ad 

mille  receptaculo  inserta 
in  flore  hermaphrodito 
habet. 

XIV.  Didynamia  Stamina  quatuor,  quorum 

duo  proxima  longiora 
sunt,  habet. 

XV.  Tetradynamia  Stamina  sex , quo- 
rum quatuor  longiora 
sunt,  duo  autem  opposita 
breviora,  habet. 

XVI.  Monadelphia  Stamina  per  filamenta 

sua  in  tubum  conjuncta 
habet. 

XVII.  Diadelphia  Stamina  per  filamenta  in 

duosfasiculos  connata  ha- 
bet. 

XVIII.  Polyadelphia  Stamina  filamentis  in 

tres  aut  plures  fasiculos 
coalita  habet. 

XIX.  Syngenesia  Stamina  antheris  in  cy- 
lindrum coalita  habet. 

XX.  Gynandria  Stamina  pistillo  insiden- 
tia, aut  cum  eo  annexa, 
habet. 

XXI.  Monoecia  Stamina  et  pistilla  in  flo- 

ribus diversis , i.  e.  flores 
masculinos,  et  femineos, 
in  eadem  planta,  habet. 

XXII.  Dioecia  Flores  masculinos , et  flores 

femineos  in  diversis  plan- 
tis habet. 

XXIII.  Polygamia  Flores  hermaphroditos , et 

masculeos , aut  femineos  in 
eadem  planta,  aut  in  di- 
versis, habet. 

XXIV.  Cryptogamia  flores  intra  fructum,  vel 

singulari  modo,  occultatos 
comprehendit. 

Q.  Cum  in  classe  quarta,  Tetrandria  ; et  in 
decima  quarta,  Didynamia  sint  stamina  qua- 
tuor,  quo  modo  unam  altera  dignosceres  ? 

R.  In  Tetrandria  stamina  in  longitudine  ae- 
qualia sunt;  in  Didynamia  vero  duo  stamina 
aliis  longiora. 

Q.  Quo  modo  classem  sextam,  Hexandriam  ; 
a decimi  quinta  Tetradynamia,  distingueres, 
quarum  in  utraque  sunt  stamina  sex  ? 

R.  In  Hexandria  stamina  sex  in  longitudine 
aequalia  sunt ; in  Tetradynamia  antem  quatuor 
stamina  aliis  duobus  longiora,  et  Corolla  est 
cruciformis . 

Q.  Quo  modo  Classem  duodecimam,  Icos- 
andriam , a decima  tertia,  nimirum  Polyandria , 
distinguere  potes  ; cum  utraque  stamina  vi- 
ginti,  vel  plura,  habeat  ? 

R.  In  Icosandria  Calyx  monophillosus  et 
concavus  est ; et  Corolla  uncis  suis  lateri  in- 
terno Calycis  inseritur  ; et  stamina  e latere  in- 
terno Calycis  enascuntur  : dum  in  Polyandria 
stamina  e Receptaculo  oriuntur,  vel  potius  in 
eo,  aut  in  basi  floris,  inseruntur. 

Q.  Quomodo  Classes  Monadelphia,  DiadeU 
phia , et  Polyadelphia  inter  se  facile  dignoscen- 
dae sunt  ? 

R.  In  Monadelphia , Calyx  est  perianthium. 
Corolla  pentapetalosa,  et  petala  cordiformia 
sunt;  et  filamenta  staminum  in  unum  corpus 
seu  fasiculum  conjunguntur:  in  Diadelphia , 
Calyx,  perianthium  monophillosum,  campanu- 
latus ; Corolla  papilionacea  et  inaequalis  est ; 
et  filamenta  staminum  in  duo  corpora , seufasi- 

culos,  concrescunt ; in  Polyadelphia , filamenta 

staminum  in  tria,  vel  plura  corpora , seu  /fl«- 
culos,  congreguntur. 

Q.  Quo  modo  distingueres  classem  decimam 
nonam,  Syngenesiam,  ab  iis  tribus  proximis  ? 

R.  In  hac  Syngenesia  antlierae  staminum 
concrescunt  in  forma  tubi ; et  flores  compositi 
sunt:  in  aliis  tribus  classibus  autem  jilamentci, 
et  non  antherae,  staminum  conjuncta  sunt. 

De  Ordinibus. 

Q.  Qua  methodo  Ordines  plantarum  in- 
dicantur ? 

R.  Numerus  Pistillorum  in  Classibus  primis 
tredecim  ordines  denotat:  si  flos  unum  pis- 
tillum habeat.  Ordo  vocatur  Monogynia  ; si 
duo,  Digynia ; si  tria,  Trigynia ; si  quatuor, 
Telragynia  ; si  quinque,  Pentagynia  ; si  sex, 
Hexagynia ; si  septem,  Heplagynia  ; si  de- 
cem, Decagynia  ; si  duodecim,  Duodecagynia  ; 
etsi  plurima  pistilla,  Polygynia. 

Q.  Qua  parte  Pistilli  ordo  plerumque  sumi- 
tur ? 

R.  Stylo,  aut,  si  stylus  desit,  Stigmate , ordo 
plantae  vulg6  denotatur. 

Q.  Quo  modo  Ordines  Classis  decimae  quar- 
tae, nempe,  Didynamiae  dignoscendi  sunt  ? 

R.  Seminibus  nudis,  vel  tectis ; in  hac  Cias- 

se  Ordines  duo  sunt,  primus,  Gymnospermia,  e 
seminibus  nudis ; et  alter  Ordo,  Angiospermia, 
e seminibus  in  vase,  vel  pericarpio,  derivatus. 

Q.  Quo  modo  Ordines  Classis  decimae  quin- 
tae, nempe,  Tetradynamiae , dignoscuntur  ? 

R.  Forma  fructus  ordines  ejus  duo  notantur  : 
primus  appellatur  Silicidosa ; et  secundus  Si* 
liquosa. 

Q.  Quo  modo  Ordines  designantur  in  classi- 
bus Monadelphia , Diadelphiat  et  Polyadelphia  ? 

R.  Numero  staminum  in  singulis  fasieulis 
Ordines,  Triandria,  Pentandria,  Hexandria, 
Octandria,  &c.  ducuntur. 

Q.  Unde  sumuntur  Ordines  Syngenesiae  ? 

R.  Ordines  quinque  hujus  Classis  flosculis 
cognoscuntur ; primus  Ordo,  Polygamia  ae- 
qualis appellatur,  in  quo  omnes  flosculi  her- 
maphroditi sunt,  vel  staminibus  et  pistillis  in- 
structi ; secundus,  Polygamia  superflua , in  quo 
alii  flosculi  hermaphroditi,  alii  feminei  solum  ; 
tertius,  Polygamia  frustranea,  in  quo  quidam 
flosculi  hermaphroditi,  quidam  neutri ; quar- 
tus, Polygamia  necessaria , in  quo  nonnulli  flos- 
culi masculini,  et  reliqui  feminei ; et  quintus, 
Polygamia  segregata , in  quo  omnis  flosculus 
Calycem  proprium  Calyce  generali  inclusum 
habet. 


CLASSIUM.  15*! 

Q.  Quo  modo  Ordines  formantur  in  Classi- 
bus, Gynandria , Monoecia , Dioecia  ? 

R.  Numero  staminum  Ordines  earum  for- 
mantur. 

Q.  Quo  modo  Ordines  formantur  in  Poly- 
gamia  ? 

R.  Classis  Polygamia  Ordines  tres  compre- 
hendit ex  more  duarum  Classium  proxime 
praeeuntium  institutos,  Monoeciam , nimirum, 
in  quo  flores  hermaphroditi,  vel  flores  mascu-* 
lini,  vel  flores  feminei,  in  eadem  planta  nascun- 
tur ; Dioeciam,  in  quo  flores  illi  diversi  in 
plantis  duabus  separatis  crescunt ; et  Trioeci- 
am,  in  quo  illi  tres  flores  diversi  in  tribus  se- 
paratis plantis  apparent. 

Q.  Quo  modo  Classis  Cryptogamia  Ordines 
suos  quinque  constituit  ? 

R.  Ordo  primus,  nempe  Filices,  fructifica- 
tione in  dorso,  summitate  aut  prope  basin  folii, 
seu  frondi9,  denotatur : secundus,  Musci , foliis 
separatis,  et  saepe  caule,  et  calyptra  designa- 
tur : tertius,  Hepaticae,  folium  et  caulem  junc- 
ta frondem  facientia  habet,  capsulae  tamen 
per  operculum  non  patent,  ut  Musci : quar- 
tus, Algae,  frondem  habet,  cuju9  in  substan- 
tia, aut  in  receptaculo  peculiari,  semina  insi- 
dent : et  quintus.  Fungi,  nulla  folia,  et  fructi- 
ficationem in  substantia  carnosa,  habet. 

De  Generibus. 

Q.  Quomodo  Genera  constituuntur  ? 

R.  Indicia  Generum  peculiaria  e floribus,  et 
fructibus  derivantur.  . 

Q.  Quot  characteres  Generum  dati  sunt  ? 

R.  Tres  a Linnaeo  dati  sunt,  nempe,  fac~ 
tilii,  essentiales,  et  naturales. 

Q.  Quid  significat  character  factitius  ? 

R.  Eo  charactere  Genera  in  eodem  ordine 
congregata  discernuntur. 

Q.  Quid  significat  character  essentialis  ? 

R.  Hoc  charactere  Genus  peculiare  ab  om- 
nibus aliis  ejusdem  ordinis  naturalis  distingui- 
tur. 

Q.  Quid  significat  character  naturalis  ? 

R.  Hic  character  ad  usum  vix  redigi  po- 
test ; nam  animum  ad  indicia  maximi  momen- 
ti non  vertit. 

Q.  Quo  modo  igitur  genus  constitures  ? 

R.  Vegetabilia  omnia,  quae  in  partibus  fruc- 
tificationis consentiunt,  congregando.  Genus 
constituimus. 

Q.  An  ulla  pars  fructificationis  adeo  con- 
stans est,  ut  fides  ei  ponatur  ad  Genera  forman- 
da? 

R.  Non  : omnis  enim  pars  subinde  variata 

est : hinc  in  quibusdam  Generibus  una  pars 
fructificationis,  in  aliis  aliae  partes,  notam  cha- 
racteristicam  constituunt : nihil  certi  dicere 
habemus,  nisi  ad  Genera  ipsa  diversa  investi- 
ganda descendamus,  quod  nos  longius  duceret. 


De  Speciebus. 

Q.  Quibus  notis  Species  diversae  discrimi- 
nandae sunt  ? 

R.  Notas  Classis,  Ordinis,  et  Generis,  plan- 
tae singulae  exhibent,  sub  quibus  ponuntur ; 
et  praeterea  unum,  alterumve  characterem  sibi 
peculiarem,  quo  Species  discriminetur,  conti- 
nent. 

Q.  Quis  character  plerumque  species  deno- 
tat ? 

R.  Characteres  specierum  partim  de  notis 
characteristicis  Classis,  partim  Ordinis,  et  par- 
tim Generis,  pendent ; et  ipsi  adeo  varii  sunt, 
ut  non  in  nobis  est  characteres  praecipuos  spe- 
cierum indicare  sine  divertendo  longius  a pro- 
posito nostro. 


p 

COLLOQUIUM  NONUM. 


DE  PLANTIS  MEDICIS  IN  CLASSIBUS  SIBI  PROPRIIS. 

Q.  Quae  plantae  medicae  in  Classe  Monan- 
dria  comprehenduntur  ? 

jR.  In  classe  Monandria,  et  Ordine  Mo - 
nogynia,  Amomum  Repens,  et  Amomum  Zin- 
giber sunt. 

Q.  Quae  generaliter  de  Amomo  Repenie  me- 
moria digna  sunt  ? 

R.  Semina  Amomi  Repentis  in  pulverem 
redacta,  saepe  cum  Amaris,  aut  Purgantibus 
conjuncta  stimulum  aromaticum  ventriculo 
gratum  adversus  flatum  in  dose  sex,  vel  octo, 
granorum  praebent : Tinctura  Amomi  Repen- 
tis ad  drachmas  duas  pro  dosi  in  unciis  duabus 
aquae  pro  stimulo  sumatur. 

Q.  Quae  de  Amomo  Zingibere  notanda  sunt  ? 

R.  Planta  in  India  vel  Orientali,  vel  Occi- 
dentali crescit ; radix  ejus  in  usu  est  in  pulve- 
rem redacta,  cujus  grana  octo,  vel  decem,  pro 
stimulo  grato  sumantur ; vel  Syrupus  Zingi- 
beris ad  unciae  dimidium ; vel  Tinctura  ejus 


IN  MONANDRIA,  ET  DIANDRIA.  ' 159 

ad  drachmas  duas  pro  dosi  in  debilitate  ventri- 
culi. 

\ 

Q.  Quae  plantae  medicae  sunt  in  Classe 
Diandria?  , 

R.  In  Classe  Diandria,  et  Ordine  Monogynia, 
sunt  Olea  Europaea,  Rosmarinus  Officinalis, 
et  in  Ordine  Trigynia  Piper. 

Q.  Quae  de  Olea  Europaea  memoria  digna 
sunt  ? 

R.  Oleae  in  partibus  Europae  australibus, 
et  in  Africa,  producuntur,  praecipue  pro  oleo, 
quod  expressione  praebent. 

Q.  An  Oleum  Europaeum  intrinsecus  vel  ex- 
trinsecus usurpatur  ? 

R,  In  ventriculum  contra  vermes,  vel  acria 
venena,  ad  drachmas  sex,  vel  unciam,  pro  do- 
si sumatur ; extrinsecus  vero  in  unguentis  et 
linimentis  saepius  usurpatur. 

Q.  Quae  de  Roremarino  OJjicinali  notanda 
sunt  ? 

R.  In  partibus  Europae  australibus,  et  in 
hortis  nostris  Rosmarinus  Officinalis  culta  est. 
Oleum  ejus  in  usu  est,  ut  stimulus  externe, 
vel  interne  in  dosi  quatuor  vel  sex  guttarum. 

Q.  Quae  de  Pipere  observanda  sunt  ? 

R.  Piper  in  Medicina  raro  in  usu  est ; in 

condimentis  vero,  et  in  arte  coquinaria  multo 
saepius  usurpatur. 

Q.  Quae  Plantae  medicae  in  Classe  Trian- 
dria  sunt  ? 

R.  In  Classe  Triandria  et  Ordine  Mono- 
gynia,  sunt  Valeriana  Officinalis,  Crocus  Sativ- 
us, Iris  Florentina  ; in  Ordine  Digynia,  Sac- 
charum  Officinarum,  et  Triticum  hybernum. 

Q.  Quae  de  Valeriana  Officinali  observas  ? 

jR.  Valeriana  Officinalis  communis  planta 
est;  radix  ejus,  in  forma  Pulveris  ad  drach- 
mae .dimidium,  Infusi  ad  drachmas  duas,  Tinc- 
turae ad  drachmas  tres,  pro  dosi  bis  terve  in 
die  contra  morbos  Generis  Nervosi,  utilissima 
est. 

Q.  Quae  de  Croco  sativo  dicenda  sunt  ? 

R.  Crocus  saiivus  in  hortis  nostris  colitur,  et 
satis  communis  est : Stigmata  Pistillorum  ma- 
ne carpuntur ; et  sub  umbra  siccantur  ad  us- 
um. Crocus  leniter  aromaticus  et  stimulans 
est ; Tinctura  ejus  et  Syrupus  praecipue  in 
usu  sunt : ad  colorem  rebus  dandum  plerum- 
que hodie  usurpatur. 

Q.  Quae  dicis  de  Iride  Florentina  ? 

R.  Iris  Florentina  in  medicina  hodie  vix 
usurpatur,  vulgo  pro  pulchris  floribus,  et  ju- 
cundo odore  radicis  siccati,  in  hortis  colitur. 

Q.  Quae  de  Saccharo  Officinarum  observas  ? 

R.  Arundo  Saccharifera  in  India  Orientali 
et  Occidentali  crescit;  succus  ejus  Saccharum 
imprimis  gratum  nutriensque  praebet,  de  quo 
mentionem  antea  fecimus. 

Q.  Quae  de  Tritico  hyberno  memoria  digna 
sunt  ? 

R.  Triticum  Hybermim  semina  farinacea  fert, 
quae  siccata  et  trita  in  farinam,  panem  nobis 
communem  praebent. 

Q.  Quae  plantae  medicae  in  Classe  Tetran- 
dria  continentur  ? 

R.  In  Classe  Tetrandria,  et  Ordine  Mo - 
nogyniaf  sunt  Rubia  Tinctorum,  et  Dorstenia 
Contrayerva. 

Q.  Quae  de  Rubia  Tinctorum  dicenda  sunt  ? 

R,  Rubia  Tinctorum  communis  est  in  Bri- 
tannia ; ejus  radix  interdum  in  usu  est  in  for- 
ma Pulveris  ad  semidrachmam  ter  in  die  pro 
dosi.  Multo  saepius  in  arte  tinctoria  usurpa- 
tur. 

Q . Quae  de  Dorstenia  Contrayerva  observa- 
tione digna  sunt  ? 

R.  Dorstenia  Contrayerva  in  America  au- 
strali, et  insulis  Caribaeis  crescit : radix  ejus  in 
pulverem  redacta  exhibeatur  ad  semidrach- 

mam  pro  dosi  bis  terve  in  die,  leniter  corpus 
humanum  stimulat,  atque  diaphoresin  movet. 

Q.  Quae  plantae  medicae  in  Classe  Pentan- 
dria  continentur  ? 

R . In  Pentandria,  et  Ordine  Monogynia , 
sunt  Hyoscyamus  Niger,  Atropa  Belladonna, 
Nicotiana  Tabacum,  Datura  Stramonium, 
Strichnos  N ux  V om  ica,  Capsicum  Annuum,  Cin- 
chona  Officinalis,  Anchusa  Tinctoria,  Spigelia 
Marilandica,  Callicocca  lpecacuanha,  Convol- 
vulus Jalapa,  Convolvulus  Scammonia,  Rham- 
nus Catharticus ; in  Ordine  Digynia,  Gentia- 
na Lutea,  Conium  Maculatum,  Ferula  Assa- 
foetida,  JBubon  Galbanum,  Carum  Cami,  Cori- 
andrum Sativum,  Pimpinella  Anisum,  Angeli- 
ca Archangelica ; in  Ordine  Trigynia,  Rhus 
Toxicodendron  ; et  in  Ordine  Pcntagynia,  Lin- 
um Usitatissimum. 

Q.  Quae  de  Hyoscyamo  Nigro  observas  ? 

R.  Hyoscyamus  Niger  communis  est  in  ar- 
vis. Folia  ejus  in  usu  sunt  ad  Extractum,  vel 
Tincturam  faciendum  ; Extracti  grana  tria  vel 
quatuor  ; Tincturae  drachma  pro  dosi  exhi- 
beatur ad  somnum  inducendum,  vel  dolorem 
mitigandum, : ubi  Opium  minus  gratum  est 
quibusdam  aegris. 

Q.  Quae  de  Atropa  Belladonna  notabilia 
sunt  ? 

R.  Atropa  Belladonna  satis  communis  est ; 
virtutes  Narcoticas  fortissimas  habet.  Extrac- 
tum e foliis  in  usu  est  raro  ad  granum  unum 
alterumve  pro  dosi  ad  irritabilitatem  Generis 
Nervosi  mitigandam:  Infusum  ejus  pupulas 
oculorum  dilatat,  irritabilitatem  vero  minuit. 

Q.  Quid  de  Nicotiana  Tabaeo  observare 
habes  ? 

R . Nicotiana  Tabacum  in  America  commu- 
nis est,  et  vulgo  ut  luxuria  usurpatur  ; Infus- 
um foliorum  ejus  utile  fuit  in  dosibus  parvis 
et  repetitis,  ut  diureticum  ; Vinum  Nicotianae 
Tabaci  ad  guttas  triginta  pro  dosi  ad  eundem 
effectum  producendum  in  Hydrope  exhibitum 
est. 

Q.  Quae  de  Datura  Stramonio  dicere  habes  ? 

R . Datura  Stramonium  in  America,  aliisque 
regionibus  montanis  siccisque,  crescit.  Folia 
ejus  in  pulverem  redacta,  ad  grana  tria  vel 
quatuor  pro  dosi  in  affectionibus  spasmodicis 
exhibeantur;  fumi  eorum  adversus  Asthma 
hodie  in  os,  et  partim  etiam  in  pulmones,  tra- 
huntur, et  saepe  cum  commodo. 

Q.  Quid  de  Strichno  Nuce  Vomica  dicis  ? 

R.  Strichnos  Nux  Fornica  in  India  Orientali 
crescit ; semina  ejus  in  pulverem  redacta  ad 

grana  sex  vel  decem  in  Pyrosi,  et  in  febribus 
Intermittentibus,  exhibita  sunt ; raro  tamen  in 
usu  est. 

Q.  Quae  de  Capsico  Annuo  notatu  digna 
sunt  ? 

R.  Capsicum  Anttuum  in  India  et  Orientali 
et  Occidentali  indigenum  est,  in  hortis  nostris 
quoque  crescit:  baccae  ejus  officinales  sunt, 
cum  siccatae  et  in  pulverem  tritae  ad  grana 
quinque  in  debilitate  ventriculi  subinde  su- 
mantur. Pulveris  granum  ad  aquae  unciam 
bullientis  gargarisma  utile  facit.  Vulgd  in 
u&u  est,  ut  condimentum. 

Q.  Quae  de  Cinchona  Officinali  maxime  no- 
tabilia sunt  ? 

R.  Cincliona  Officinalis  in  America  australi 
crescit,  in  autumno  arbor  cortice  suo  spoliatur, 
qui  cito  siccatur  ad  usum.  Pulvis  corticis  ad 
drachmam  ; Infusum,  et  Decoctum  ad  uncias 
duas ; Extractum  ad  grana  quindecim ; Tinc- 
tura ad  drachmas  sex,  pro  dosi  sumatur. 

Q.  Quid  de  Anchusa  Tinctoria  notabile  est  ? 

jR.  Anchusa  Tinctoria  Europae  indigena  est, 
pro  colore  purpureo  ejus  corticis  colitur,  et  ad 
olea,  linimenta,  et  unguenta  coloranda  utilis 
est. 

Q.  Quid  de  Spigelia  Marilandica  dicis  ? 

R,  Spigelia  Marilandica  in  America  septen- 

trionali  crescit,  radix  ejus  in  pulvere  contra 
vermes  intestinorum  ad  semidrachmam  pro  do- 
si  exhibita  est ; alvum  ducit. 

Q.  Quae  de  Callicocca  Ipecacuanha  memo- 
ria digna  sunt  ? 

R.  Callicocca  Ipecacuanha  in  locis  umbrosis 
regionis  Brazil,  et  Peru,  in  America  australi 
crescit.  Radix  ejus  in  usu  est.  Pulvis  radicis 
ad  scrupulum  pro  dosi  vomitionem  excitat,  in- 
terdum alvum  purgat ; ad  grana  quatuor  vel 
sex  omni  tertia  hora  diaphoresin  movet,  atque 
expectorati on em  promovet.  In  dosi  grani  un- 
ius pro  Tonico  exhibita  est. 

Q.  Quae  de  Convolvulo  Jalapa  memoratu 
digna  sunt  ? 

R.  Convolvulus  Jalapa  Americae  australis 
indigena  est;  radix  ejus  in  usu  est.  Pulveris 
grana  viginti  quinque  vel  triginta  pro  purgan- 
te ; Tinctura  ejus  ad  drachmas  sex  pro  dosi 
alvum  ducere  sumatur : Jalapae  pars  una  cum 
Super-Tartratis  Potassae  partibus  duabus  pul- 
verem Jalapae  compositum  facit,  cujus  drach- 
ma alvum  facile  ducit. 

Q.  Quid  de  Convolvulo  Scammonia  dicen- 
dum est  ? 

R.  Convolvulus  Scammonia  in  Syria,  Mysia, 
et  Cappadocia  crescit.  * Succus  plantae  e vul- 
nere radicis  effunditur,  qui  radiis  solis  siccatus. 

Scammonia  vera  est : Pulvis  Scammoniae  ad 
grana  quinque  vel  sex  alvum  purgat. 

Q.  Quid  de  Rhamno  Cathartico  observas  ? 

R.  Rhamnus  Catharticus  in  nostris  sepibus 
communis  est : cujus  baccae  succum  praebeat, 
qui  ad  unciam  alvum  vehementer  purgat ; ho- 
die tamen  raro  in  usu  est. 

Q.  Quae  de  Gentiana  Lutea  maxime  notabi- 
lia sunt  ? 

R.  Gentiana  Lutea  in  montibus  Europae, 
praesertim  in  Alpibus,  Pyrenaeis,  et  Appen- 
ninis  communis  est : radix  ejus  siccata  amaris- 
sima omnium  in  usu  medico  est,  ut  tonicum 
medicamentum  ; Pulvis  ad  scrupulum  pro  do- 
si  bis  terve  in  dies  exhibeatur  ; Infusum  vero 
saepius  ad  unciam  cum  multa  aqua  pro  dosi 
usurpatur. 

Q.  Quid  de  Conio  Maculato  observare  ha- 
bes ? 

R.  Conium  Maculatum  in  locis  umbrosis  et 
humidis  vulgo  crescit : folia  ejus  siccata  cele- 
riter sub  umbra  in  pulverem  redacta  ; vel  Ex- 
tractum ex  recentibus  foliis  paratum,  virtutes 
Narcoticas  fortes  possidet.  Foliorum  grana 
quinque  in  pulvere,  dosi  paulatim  aucta  ad 
scrupulum,  bis  terve  in  die  ad  tumores  glan- 
dularum dissipandos  maximo  cum  commodo 


; ; 


IN  PENTANDRIA.  l6j 

exhibeantur  : grana  duo  vel  tria  Extracti  pro 
dosi  cum  eodem  consilio  administrentur. 

Q.  Quae  de  Ferula  Assafoetida  in  memoria 
tenenda  sunt  ? 

R.  Ferula  Assafoetida  in  Persia  praecipue 
crescit ; ex  plantis  saltem  quatuor  annos  natis 
Gummi-Resina  hoc  modo  obtinetur,  quum  fo- 
lia decidere  incipiunt,  caulis  detorquetur,  et, 
terra  e parte  radicis  superiore  remota,  trans- 
verse secatur  radix,  qua  succus  effunditur,  qui 
colligitur,  et  aere  et  sole  spissatur  ; sectio  alia 
post  aliam  eo  modo  fit,  donec  succus  fluere 
cesset.  Assafoetida  sub  forma  Pilularum  ad 
grana  decem.  Tincturae  ad  unciae  dimidium, 
pro  dosi  exhibeatur,  ut  Antispasmodicum  effi- 
cacissimum  in  morbis  Generis  Nervosi. 

Q.  Quae  de  Bubone  Galbano  notanda  sunt  ? 

R.  Bubon  Galbanum  Africae  indigenum  est, 
paululum  supra  terram  transverse  incisum,  ef- 
fundit succum  lacteum,  qui  spissescit,  et  Gum- 
mi-Resina est  in  usu  medico.  Usurpetur  sub 
forma  Pilularum  ad  grana  decem  vel  quinde- 
cim, Emulsionis  ad  drachmas  duas,  pro  dosi 
bis  terve  in  die  contra  morbos  spasmodicos. 

Q.  Quid  dicis  de  Caro  Carui  ? 

R.  Camm  Carui  in  hortis  nostris  commune 
est,  coliturque  pro  oleo  ejus,  quod  utilis  stirau- 

lus  est  in  dosibus  guttarum  sex,  vel  decem,  ad 
flatum  ventriculi  et  intestinorum  expellendum. 

Q.  Quid  de  Coriandro  Sativo  observas  ? 

R.  Coriandrum  Sativum  partium  Europae 
australium  indigenum,  semina  rotunda  fert, 
quae  stimulum  gratum  ventriculo  dant,  et  fere 
Cassiae  Sennae  praeparationibus  miscentur. 

Q.  Quid  de  Pimpinella  Aniso  dicis  ? 

R.  Pimpinella  Anisum  in  Crete,  Syria,  aliis- 
que  regionibus  orientalibus,  et  in  Europa  quo- 
que, crescit.  Semina  ejus  oleum  volatile  prae-  I 
bent,  quod  stimulum  ventriculo  jucundum  dat  I 
ad  flatum  expellendum. 

Q.  Quid  de  Angelica  Archangelica  dicis  ? 

R.  Angelica  Archangelica  in  regionibus  Al- 

pinis ad  ripas  fluviorum  crescit ; radix,  caulis, 
folia,  et  semina  ejus,  odorem  aromaticum  emit-  I • 
tunt,  saporem  subamarum  calidum  praebent.  I r 
Radix  tamen  siccata  stimulum  aromaticum  I p 
utilem  ventriculo  dat ; hodie  vero  vix  in  usu  I c< 
est.  I ej 

Q.  Quid  de  Rho  Toxicodendro  observas? 

R.  Rhus  Toxicodendron  Americae  septen-  I oer 

trionalis  indigena  est.  Folia  ejus  siccata  in 
pulverem  trita  ad  granum  bis  terve  in  die  ad-  I ^ 
versus  Paralysin  exhibita  sunt : raro  tamen  in  I ^ 
usu  est.  I ^ 

Q-  Quid  de  Lino  Usitatissimo  dicis? 


IN  HEXANDRIA. 


169 


R.  Linum  Usitatissimum  ubique  crescit  in 
arvis  nostris : semina  ejus  oleum  in  Linimen- 
tis et  Emplastris  usurpatum  praebent ; emol- 
lientia et  demulcentia  sunt ; hinc  Infusum  se- 
minum Lini  in  Ardore  Urinae,  in  doloribus 
Nephriticis,  et  in  aliis  conditionibus  irritatis 
canalis  intestinorum  utilissimum  est. 

Q.  Quae  plantae  medicae  sunt  in  Classe 
Hexandria  ? 

R.  In  Classe  Hexandria  et  Ordine  Mono - 
gynia  sunt  Allium  Sativum,  Scilla  Maritima,  et 
Aloe  Spicata. 

Q.  Quae  de  Allio  Sativo  notabilia  sunt  ? 

R.  Allium  Sativum  in  Italia,  et  Sicilia  indi- 
genum est,  in  nostris  hortis  quoque  commune ; 
radix  ejus  bulbosa  odorem  ingratum  et  sapo- 
rem acrem  et  calidum  edit : extrinsecus  cor- 
pori applicatum  stimulat,  rubefacit,  et  exul- 
cerat ; intrinsecus  systema  plurimum  stimulat, 
ejusque  secretiones  varias  promovet. 

Q.  Quae  de  Scilla  Maritima  in  memoria  te- 
nenda sunt  ? 

R.  Scilla  Maritima  Hispaniae,  Siciliat, 
Americae  septentrionalis  indigena  est ; radix 
bulbosa  est  amarissima,  et  accerrima,  cutem 
vehementer  stimulat,  et  etiam  exulcerat ; in- 
terne Pulveris  Scillae  Maritimae  granum  un* 

um  vel  duo  simul  cum  aromatico  pulvere  Cin- 
namomi, vel  in  forma  pilulae,  mane  et  vespere, 
secretionem  muci  bronchiorum  praecipue  pro- 
movet, et  urinam  quoque  copiosiorem  reddit ; 
hinc  in  affectionibus  pectoris,  et  in  Hydrope, 
diu  famam  suam  merito  tenuit.  Tinctura  ejus 
ad  drachmam,  et  Acetum  quoque  ad  drach- 
mam ; Syrupus  ejus  ad  semunciam  ; et  Oxy- 
mel  Scillae  ad  drachmas  duas  tresve,  pro  dosi 
ter  quaterve  in  die  repetenda,  iisdem  consiliis 
respondent. 

Q.  Quae  de  Aloe  in  memoria  tenere  debe- 
mus ? 

Ii.  Aloe  in  regionibus  calidis  indigena  est, 
praecipue  in  insula  Socotora,  et  in  Continenti 
terra  prope  ad  Promontorium  Bonae  Spei,  et 
in  insula  Barbadensi,  communis  est.  Extrac- 
tum e succo  vel  sponte  fluente,  vel  expresso  e 
foliis  fit,  cujus  grana  sex  vel  octo  vespere  in 
forma  pilulae  alvum  movent ; Pilularum  in 
Pharmacopoeia  Edinensi  grana  decem,  vel 
quindecim  pro  dosi  vespere  plerumque  suffi- 
ciunt : cum  aliis  rebus  saepe  componitur,  si- 
cuti,  in  pilulis  una  cum  Assafoetida,  Colocyn- 
thide, Myrrha,  Zingibere;  in  pulvere  simul 
cum  Canella  Alba,  Guaiaco,  et  Cinnamomo. 
Tinctura  Aloes  ad  drachmas  sex,  vel  unciam, 
pro  dosi  indies  in  Retentione  Mensium,  aliis- 

que  malis,  commodo  cum  multo  saepe  exhibe- 
tur; Tinctura  Aloes  iEtherea  ad  semunciam 
in  morbis  spasmodicis  utilis  est;  Vinum  ejus 
ad  drachmas  sex  eisdem  respondet. 

Q . Quae  plantae  medicae  in  Heptandria 
sunt  ? 

R.  In  Classe  Heptandria,  et  Ordine  Mo - 
nogynia  est  .Esculus  Hippocastanum. 

Q.  Quid  de  iEsculo  Hippocastano  notan- 
dum est  ? 

R . TEsculus  hippocastanum  in  partibus  Asiae 
septentrionalibus  indigenus  est;  crescit  etiam 
facile  in  arvis  nostris ; semina  ejus  farinacea 
sunt,  et  cibos  hominibus  bestiisque  praebent ; 
Cortex  ejus  amarus  et  astringens  est,  et  pro 
Cinchona  interdum  praescriptus. 

Q.  Quae  plantae  medicae  sunt  in  Classe  Oc- 
tandria  ? 

R . In  Classe  Octandria,  et  Ordine  Mono - 
gynia,  Amyris  Opobalsamum,  Daphne  Mezer- 
eum,  et  in  Ordine  Trigynia , Polygonum  Bis- 
torta. 

Q.  Quae  de  Amyride  Opobalsamo  notabilia 
sunt? 

R.  Amyris  Opobalsamum,  seu  Gileadensis,  in 
Asia  prope  mare  rubrum  crescit,  succum  ef- 

fundit,  qui  spissescit,  et  Balsamum  Gileadense 
est;  quod  systema  calefacit  stimulatque  ad 
drachmam  pro  dosi. 

Q.  Quae  de  Daphne  Mezereo  utilia  sunt  ? 

R.  Daphne  Mezereum  communis  est  in  Eu- 
ropa; cortex  ejus  calidus,  stimulans,  et  acris 
est ; in  Decocto  usurpatur  in  quibusdam  mor- 
bis cutis ; cujus  Decocti  unciae  duae  vel  tres 
bis  terve  in  die  sumantur. 

Q.  Quid  de  Polygono  Bistorta  observandum 
est  ? 

R.  Polygonum  Bistorta  in  nostris  humidis 
pratis  vulgo  crescit ; radix  ejus  virtutem  as- 
tringentem fortem  possidet,  ideoque  in  Hae- 
morrhagiis  utilis  est  ad  semidrachmam'  pulve- 
ris pro  dosi ; Decoctum  ejus  ad  lavandas  gin- 
givas spongiosas,  et  ulcera  maligna,  utilissi- 
mum est. 

Q.  Quae  plantae  medicae  in  Classe  Ennean- 
dria  continentur  ? 

R.  In  Classe  Enneandria,  et  Ordine  Mo- 
nogynia , sunt  Laurus  Cinnamomum,  Laurus 
Cassia,  Laurus  Camphora,  Laurus  Sassafras  ; 
et  in  Ordine  Trigynia,  Rheum. 

Q.  Quae  de  Lauro  Cinnamomo  in  memoria 
tenenda  sunt  ? 

R,  Laurus  Cinnamomum  insulae  Ceylon  in- 

digena  est ; Cortex  ejus  aromaticus  gratus,  in 
pulverem  tritus  simul  cum  aliis  palato  ingra- 
tis plerumque  6umitur : Oleum  ejus  volatile 
aqua  gravius  est,  et  fortissime  stimulat  ventri- 
culum, hinc  in  Spasmo  ventriculi,  in  Syn- 
cope, et  in  debilitate  systematis,  utilissimum 
est  ad  guttas  duas  tresve  pro  dosi.  Pulvis 
ejus  ad  scrupulum ; Tinctura  ad  drachmas 
tres  ; Aqua  ejus  ad  uncias  duas,  stimulum  ven- 
triculo utilem  dant. 

Q.  Quae  de  Lauro  Cassia  observari  debent  ? 

R.  Laurus  Cassia  in  regione  Malabar,  et  in- 
sulis Sumatra,  et  Java  indigena  est ; et  varie- 
tas Cinnamomi  potius,  quam  species  Lauri  di- 
versa, esse  videtur : cortex  ejus  spissior,  fus- 
ciorque  Cinnamomo  vero  est,  stimulumque 
minorem  dat;  flores  ejus  nondum  expliciti 
grati  sunt,  atque  pro  stimulo  ventriculi  utiles. 

Q.  Quae  de  Lauro  Camphora  memoria  dig- 
na sunt  ? 

R.  Laurus  Carnaliora  in  China,  et  insulis 
Japanensibus,  Sumatra,  et  Borneo,  indigena 
est ; e succo  suo  Camphoram  praebet.  Cam- 
phora in  dosibus  parvis,  ut  granis  tribus,  sys- 
tema stimulat ; et  diaphoresin  excitat ; in 
majoribus,  ut  granis  sex,  octo  vel  pluribus 
irritabilitatem,  doloremque  sedat.  Emulsio 

ejus  ad  uncias  duas  pro  stimulo  sumatur  ; 
Tinctura,  et  Oleum  externe  applicantur. 

Q.  Quid  de  Lauro  Sassafras  notatu  dig- 
num est  ? 

R.  Laurus  Sassafras  Americae  septentrion- 
alis indigena  est,  in  insula  Jamaica  colitur  : 
radix  ejus  oleum  volatile  continet,  eoque  leni- 
ter stimulat,  sudorem,  et  urinam  promovet. 
Infusum  ejus  ad  libram  quotidie  sumatur. 
Oleum  ejus  calidissimum  vehementer  stimu- 
lat, et  in  dosi  guttarum  paucarum  sumi  debet. 

Q.  Quae  de  Rheo  Palmato  in  memoria  te- 
neri debent  ? 

R.  Rheum  Palinalujn  in  China  et  Tartaria 
crescit,  et  in  multis  aliis  locis  excolitur : radix 
ejus  siccata  in  pulverem  trita  saporem  subac- 
rem, amarum,  et  astringentem  ; et  odorem  pe- 
culiarem aromaticum,  et  injucundum,  habet. 
Pulveris  semidrachma ; Pilularum  Rhei  Com- 
positarum grana  decem  vel  quindecim ; Infusi 
unciae  duae  vel  tres ; Vini  drachmae  sex ; 
Tincturae  drachmae  sex,  alvum  leniter  sol- 
vunt ; in  dosibus  minoribus  et  cum  aromaticis 
conjunctum  ventriculo  et  intestinis  tonum  dat. 

Q.  Quae  plantae  medicae  in  Classe  Decan- 
dria  sunt  ? 

R.  In  Classe  Decandria  et  Ordine  Mona - 

gynia,  sunt  Cassia  Senna,  Cassia  fistula,  Ruta 
Graveolens,  Guaiacum  Officinale,  Toluifera  Bal- 
samum, Myroxylon  Peruiferum,  Styrax  Offi- 
cinale, Styrax  Benzoinum,  Copaifera  Officina- 
lis,  Haematoxylon  Campechianum,  Swietenia 
Febrifuga,  Swietenia  Mahagoni,  Quassia  Ama- 
ra, Arbutus  Uva  Ursi,  et  Rhododendron  Chry- 
santhum. 

Q.  Quae  de  Cassia  Senna  memoratu  digna 
sunt  ? 

R.  Cassia  Senna  in  ./Egypto  superiore  indi- 
gena est,  in  aliis  partibus  orientalibus  etiam 
crescit.  Folia  ejus  oblonga  acuminata,  coloris 
viridis,  odoris  potius  jucundi,  et  saporis  sub- 
apris,  subamari,  et  nauseosi,  sunt.  Pulveris  se- 
midrachma  ; Electuarii  drachmae  sex  ; Infusi 
unciae  duae  vel  tres ; et  Tincturae  uncia,  pro 
dosi  exhibeantur  ad  alvum  solvendam. 

Q.  Quae  de  Cassia  Fistula  dicis? 

R.  Cassia  Fistula  in  India  et  Orientali 
et  Occidentali,  et  in  iEgypto  crescit.  Pulpa 
fructus  ejus  in  compositionem  Electuarii  Cas- 
siae Fistulae,  cujus  semuncia  alvum  leniter 
ducit. 

Q.  Quid  de  Ruta  Graveolente  dicis  ? 

R.  Ruta  Graveolens  in  nostris  hortis  com- 
munis est,  folia  et  pars  herbacea  odorem  in- 
gratum, et  saporem  subamarum  nauseosum 

habent;  herbae  siccatae  pulveris  semidrach- 
ma ; Extracti  grana  quindecim  pro  dosi,  ven- 
triculum calefacere.,  stimulare,  et  spasmos  sol- 
vere, existimata  sunt. 

Q.  Quae  de  Guaiaco  Officinali  in  memoria 
tenenda  sunt  ? 

jR.  Guaiacum  Officinale  Hispaniolae,  Ja- 
maicae,  et  regionum  Americae  calidiorum,  in- 
digenum est;  cujus  Lignum  et  Resina  in  usu 
sunt  ad  corpus  stimulandum,  atque  diaphore- 
sin  efficiendam.  Decocti  Guaiaci  Compositi 
unciae  tres  sumantur  ter  quaterve  indies  in 
Kheumatismo  chronico,  et  affectionibus  qui- 
busdam cutaneis : vel  Tincturae  Guaiaci  Offi- 
cinalis ; vel  Tincturae  Guaiaci  Ammoniatae, 
drachmae  duae  cum  Syrupo  simplice  ter  in  die 
ut  stimulus  idoneus  detur,  et  diaphoresis,  vel 
etiam  diuresis  promoveatur : in  dosibus  autem 
majoribus  alvum  ducunt. 

Q.  Quae  praecipuae  de  Toluifera  Balsamo 
dicis  ? 

R.  Toluifera  Balsamum  in  America  Australi 
crescit;  e cujus  cortice,  vulneribus  factis.  Bal- 
samum tempestate  anni  calida  fluit;  spissescit, 
coloris  subfusci,  odoris  jucundi  fragrantis,  sa- 
poris calidi  et  subsuavis  est.  Tinctura  Tolui- 
ferae  Balsami  ad  drachmam  unam  cum  Muci- 
laginis  Gummi  Acaciae  Arabicae,  et  Syrupi 

simplicis,  drachmis  duabus ; vel  Syrupus  To- 
luiferae  Balsami  ad  unciae  dimidium,  ter  in 
die  exhibeatur  consilio  expect, orationis  facilioris 
reddendae. 

Q.  Quae  de  Myroxylo  Peruifero  observare 
habes  ? 

R.  Myroxylon  Peruiferum  in  America  Aus- 
trali indigenum  est:  succum  effundit,  vulne- 
ribus factis,  qui  calore  solis  spissescit,  Balsa- 
mumque subrubrum  est ; cujus  semidrachma 
pro  dosi  bis  in  die  sumatur  cum  albumine  ovi 
ad  systema  stimulandum,  ej usque  secretiones 
promovendas. 

Q.  Quae  de  Styrace  Officinali  notari  de- 
bent ? 

R.  Styrax  Ojjicinale  in  partibus  Europae 
australibus  crescit ; e vulneribus  corticis  fluit 
Balsamum,  quod  pro  stimulo,  et  expectorante, 
exhibetur  in  dosi  guttarum  viginti  quinque. 

Q.  Quae  de  Styrace  Benzoino  observas  ? 

R.  Styrax  Benzoinum  insulae  Sumatrae 
indigenum  est : e vulneribus  corticis  Balsamum 
fluit ; quod  imprimis  utile  est  ad  Acidum  prae- 
bendum. Tinctura  Benzoini  Composita  ad 
vulnera  recentia  saepius  applicatur  ; interdum 
intrinsecus  ad  drachmam  cum  Mucilagine  et 
Syrupo  simplice  pro  dosi  bis  in  die  sumatur, 
ut  medicamentum  expectorans  stimulansque. 

Q.  Quae  de  Copaifera  Officinali  memoria 
digna  sunt  ? 

R.  Copaifera  Officinalis  Indiae  Occidentalis, 
et  Americae  Australis  indigena  est.  Succu* 
seu  Balsamum  ex  incisionibus  corticis  effundi- 
tur ; in  dosi  drachmae  dimidii,  vel  drachmae 
unius,  bis  in  die.  Genus  Nervosum  stimulat,  ro« 
boratque,  secretiones  promovet,  alvumque  sol- 
vit. Mala  Urethrae  sanare  existimatum  est. 

Q.  Quid  de  Haematoxylo  Campechiano  di- 
cis? 

R.  Haematoxylon  Campeckianum  in  Ameri- 
ca Australi  crescit : e ligno  Extractum  paratur, 
quod  astringens  est,  et  ad  scrupulum  sumatur. 

Q . Quid  de  Swietenia  Mahagoni  observas  ? 

R.  Swietenia  Mahagoni  in  insula  Jamaica 
et  America  australi  excelsa  crescit ; cortex 
ejus  amarissimus  et  astringens  est,  et  pro  Cin- 
chona  substitutus  est. 

Q.  Quid  de  Swietenia  Febrifuga  dicis? 

R.  Swietenia  Febrifuga  Indiae  Orientalis 
indigena  est;  cortex  ejus  in  usu  est,  cujus 
proprietates  priori  multum  referunt ; est  ama- 
rissimus et  astringens  et  pro  Cinchona  usurpa- 
tus est : nullam  verd  Cinchoninam  continet ; 
ejus  Extractum  Kino  officinarum  communi 
haud  absimile  est. 

Q.  Quid  de  Quassia  notandum  est  ? 

R.  Quassia  Simaruba  in  Guiana  et  Jamaica; 
et  Quassia  Excelsa  seu  Amara  in  Jamaica  et 
insulis  Caribaeis,  crescunt.  Illius  cortex  ra- 
dicis, hujus  lignum  radicis  in  usu  est,  utpote 
amarissimum,  et  valde  pungens.  Infusum  ejus, 
vel  Decoctum,  ad  uncias  duas  ; vel  Extractum 
ejus  ad  grana  quinque,  pro  dosi  bis  in  die  ex- 
hibeatur. 

Q.  Quae  de  Arbuto  Uva  Ursi  observas? 

R.  Arbutus  Uva  Ursi  in  nostris  silvis,  et 
montibus  arenosis  communis  est:  folia  ejus 
viridia  imprimis  astringentia  atque  tonica  sunt ; 
et  in  qualitate  Gallas  caeruleas  multum  simu- 
lant. Pulvis  ad  semidrachmam  ter  in  die,  in  vi- 
tiis Organorum  Urinariorum  ; et  in  Haemorr- 
hagiis,  magno  cum  commodo  exhibeatur. 

Q.  Quid  de  Rhododendro  Chrysantho  ob- 
servandum est  ? 

R.  Rhododendron  Chrysanthum  in  Siberia 
crescit;  folia  ejus  astringentia,  amara,  et  nar- 
cotica sunt ; Infusum  ejus  dolores  Rheumatis- 
mi chronici  et  Podagrae  mitigare,  et  submo- 
vere dicitur. 

Q.  Quae  plantae  medicae  in  Classe  Dode- 
candria  continentur  ? 

R.  In  Classe  Dodecandria,  et  Ordine  Mo« 

nogynia,  sunt  Asarum  Europaeum,  atque  Ca - 
nella  Alba. 

Q.  Quae  de  Asaro  Europaeo  memoria  digna 
sunt  ? 

R.  Asarum  Europaeum  in  locis  humidis  et 
umbrosis  hujus  insulae  Britanniae  aeque,  ac 
Syriae,  crescit ; folia  ejus  in  pulvere  ad  semi- 
drachmam  pro  dosi  et  vomit  et  purgat.  Pul- 
vis ad  granum  unum  alterumve  in  nares  tra- 
hitur,  sternutamentum  excitat,  atque  fluxum 
musci  promovet. 

Q.  Quid  de  Canella  Alba  notabile  videtur  ? 

R.  Canella  Alba  in  Jamaica,  insulisque  oc- 
cidentalibus communis  est ; cortex  ejus  in  pul- 
verem tritus  stimulum  ventriculo  gratum  dat 
in  dosi  scrupuli,  vel  semidrachmae  bis  terve  in 
die.  In  compositione  Tincturae  Gentianae 
Compositae  est. 

Q.  Quae  plantae  medicae  in  Classe  Icosan- 
dria  sunt? 

R.  In  Classe  Icosandria,  et  Ordine  Mono - 
gynia , sunt  Myrtus  Pimenta,  Amygdalus  com- 
munis, Eugenia  Caryophyllata ; et  in  Ordine 
Poly gynia.  Rosa  Centifolia,  IiosaRubra,  et-Tor- 
mentilla  Erecta. 

(Q.  Quid  de  Myrto  Pimenta  observare 
habes  ? 

R.  Myrtus  Pimenta  in  Jamaica  communis 
est,  ventriculo  stimulum  aromaticum  impertit; 
saepius  pro  condimento  usurpatur. 

Q.  Quid  habes  dicere  de  Amygdalo  com- 
muni ? 

R.  Amygdalus  communis  in  Syria,  Africa,  et 
partibus  Europae  australibus  colitur  ; nuclei 
fructus  multum  olei  praebent : aut  cum  paux- 
illa aqua  triti  Emulsionem  formant.  Fecula 
enim  misturam  olei  et  aquae  adjuvat.  Notari 
tamen  oportet  nucleos  Amygdali  suavis  tu- 
tos ; eosque  amari  periculosos  repertos  fuisse. 

Q.  Quae  de  Eugenia  Caryophyllata  in  me- 
moria tenenda  sunt  ? 

R.  'Eugenia  Caryophyllata  insularum  Mo- 
luccarum  indigena  est,  in  aliis  insulis  orienta- 
libus crescit.  Germina  florum  colliguntur 
autumno,  et  siccata  multum  olei  continent, 
quod  calidissimum  aromaticum  vehementer 
stimulat. 

Q.  Quid  de  Rosa  centifolia  dicis  ? 

R.  Rosa  Centifolia  omnium  hortorum  orna- 
mentum est  ob  odorem  fragrantem  petalorum 
ejus,  qui  aquae  per  distillationem  communica- 
tur, et  Aquam  Rosae  centifoliae  facit. 

Q.  Quid  de  Rosa  Gallica,  seu  rubra,  notan- 
dum est  ? 

• • r fi 

R.  Rosa  Gallica  minus  odoris  fragrantis 
possidet ; colorem  pulchriorem  petalorum,  et 
saporem  jucundum  astringentem  habet;  hinc 
Conserva  paratur  ex  petalis  ejus  nondum  ex- 
plicitis,  quae  ad  semunciam  pro  dosi  ter  indies 
sumatur ; Infusum  ejus  ad  res  colorandas  ; Sy- 
rupus  ejus  ad  unciam,  ter  quaterve  in  die  ex- 
hibeatur  ad  effectum  astringentem  producen- 
dum. 

Q.  Quae  de  Torm  en  tilia  Erecta  observanda 
sunt  ? 

R.  Tormentilla  Erecta  in  sylvis  crescit ; ra- 
dix ejus  in  pulverem  trita  ad  semidrachmam 
pro  dosi  bis  terve  in  die,  utpote  tonica  astrin- 
gens exhibeatur. 

Q.  Quae  plantae  medicae  in  Classe  Polyan- 
dria sunt  ? 

R.  In  Classe  Polyandria,  et  Ordine  Mo • 
nogynia  est  Papaver  Somniferum  ; in  Ordine 
Trigynia,  Aconitum  Napellus  ; in  Ordine  Po- 
lygynia  Helleborus  Niger. 

Q.  Quae  de  Papavere  Somnifero  memoria 
digna  sunt  ? 

R.  Papaver  Somniferum  in  nostris  hortis 
commune  est.  Capsulae  ejus  succo  lacteo 
abundant,  qui  imprimis  Narcoticus  est,  et  eva- 
poratione Extractum  fit,  quod  solidius  Opium 

appellatur.  Syrupus  Papaveris  ad  drachmas 
duas ; Opium  ad  granum  unum,  alterumve  ; 
Tinctura  ad  guttas  triginta  ; Pilulae  ad  grana 
decem  vel  quindecim  ; Tincturae  Opii  Am- 
moniatae  drachma ; Tincturae  Opii  Campho- 
ratae  drachma  cum  semisse,  pro  dosi  exhibe- 
antur ad  irritabilitatem  minuendam,  somnum- 
que inferendum. 

Q.  Quid  de  Aconito  Napello,  aut  potius  Neo- 
montano,  dicendum  est  ? 

R.  Aconitum  Neomontanum , aut  Napellus,  Ger- 
maniae indigena  est,  in  nostris  hortis  quoque 
colitur.  Folia  ejus  siccata  et  in  pulverem  re- 
dacta ad  grana  tria  vel  quatuor ; Extractum 
ejus  e foliis  praeparatum  ad  granum  unum 
vel  duo,  pro  dosi  bis  in  die  ad  glandulas  lym- 
phaticas stimulandum  exhibeatur. 

Q.  Quid  de  Helleboro  Nigro  habes  dicere  ? 

R.  Helleborus  Niger  montium  Pyrenaeor- 
um, Appeninorum  indigena  est,  in  nostris 
hortis  etiam  colitur.  Fibrae  radicis  in  usu 
sunt : pulveris  grana  quindecim ; Extracti 
grana  octo ; Tincturae  drachma  alvum,  inter- 
dum vehementer,  ducit.  In  dosibus  minori- 
bus diuresin  excitat.  In  nares  pulvis  illatus 
sternutamentum  movet. 

Q.  Quae  plantae  medicae  in  Classe  Didyna- 
mia  continentur  ? 

R.  In  Classe  Didynamia  et  Ordine  Gym - 
nospermia,  sunt  Hyssopus  Officinalis,  Mentha 
Piperita,  Mentha  Pulegium,  Lavandula  Spica; 
et  in  Ordine  Angiospermia  Digitalis  Purpurea. 

Q.  Quid  de  Hyssopo  Officinali  memoratu 
dignum  est  ? 

R.  Hyssopus  Officinalis  Siberiae  et  Austriae 
indigena  est,  in  nostris  hortis  quoque  commu- 
nis ; in  pulvere  ad  semidrachmam  ; in  Infuso 
ad  uncias  tres,  pro  expectorante  exhibeatur  ; 
raro  hodie  in  usu  est. 

Q.  Quid  de  Mentha  Piperita  observas  ? 

R.  Mentha  Piperita  in  locis  humidis  crescit, 
et  multum  olei  continet,  in  quo  virtutes  ejus 
carminati  vae  nituntur.  Aqua  Menthae  Piper- 
itae  ad  uncias  tres  vel  quatuor  ; vel  oleum  ejus 
ad  guttas  tres  vel  quatuor,  ter  in  die  sumatur 
ad  ventriculum  stimulandum,  flatumque  ex- 
pellendum. 

Q.  Quid  de  Mentha  Pulegio  observatione 
dignum  est  ? 

R.  Mentha  Pulegium  in  hortis  communis 
est;  suis  effectibus  in  corpus  humanum  plu- 
rimum refert  Mentham  Piperitam,  ut  carmi- 
nativa. 

Q.  Quae  de  Lavandula  Spica  memoras? 

R.  Lavandula  Spica  in  hortis  communis  est; 
flores  ejus  multum  olei  volatilis  praebent,  quod 
virtutes  ejus  medicinales  continet.  Spiritus 
Lavandulae  compositus  ad  scrupulum,  vel  se- 
midrachmam,  bis  terve  in  die  pro  stimulo  ex- 
hibeatur. Olei  ipsius  grana  quinque  cum  sac- 
charo puro  in  Hysteria  et  Spasmo  ventriculi 
sumantur. 

Q.  Quae  de  Digitali  Purpurea  in  memoria 
tenenda  sunt  ? 

R . Digitalis  Purpurea  satis  communis  est  in 
arvis  et  sylvis  nostris;  folia  ejus  in  pulvere  ad 
granum  unum ; Infusum  ejus  ad  drachmas 
sex  ; Tinctura  ad  guttas  quindecim  vel  vigin- 
ti,  bis  terve  in  die,  pro  dosi  exhibeatur  ad  uri- 
nam secretionesque  alias  promovendum,  ad  ir- 
ritabilitatem inordinatam  Generis  Nervosi  se- 
dandam, atque  ad  impetum  circuitus  sanguinis 
minuendum. 


Q.  Quae  plantae  medicae  in  Classe  Tetrady- 
namia  continentur  ? 

R.  In  Classe  Tetradynamia  et  Ordine 
Siliculosa,  est  Cochlearia  Armoracia  ; et  in 
Ordine  Silicjuosa  est  Sinapis  Alba. 

Q.  Quae  de  Cochlearia  Armoracia  notabilia 
sunt  ? 

R.  Cochlearia  Armoracia  in  nostris  horti® 

communis  est;  radix  ejus  in  usu  est;  systema 
multum  stimulat,  ejusque  secretiones  promo- 
vet: hinc  Infusum  ejus  Compositum  ad  uncias 
duas;  vel  Spiritus  ejus  Compositus  ad  drach- 
mas duas,  bis  in  die  pro  dosi  sumatur. 

Q.  Quid  de  Sinapi  Alba  notandum  est  ? 

R.  Sinapis  Alba  in  hortis  et  arvis  communis 
est ; semina  ejus  intrinsecus  stimulum  Generi 
Nervoso  dant  in  dosi  drachmarum  duarum  : 
hinc  in  Paralysi  exhibentur  ; in  dosibus  mino- 
ribus pulvis  eorum  diuresin  movet,  alvumque 
solvit.  Extrinsecus  Cataplasma  Sinapeos  pro 
rubefaciente  valde  utile  est.  Farina  sinapeos 
aquae  mista  pro  condimento  ciborum  saepius 
usurpatur. 

Q.  Quae  plantae  medicae  in  Classe  Mona- 
delphia  sunt  ? 

R.  In  Classe  Monadelfhia  et  Ordine 
Triandria , est  Tamarindus  Indica  ; et  in  Or- 
dine Polyandria  Althaea  Officinalis,  et  Malva 
Sylvestris. 

Q.  Quid  de  Tamarindo  Indica  observare 
habes  ? 

R.  Tamarindus  Indica  in  India  et  Orientali 
et  Occidentali  crescit;  fructus  ejus  conditus  ad 
uncias  duas  alvum  solvit,  sitimque  extinguit: 
saepius  cum  Infuso  Cassiae  Sennae  exhibctm. 

Infusum  Tamarindorum  febricitantibus  potum 
jucundum  gratumque  facit. 

Q.  Quae  de  Althaea  Officinali  maxime  nota- 
bilia sunt  ? 

R.  Althaea  Officinalis  communis  est  in  ripis 
fluminum,  et  in  margine  fossarum.  Decoctum 
radicis  ad  libram  indies,  Syrupus  ejus  ad  un- 
ciam ter  in  die,  in  morbis  canalis  alimentarii 
et  organorum  urinariorum,  ubi  irritabilitas 
magna  est,  ut  emolliens  demulcensque  usur- 
patur. 

Q.  Quid  de  Malva  Syl vestri  dicere  habes  ? 

R.  Malva  Silvestris  in  arvis  satis  communis 
est;  Decoctum  foliorum  mucilaginosum  est, 
et  in  Dysenteria,  et  Ardore  Urinae,  &c.  inter- 
dum ad  libitum  exhibetur;  folia  externe  in  Ca- 
taplasmatis, et  Fomentis  calidis,  ad  partes  irri- 
tatas et  inflammatas,  usurpantur. 


Q.  Quae 'plantae  medicae  in  Classe  Diadel- 
phia  continentur  ? 

R.  In  Classe*DiADELPHiA  et' Ordine  Oclan - 
dria , est  Polygala  Senega  ; et  in  Ordine 
Decandria , sunt  Pterocarpus  Santalinus,  Do- 
lichos  Pruriens,  Geoffraea  Inermis,  Glycyrrhi- 
za  Glabra,  et  Astragalus  Tragacantha. 

Q.  Quid  observas  de  Polygala  Senega  ? 

R.  Polygala  Senega  in  Virginia  et  Pensyl- 
vania  Americae  septentrionalis  crescit,  radix 
ejus  in  usu  est  pro  stimulo,  praecipue  pectoris: 
Pulveris  semidrachma ; Decocti  uncia  cum 
semisse,  pro  dosi  bis  in  die  exhibeatur. 

Q.  Quid  de  Pterocarpo  Santalino  dicis  ? 

R.  Pterocarpus  Santaiinus  in  India  orien- 
tali crescit ; lignum  coloris  profundi  rubri  in 
arte  tinctoria,  atque  ad  medicamenta  coloran- 
da, usurpatur ; astringens  est  etiam  corpori. 

Q.  Quid  notabile  est  de  Dolicho  Pruriente? 

R . Dolichos  Pruriens  in  India  occidentali 
crescit ; siliquas  villis  hirsutis  tectas  fert,  qui 
e siliquis  rasi  in  formam  Syrupi,  qui  ad  drach- 
mam unam,  alteramve,  sumatur  ad  vermes 
intestinorum  expellendos. 

Q.  Quid  de  Geoffraea  Inermi  notari  debet  ? 

R.  Geoffraea  Inermis  in  locis  humilibus  in- 
sulae Jamaicae  crescit;  cortex  ejus  contra  lum- 
bricos bonus  est.  Pulveris  semidrachma; 
Decocti  uncia,  mane  et  vespere  exhiberi  potest. 

Q.  Quae  de  Glycyrrhiza  Glabra  dicenda 
sunt? 

R.  Glycyrrhiza  Glabra  in  multis  partibus  are- 
nosis Europae  crescit ; Radix  ejus  suavis  cum 
pauxilla  amaritie  conjuncta,  plurimum  Extracti 
praebet.  Extractum  ad  drachmas  tres.  Tro- 
chisci ad  drachmas  duas,  vel  Trochisci  Gly- 

cyrrhiria  cum  Opio  ad  drachmam,  pro  dosi  su- 
mantur ad  partes  irritatas  tenerasque  in  Ca- 
tarrho  illinendum. 

Q.  Quae  de  Astragalo  Tragacantha  notas  ? 

R.  Astragalus  Tragacantha  in  insula  Cali- 
dia crescit ; aestate  humor  exudat  e trunco  ra- 
misque ; qui  radiis  solis  siccatur,  et  colligitur: 
id  est  Gummi  Tragacantha  officinarum.  Mu- 
cilago  ejus,  Pulvis  Tragacanthae  compositus, 
interdum,  sed  raro,  in  usu  sunt. 

Q.  Quae  plantae  medicae  in  Classe  Polyan- 
dria sunt  ? 

R.  In  Classe  Polyandria  et  ordine  Icosan - 
dria,  sunt  Citrus  Aurantium,  et  Citrus  Medica; 
et  in  Ordine  Polyandria^  Melaleuca  Leucaden- 
dron. 

Q.  Quae  de  Citro  Aurantio  notanda  sunt  ? 

R.  Citrus  Aurantium  in  India  orientali  et 
occidentali,  Persia,  et  partibus  Europae  aus- 
tralibus, crescit ; Aqua  Citri  Aurantii  ad  un- 
cias tres  ; Conserva  Corticis  ad  semunciam  ; 
Syrupus  Corticis  ad  drachmas  duas  ; pro  dosi 
sumatur.  Ventriculo  gratum  est,  flatum  ex- 
pellit, concoctionem  adjuvat. 

Q.  Quid  de  Citro  Medica  notari  debet? 

R.  Citrus  Medica  Assyriae  et  Persiae  indi- 
gena est ; in  regionibus  Europae  australibus 

quoque  crescit.  Cortex  exterior  fructtis,  suc- 
cus, et  oleum  volatile  in  usu  sunt.  Syrupus 
succi  ad  drachmas  duas  ; Aqua  Citri  Medicae 
ad  unciae  dimidium;  et  Infusum  Corticis  ex- 
terioris fructus  ad  uncias  duas,  pro  dosi  utilem 
stimulum  ventriculo  dant.  In  quibusdam  aliis 
praeparationibus  est. 

Q.  Quid  de  Melaleuca  Leucadendro  obser- 
vare habes  ? 

R.  Melaleuca  Leucadendron  insulae  Bornei 
et  Amboynae  indigena  est.  Oleum  volatile  e 
foliis  siccatis  per  distillationem  paratur,  et  ve- 
hementer stimulat  in  dose  guttarum  quatuor 
vel  sex  cum  saccharo  puro. 

Q.  Quae  plantae  medicae  in  Classe  Synge- 
nesia  sunt  ? 

R . In  Classe  Syngenesia  et  Ordine  Poly - 
gamia  JEquali  est  Lactuca  Virosa ; et  in  Or- 
dine Polygamia  Superflua,  sunt  Artemisia 
Santonica,  Artemisia  Absinthium,  Anthemis 
Nobilis,  Anthemis  Pyrethrum,  et  Arnica  Mon- 
tana. 

Q.  Quae  de  Lactuca  Virosa  dicere  habes  ? 

R.  Lactuca  Virosa  communis  est  in  arvis 
et  hortis  nostris.  Secta  transverse  succum  lac- 
teum effundit,  qui  odorem,  et  virtutes  Narco- 
ticas Opii  quodammodo  habet.  Succus  spis- 

satus  ejus  ad  grana  sex  vel  decem  ; Tinctura 
Lactucae  Virosae  ad  drachmam,  pro  dosi  ex- 
hibeatur ad  irritabilitatem  sedandam,  som- 
numque inducendum  in  constitutionibus  qui- 
busdam, quae  Opium  ipsum,  ej usque  praepa- 
rationes, rejiciant. 

Q.  Quae  de  Artemisia  Santonica  notari  dei 
bent  ? 

R.  Artemisia  Santonica  Persiae  et  Tartariae 
indigena  est,  in  nostris  hortis  quoque  colitur  : 
Cacumina,  et  pulvis  seminum  etiam,  ad  scrupu- 
los duos  pro  vermibus  intestinorum  in  pulvere 
exhibita  sunt. 

Q.  Quid  de  Artemisia  Absinthio  dicis  ? 

R.  Artemisia  Absinthium  in  arvis  communis 
est ; Pulvis  ejus  ad  scrupulum  ; Extractum  ad 
grana  sex  vel  octo,  pro  stimulante  Anthelmin- 
tico  exhibeatur,  sed  raro  in  usu  est. 

Q.  Quae  de  Anthemide  Nobili  in  memoria 
teneri  debent  ? 

R.  Anlkemis  Nobilis  in  hortis  et  arvis  com- 
munis  est ; Flores  ejus  siccati  in  pulvere  ad  se- 
midrachmam  ; Extractum  e floribus  praepara- 
tum ad  scrupulum  ; Infusum  ad  uncias  duas, 
pro  dosi  ad  ventriculum  et  totum  systema  ro- 
borandum, bis  in  die  exhibeantur.  Amarum 
utilissimum  est. 

Q.  Quid  dicis  de  Anthemide  Pyrethro  ? 

4 


192 


DE  PLANTIS  MEDICIS 


R.  Anlhemis  Pyretjirum  caeli  calidi  indigena 
est,  in  partibus  Europae  australibus  quoque 
crecit.  Radix  ejus  calidissima  acrisque  est, 
interdum  pro  Odontalgia  manducatur  ; Pulvis 
ejus  ad  grana  sex  vel  decem  ad  ventriculum 
stimulandum  in  Podagra  Atonica  bis  in  die  su- 
matur ; raro  autem  in  usu  est. 

Q.  Quid  de  Arnica  Montana  memoria  dig- 
num est  ? 

R.  Arnica  Montana  in  Europa  communis 
est ; Flores  ejus  subamari,  acresque,  odoris 
paululum  aromatici,  sunt.  Pulveris  grana  sex 
vel  octo  pro  stimulo  sumantur : interdum  pul- 
vis in  nares  trahitur  pro  sternutamento. 

Q.  Quae  plantae  medicae  in  Classe  Gynan- 
dria  continentur  ? 

R.  In  Classe  Gynandria  et  Ordine  Hex- 
ahdria  est  Aristolochia  Serpentaria ; et  in  Or- 
dine Polyandria  est  Arum  Maculatum. 

Q.  Quae  de  Aristolochia  Serpentaria  nota- 
bilia videntur  ? 

R.  Aristolochia  Serpentaria  in  Virginia,  et 
Carolina  crescit.  Radix  ejus  saporem  calidum, 
subamarum,  et  stimulantem  linguae  dat.  Aro- 
maticum, tonicum,  et  diaphoreticum  est.  Tinc- 
tura ejus  ad  semunciam  pro  dosi  ter  indies  su- 
matur pro  stimulo  et  diaphoretico ; Pulvis  ejus 

quoque  ad  semidrachraam  eodem  consilio  su- 
matur. • 

Q.  Quid  de  Aro  Maculato  observas  ? 

R.  Arum  Maculatum  in  arvis  commune  est. 
Radix  ejus  in  pulvere  ad  grana  duodecim  pro 
dosi ; vel  drachma  Conservae,  bis  terve  in  die 
sumatur  ad  stimulandum ; nunc  pene  obso- 
letum est. 

Q.  Quae  plantae  medicae  in  Classe  Monoe- 
cia  sunt  ? 

R.  In  Classe  Monoecia  et  Ordine  Polyan- 
dria est  Quercus  ; in  Ordine  Monadelphia  Pi- 
nus, Croton  Elutheria,  Ricinus  communis;  et 
in  Ordine  Syngenesia  sunt  Momordica  Elate- 
rium,  et  Cucumis  Colocynthis. 

Q.  Quid  de  Quercu  Robore  observas  ? 

R.  Quercus  Robur  in  Britannia  communis 
est ; Cortex  ejus  astringens  forte  est;  atque  in 
Infuso,  vel  Decocto  virtutes  exhibentur. 

Q.  Quid  de  Quercu  Cerri  notabile  est? 

R.  Quercus  Cerris  in  Asia  minore  crescit. 
Gallasque  caeruleas  producit.  Tinctura  Gal- 
larum ad  drachmas  duas  pro  dosi  fortiter  con- 
stringit : hinc  in  debilitate.  Diarrhoea,  et  He- 
morrhagiis,  utilis  est. 

Q.  Quid  de  Pino  Sylvestri  notas  ? 

R.  Pinus  Sylvestris  in  nostris  sylvis  com* 

munis  est ; e vulneribus  corticis  effundit  Te- 
rebinthinam communem,  quae  per  distillatio- 
nem  Oleum  Terebinthinae  praebet,  et  resi- 
duum est  Resina  communis. 

Q.  Quid  dicis  de  Pino  Larice  ? 

R.  Pinus  Larix  in  America  et  Europa 
crescit;  Terebinthinam  Venicianam  effundit 
e vulneribus  corticis. 

Q.  Quid  de  Pino  Balsamea  notabile  vide- 
tur? 

R.  Pinus  Balsamea  Americae  septentriona- 
lis indigena  est;  succum  effundit  e vulneri- 
bus, qui  spissatus  Balsamum  Canadense  for- 
mat, quod  plurimum  systema  calefacit,  stimu- 
latque. 

Q,  Quae  sunt  proprietates  Olei  Terebinthi- 
nae ? 

R.  Oleum  Terebinthinae  ex  iis  pinis  praepa- 
ratum, stimulum  forte  vel  externum,  vel  in- 
ternum, systemati  dat.  In  dose  unciae  dimi- 
dii alvum  solvit,  et  contra  Vermes  intestino- 
rum, praecipue  Taenias,  summis  laudibus  ef- 
fertur. 

Q.  Quae  de  Crotone  Elutheriae  notari  dig- 
na sunt  ? 

R.  Croton  Elulheria  insularum  Bahamarum 
indigena  est;  Cortex  ejus  aromaticus  et  suba- 
marus, pro  Tonico  et  Carminati vo  exhibetur. 

Infusum  Cascarillae  seu  Crotonis  ad  uncias  du- 
as ; Tinctura  ad  drachmas  duas,  pro  dosi  su- 
matur. 

Q.  Quid  de  Ricino  communi  observare  ha- 
bes? 

R.  Ricinus  Communis  Indiae  Occidentalis 
indigena  est;  semina  ejus  expressa  Oleum  Ri- 
cini edunt,  quod  in  dosi  unciae  unius  alvum 
jucunde  ducat. 

Q.  Quae  de  Momordica  Elaterio  notanda 
■ sunt  ? 

R.  Momordica  Elaterium  partium  Europae 
australium  indigena  est : fructus  recens  im- 
maturus in  usu  est  ad  Extractum  praeparan- 
dum, cujus  succi  spissati  grana  duo  omni  tertia 
hora  alvum  ducunt. 

Q.  Quae  de  Cucumere  Colocynthide  in 
memoria  tenes  ? 

R.  Cucumis  Colocynthis  Asiae  Minoris  indi- 
gena est ; pars  medullaris  fructus  in  Medicina 
usurpatur:  cujus  Extractum  ad  grana  decem, 
vel  quindecem,  exhibeatur  ad  alvum  solven- 
dam. 


! 

' 

V 

II 


Q.  Quae  plantae  medicae  in  Classe  Dioecia 
continentur  ? 

R.  In  Classe  Dioecia  et  Ordine  Pentan&ria 
sunt  Pistachia  Lentiscus,  Humulus  Lupulus  ; 

in  Ordine  Hcxandria  est  Smilax  Sarsaparilla ; 
et  in  Ordine  Monadelphia,  Juniperus  Commu- 
nis, Juniperus  Sabina,  Juniperus  Lycia,  et 
Myristica  Moschata. 

Q.  Quae  de  Pistachia  Lentisco  notabilia  vi- 
dentur ? 

R.  Pistachia  Lentiscus  in  India  et  Africa 
crescit ; vulneribus  corticis  incisis,  succum  ef- 
fundit, qui  spissescit.  Resina  est,  vulgo  gum- 
mi  Mastichum  dicta,  quae  interdum  dentes 
servandi  causa  manducatur.  Pulveris  ejus 
scrupulus  pro  stimulo  intrinsecus  sumatur. 

• Q.  Quid  de  Humulo  Lupulo  dicere  habes  ? 

jR.  Humulus  Lupulus  in  arvis  communis 
est ; strobili  siccati  in  Medicina  interdum, 
multo  saepius  autem  in  cerevisia  facienda, 
usurpantur.  Strobili  odorem  peculiarem  Nar- 
coticum emittunt ; saporem  amarissimum,  aro- 
maticum, et  astringentem,  habent.  Aquae 
bullienti,  vel  Alcoholi  virtutes  edunt.  Pul- 
veris grana  decem,  vel  quindecem  ; Tinctu- 
rae drachma  ; vel  Extracti  grana  octo,  vel  de- 
cem ; pro  dosi  ad  somnum  inducendum  exhi- 
beantur. 

Q.  Quid  de  Smilace  Sarsaparilla  dicis  ? 

R.  Smilax  Sarsaparilla  Americae  et  Virgi- 
niae indigena  est.  Fibrae  radicis  in  usu  sunt, 
virtutes  demulcentes  possident ; irritabilitatem 

minuunt.  Decoctum  Smilacis  Sarsaparillae  ad 
libitum  sumatur,  utpote  demulcens  mucilagi- 
nosum  in  Lue  Venerea. 

Q.  Quid  de  Junipero  Communi  notabile 
est  ? 

R.  Juniperus  Communis  in  multis  locis  mon- 
tanis Europae  crescit.  Baccae  ejus  saporem 
calidum,  suavem  amaritie  secutum  habent ; 
atque  virtutes  stimulantes  diureticas  vel  aquae, 
vel  Alcoholi,  impertiunt.  Olei  Baccarum  Ju- 
niperi Communis  guttae  sex  ; Spiritus  Juni- 
peri Compositi  semuncia,  pro  dosi  in  Hydrope 
sumantur  ad  diuresin  movendam. 

Q.  Quid  de  Junipero  Sabina  dicere  habes  ? 

R.  Juniperus  Sabina  Siberiae,  et  Tartariae 
Russicae  est  indigena.  Folia  ad  scrupulum 
in  pulvere,  Olei  guttae  quinque  ad  diaphore- 
sin,  aliasque  secretiones  incitandum  exhibean- 
tur. Unguentum  vel  Ceratum  Sabinae  ad  flux- 
um purulentum  ex  ulcere  copiosiorem  red- 
dendum utile  est. 

Q.  Quid  de  Junipero  Lycia  notabile  vide- 
tur ? 

R.  Juniperus  Lycia  in  partibus  Europae 
australibus,  et  in  Siberia,  crescit : e cortice  ejus 
Gummi-Resina,  Olibanum,  sponte  exudat ; 
quod  erat  Thus  Antiquorum : hodie  in  usu  est 
solummodo  pro  odore  ejus  ^rato. 

Q.  Quae  de  Myristica  Mosehata  observanda 
sunt  ? 

R-  Myristica  Mosehata  insularum  Moluc- 
carum  indigena  est;  fructum  producit,  qui  cap- 
sula laevi,  spissa  et  amara  instructus,  intra 
quam  est  involucrum  nuclei  (Anglice  mace) 
quod  nucleum,  seu  nucem,  cingit.  Involu- 
crum nuclei,  et  nuclei  ipsi  oleum  multum  per 
distillationem  praebent,  quod  calidissimum  est, 
et  systema  vehementer  stimulat. 

Q.  Quae  plantae  medicae  in  Classe  Poly- 
gamia  sunt  ? 

R.  In  Classe  Polygamia  et  Ordine  Monoe - 
cia  sunt  Veratrum  Album,  Stalagmitis  Cam- 
bogioides,  Acacia  Vera,  Acacia  Catechu;  et  in 
Ordine  Dioccia  est  Fraxinus  Ornus. 

Q.  Quae  de  Veratro  Albo  memoria  digna 
sunt  ? 

R.  Veratrum  Album  in  regionibus  montanis ; 
et  in  nostris  hortis  etiam  commune  est.  Pa- 
dix  ejus  nauseosa,  subamara,  et  acris  ad  sapo- 
rem est,  in  pulverem  trita  in  dose  granorum 
quatuor  vel  sex  vehementer  et  vomitum  et  de- 
jectiones movet ; pro  Sternutamento  plerum- 
que usurpatur.  Tincturae  guttae  decem  vel 
quindecim  pro  Cathartico  exhibeantur. 

Q.  Quid  de  Stalagmitide  Cambogioide  dicis? 

R.  Slalagmitis  Cambogioides  insulae  Ceylon, 
aliorumque  locorum  Orientalium,  indigena  est: 
ex  incisionibus  corticis  succum  effundit,  qui 
siccatus  fit  Gambogia,  Gummi- Resina  ; cujus 
Pulvis  ad  grana  sex  pro  do  si  ad  alvum  ducen- 
dam exhibeatur. 

Q.  Quid  de  Acacia  Vera  seu  Arabica  dicere 
habes  ? 

R.  Acacia  Vera  seu  Arabica  in  Africa  com- 
munis est ; e vulneribus  corticis  Gummi  exu- 
dat,  aere  spissescit.  In  forma  Mucilaginis,  vel 
Emulsionis  gummi  Acaciae,  ut  demulcens,  in 
vitiis  bronchiorum,  pulmonum,  atque  organo- 
rum urinae,  ad  superficies  irritatas  illinendas 
plerumque  exhibetur. 

Q.  Quae  de  Acacia  Catechu  dicis  ? 

jR.  Acacia  Catechu  Indiae  Orientalis  indi- 
gena est.  Extractum  e partibus  ligni  internis 
praeparatum  imprimis  astringens  est.  In  Diar- 
rhoea, Dysenteria,  et  Haemorrhagiis  utilissi- 
mum est.  Extracti  pulveris  grana  quindecim ; 
Electuarii  semidrachma ; Tincturae  drachma 
cum  semisse ; Infusi  unciae  duae,  pro  dosi  ter 
quaterve  in  die,  vel  in  Diarrhoea  post  omnem 
dejectionem  liquidam,  exhiberi  possunt. 

Q.  Quae  de  Fraxino  Orno  observare  habes  ? 

R.  Fraxinus  Ornus  Europae  indigena  est, 
succum  emittit,  qui  Spissatus  Manna  appella- 

tur,  cujus  uncia  alvum  leniter  solvit:  hinc  in- 
fantibus paucos  dies  natis  utilissima  est  ad 
alvum  ducendam. 

Q.  Quae  plantae  medicae  in  Classe  Crypto- 
gamia  sunt  ? 

R.  In  Classe  Cryptogamia  et  Ordine  Fili- 
ces est  Aspidium  Filix  Mas,  et  in  Ordine  Al- 
gae est  Lichen  Islandicus. 

Q.  Quid  de  Aspidio  Filice  Mare  observas  ? 

R.  Aspidium  Filix  Mas  in  nostris  sylvis  et 
agris  crescit;  radix  ejus  pro  Vermibus  intesti- 
norum diu  in  usu  fuit  in  pulvere  ad  drachmam 
pro  dosi ; hodie  tamen  pene  obsoletum  est. 

Q.  Quid  de  Lichene  Islandico  dicere  habes  ? 

R,  Lichen  Islandicus  in  Icelandia  commu- 
nis est  pro  cibo  incolarum ; mucilaginosus  et 
demulcens  est,  eoque  in  Phthisi  utilis  est  ad 
tussim  molestam  minuendam.  Pulvis  ejus  in 
Mucilaginem  vel  Gelatinam  cum  aqua  bulliente 
convertitur. 

